
PRAEFATIO. 


Quae  Lectori ,  si  quem  haheat  hicee  libellus ,  de 
conscribendi  consilio  'praemonenda  habeo  ^  perpauca 
sunt.  Ex  quo  tempore  ad  medicinae  studium  accessi, 
inprimis  id  me  tenuit,  ut  tum  universae  medicinae 
scientiam  et  artem  intelligere  valerem,  tum  specia- 
tim ,  qua  ratione  mente  alienati  aegrotent  et  quae¬ 
nam  Artis  praesidia  in  illorum  commodum  adhibenda 
sint,  investigarem.  Nobile  enim  et  pulchrum  mihi 
visum  fuit  omnes  intendere  vires,  ut,  quantum  pos¬ 
sim,  dirissimum  illum  cognoscerem  morbum,  quo 
homines  a  nobilissimis  privantur  facultatibus  et  pe¬ 
riculosi  redduntur  tuni  sibimet  ipsis,  tum  proximis 
suis.  Studium  illud  eo  magis'  me  allicuit ,  cum 
propter  eximium  cl.  Promotoris  favorem ,  occasio 
mihi  data  fuerit  Nosocomium  mente  alienatorum 
hujus  urbis  egregrium  visitandi  ibique  aegros , 

auspice  Illo ,  observandi.  Quum  nunc  studiis  Acade- 
micis  valedicturo  mihi  quoddam  medici  argumenti  ^ 
ex  lege  Academica,  conscribendum  esset  specimen, 
quo  gradum  Doctoratus  in  Medicina  capesserem , 
maxime  mihi  arrisit  prae  aliis  scientiae  partibus 
mentis  Alienatio ,  ex  quo  fonte,  materiem  eligere 
jam  dudum  mihi  proposui.  Cum  autem  incertus 
essem,  quaenam  ex  hoc  campo  adhuc  fere  inculto 
tractarem ,  cl.  Praeceptor  idemque  Moderator  aestu- 
matissimus  mihi  suasit,  ut  quae  de  dementia  tradide^ 
runt  auctores  quaeque  propriae  observationes  me 

docuerunt ,  breviter  enarrarem  et  inprimis  quidem 

\ 

diagnosi,  symptomatibus  et  autopsiis  expositis,  phy¬ 
siologicam  symptomatum  explicationem  exhiberem, 
Lubenter  argumentum  suscepi,  confiteri  tamen  debeo, 
me  in  ejus  elaboratione  magnas  multasque  invenisse 
difficultates ;  nullius  enim  organi  mutationes  tam 
facile  observatoris  mentem  et  oculos  fugiunt,  quam 
quidem  cerebri,  et  hanc  ob  causam  nullius  morbi 
symptomata  tam  difficulter  ex  iis,  quae  post  mortem 
detegere  licet,  explicantur ,  ac  morborum,  qui  vulgo 
dici  solent ,  mentaliusn. 

Necesse  est  B.  L.  benevolentiam  tuam  invocare, 
dum  vitiosa  forsan  nonnulla  ,  imperfecta  certe  plu¬ 
rima  in  hacce  dissertatione  inveneris.  Memineris 
tiro7iis  esse  opusculum,  viritnnque  igitur  tenuitati 
indulgens 

Antequam  vero  ad  argumentum  accedam^  jucun- 
dis  simum  restat  ojficium  ^  quo  perfungendi  opportu¬ 
nitatem  nunc  mihi  adesse  valde  laetor.  Juhet  enim 
pietas  et  urget  animus.,  vohis ^  Praeceptores  exopta- 
lissimi!  gratias^  quam  possum  maximas,  et  agere 
et  hahere.  Prae  omnihus  Tu  mihi  certe  compellan¬ 
dus  es,  L.  C.  Cnopius ,  avuncule  dilectissime ,  qui 
me  inde  a  pueritia  ad  hanc  usque  diem  innumeris 
prosecutus  es  beneficiis ;  quantum  autem  me  Tibi 
debere  dicam,  qui  nullis  pepercisti  curis,  ut  inge¬ 
nium  animusque  meus  excoleretur ;  non  solum  ex 
institutione  Tua  egregia  uberrimos  fructus  percipere 
mihi  licuit ,  sed  etiam  monitis  Tuis  et  exhortationi¬ 
bus  virtutis  amore  me  incendere  semper  et  continue 
conatus  es.  Pro  tot  tantisque  in  me  collatis  benefi¬ 
ciis ,  quae  7'ependam ,  7ion  habeo,  quam  gratum  a7ii- 
mum  et  pietatem.  Vtinam  horum  om7iium  ego  sem¬ 
per  me7nor ,  indust7da  atque  morum  ho7iestate  probe7n , 
Tuas  indefessas  curas  non  prorsus  irritas  fuisse  1 
Precor ,  ut  Te  Tuosque  pei^  lo7igum  anno7Uim  se7'iem 
salvos  et  incolumes  servet  D.  O.  M. 

No71  possum  quin  etia7n  vobis,  Viri  Clarissimi, 
quos  hac  in  Academia  habui  Praeceptores  celebe7'ri- 
mos  1  publice  hic  agam  grates ,  pro  omnibus  in  7ne 
collatis  benificiis.  Vos  semper  ita  7ne  excepistis ,  ut , 
praeter  utilissima  V estra  praecepta ,  etiam  huma¬ 
nitatem  et  sirigularem  erga  7ne  benevolentiam  expe- 


rivi  mihi  licuerit^  quorum  recordatio  semper  mihi 
jucundissima  erit. 

Verhis  exprimere  non  possum,  quantopere  Tihi 
inprimis  me  devinctum  sentiam ,  clarissime  Sch  roe- 
der  van  der  Kolk,  Promotor  aestumatissime , 
nec  quid  Tihi  deheam  propter  innumeros ,  quos 
in  me  accumulavisti  favores.  Non  solum  puhlica  , 
sed  [etiam  privata  Tua  institutione  ingenium  meum 
exornare  conatus  es;  glorior  magnopere,  me  Te 
Ducem  et  Praeceptorem  habuisse  in  observandis  in¬ 
felicibus  illis  mente  alienatis,  quibus  Protector 
et  Curator  optimus  exstas.  Si  aliquid  in  his  stu¬ 
diis  profecerim ,  omne  hoc  Tuae  debeo  institutioni . 
Aedes  mente  captorum  Tua  auctoritate  visendae 
mihi  semper  patuerunt.  Tuum  auxilium  numquam 
etiam  in  conscribenda  hac  dissertatione  mihi  defuit ; 
nec  librorum  thesaurus ,  nec  doctrinae  Tuae  copia, 
nec  consilia  Tua  optima  mihi  umquam  fuerunt  re¬ 
clusa;  quibus  insuper  singularis,  qua  domestica 
Tua  familiaritate  me  excepisti ,  accedit  humanitas . 
Pro  quibus  omnibus  benevolentiae  testimoniis ,  si 
debitas  Tibi  agere  gratias  numquam  potuerim,  eorum 
tamen  meynoriam  alta  mente  repositam  fore,  sancte 
polliceor;  persuasum  Tibi  sit,  me  omni  studio ,  sem¬ 
per  id  acturum ,  ne  Tuorum  in  me  meritorum  um¬ 
quam  quis  oblitum  me  videat,  neque  luis  praeceptis 
indignus  videar. 


Vohis  etiam  viri  Clarissimi  Suer man  et  Loncq 
gratias,  quantas  animo  concipere  possim,  ago  ha- 
heoque  pro  V estra  institutione  Vestrisque  monitis 
et  consiliis,  quihus  studia  mea  maxima  benevolentia 
adjuvistis  et  provehere  conati  estis.  Vos  viam  mihi 
praemonstrastis ,  et  adjutores  exstitistis  optimi.  Quid 
vohis  debeam ,  sentio ,  semperque  me  gratum  V obis 
futurum  spondeo.  V tinam  vestra  vestigia  premere 
liceret ,  sapientissimi  Naturae  Ministri  /  felix  mihi 
esset  vita.  Diu  adhuc  incolumes  sitis  in  Academiae 
patriaeque  decus.  Et  vobis  V.  V.  Ch  N.  C.  de  Fre- 
rn  ery  et  fVolterbeek,  rude  donatis ,  jucundam  et 
quietam  det  Senectutem  D.  O.  M.,  enixe  precor,  in 
memoriam  revocans,  quoties  ex  vestra  institutione 
fructus  carpere  mihi  licuerit  eximios. 

Nec  pauca  sunt,  quae  Tibi  debeo  doct.  Mulder , 
Chirurgiae  et  Artis  Obstetriciae  in  hac  Academia 
Lector  eruditissime  1  tum  pro  utilibus  Tuis  institu¬ 
tionibus  ,  tum  pro  amica  Tua  consuetudine ;  pro 
hisce  grati  animi  accipias  significationem. 

Lubenter  etiam  hanc  arripio  occasionem,  ut  Tibi 
Doct.  V.  d.  Lith ,  Nosocomii  mentis  alienatorum  hu¬ 
jus  urbis,  medice  egregie!  publice  gratias  refe- 
feram  et  pro  benevolentia ,  quam  mihi  in  aegris 
visitandis  praebuisti ,  et  pro  multis  variisque  ami¬ 
citiae  signis. 

Vobis  denique,  aynici  conjunctissimi !  qui  jam 

fere  omnes  hancce  Musarum  sedem  reliquistis ,  quo¬ 
rum  vero  aynicitia  dulcissima^  per  totum  tempo¬ 
ris  spatium  quod  hic  peregi^  frui  mihi  licuit^ 
salutem  mitto  ,  omniaque  ex  votis  vobis  cedant ,  sem- 
per  que  Nos  Jungat  Amicitia.  Nec  minus  hoc  vobis 
dictum  velim ,  commilitones  amicissimi !  quos  in 
variis  sodalitiis  vel  collegiis  socios  habuisse  semper 
laetabor^  quorumque  amicitiae  vel  benevolentiae  do¬ 
cumenta  in  perpetuum  animo  infixa  manebunt.  Sors 
ubicunque  vos  ferat,  semper  vobis  omnibus  prosit, 
nec  vero  vobis  desit  unquam  memoria  temporis  hic 
una  peracti,  amici  nec  vestrum  immemoris  ! 


DISSERTATIONIS  CONSPECTUS. 


CAPUT  PRIMUM. 

J)E5IENTIAE  HISTORIA,  DEFINITIO  ATQUE  DIAGNOSIS. 
§  1.  Dementiae  historia  et  definitio, 

»  2.  Differentia  dementiam  inter  et  idiotismum. 

))  3.  Differentia  dementiam  inter  et  stupiditatem. 

))  4.  Differentia  dementiam  inter  et  maniam. 

))  5.  Differentia  dementiam  inter  et  monomaniam. 


CAPUT  SECUNDUM. 

DEMENTIA  E  SYMPTOMATA . 

§  1.  Symptomatum  divisio. 

»  2.  Symptomata  e  virium  mentalium  debilitate  petenda. 
»  3.  Symptomata  e  motu  aberrante  petenda. 

»  4.  Symptomata  e  sensatione  aberrante  petenda. 

»  5.  Symptomata  fortuita. 

»  6.  Dementiae  variae  modifieationes. 


CAPUT  TERTIUM. 

AUTOPSIA  INVENTA. 

§  1.  Generalia  quaedam. 

i>  2.  Cranii  mutationes  post  mortem  inventae. 

»  3.  Meningum  mutationes  post  mortem  inventae. 
f)  4.  Cerebri  mutationes  post  mortem  inventae. 

»  5.  Reliquarum  corporis  partium  mutationes  post  mortem  inventae. 

CAPUT  QUARTUM. 

SYMPT03IATUM  EXPLICATIO. 

§  1.  Quaedam  de  cerebri  physiologia. 

»  2.  Explicatio  symptomatum  e  viribus  mentalibus  abolitis  prove¬ 
nientium. 

»  3.  Explicatio  symptomatum  e  motu  aberrante  provenientium. 

»  4.  Explicatio  symptomatum  e  sensationibus  aberrantibus  prove¬ 
nientium. 

»  5.  Explicatio  symptomatum ,  quae  fortuita  diximus. 

»  G.  Explicatio  dementiae  variarum  modificationum. 

CAPUT  QUINTUM. 


CASUS  TRES. 


—  —  Forgotten  quite 

Ali  former  sources  of  dear  delight, 

Connubial  love ,  parental  joy; 

jNo  sympathies  like  these  his  soul  employ 

But  all  is  dark  withiri, 

Syer  on  the  features  and  treatment  of  insanity, 
London  1827,  p.  53. 


(iTa^Jut  I. 


DEMENTIAE  HISTORIA,  DEFINITIO 
ATQUE  DIAGNOSIS. 

§  1- 

Cum  mentis  alienationum  studium  usque  ad  finem 
seculi  superioris  valde  fuerit  neglectum,  nequaquam 
mirandum  est  veteres  nullas  aut  certe  imperfectas  de¬ 
mentiae  habuisse  notiones. 

Aretaeusi),  Caelius  Aurelianus^) ,  alii  qui  de 
insaniis  apud  antiquos  egerunt,  non  nisi  duas  illarum 
commemorant  species,  scilicet  maniam  et  melancholiam. 

Celsus  dementiae  nomine  quidem  usus  est ,  sed  perver¬ 
sam  ei  dedit  significationem ,  illo  enim  designavit  delirium 
in  morbis  acutis;  ita  apud  eum  legimus:  «  phrenitis  tum 
demum  est,  quum  continua  dementia  esse  incipit»  3). 

Claudius  Galenus  in  suis  scriptis  saepius  de  avola 


1) Aretaeus,  de  causis  et  signis  diuturnorum  morborum.  Lib.  I, 
Cap.  V  et  VI.  (Vind.  1790  p.  110— 125  ). 

2)  Caelius  Aurelianus,  morb.  chron.  Lib.  I,  Cap.  V  et  VI ,  p. 
325-341. 

3)  A.  C.  Cei  sii,  medicinae  libri  octo.  Lib.  II,  Cap.  VIII. 

1 

loquitur,  quarn  defectum  et  memoriae  et  rationis  ex 
humiditate  ortum  habet  i). 

Idem  verbum  apud  Hippo  erat  em  interdum  occurrit^). 

Num  hoc  primum  sit  vestigium ,  quo  antiquitati  haud 
penitus  incognitam  fuisse  dementiam  significetur,  adhuc 
incertum  est ;  nam  forsitan  ol  acpvdg  Pythagoreorum  3) 
dementes  haberi  possunt. 

Paulus  Aeginetadein  de  nostro  morbo  aliquid  monuit, 
dicens:  «nascitur  quandoque  memoriae  abolitio  privatim, 
quandoque  facultate  rationali  simul  violata,  quemadmo¬ 
dum  et  mentis  seu  rationatricis  animae  offensa  primo 
per  se  contingit,  deinde  sortitur  memoriae  jactura  comite. 
Verum  utraque  mentis  scilicet  et  memoriae,  parte  male 
affecta,  morosis  id  est  fatuitas  creatur»  ^). 

Deinceps  Petrus  Forestus^),  Nicolaus  Piso 6),  T. 
B.  Par  ac  elsu  s  7),  Alpinus»),  P1  ouequetius  »),  Sau- 

1)  C.  Galenus,  de  locis  affectis.  Lib.  III,  4  B. 

2)  Epistol.  I ,  p.  1281. 

3)  Secundum  Aristoxen  uni,  apud  Stobaeum  Ecl.  pbys.  p.  207  etseq, 

4)  P.  Aegineta,  medicinae  totius  enchiridion  (Albano  Tori  no 
interprete).  Lib.  III ,  Gap.  XI. 

5)  P.  Fores ti,  observ.  med.  libri  tres  de  capitis  et  cerebri  morbis 
ac  sympt.  Lib.  X,  observ.  XXXI. 

(>)  X  ico  laus  Piso,  de  cognoscendis  et  curandis  praecipue  internis 
Immani  corporis  morbis  libri-tres.  Lib.  I,  Gap.  XV,  p.  159.  (Editio 
([uae  prodiit.  Lijis.  a.  17G6). 

7)  T.  B.  Para  ce  Isi  oper.  omnia.  Toni.  II,  p.  169. 

8)  Prosperus  Alpinus,  de  praesagienda  vita  ct  morte  aegro¬ 
tantium.  Li  b.  II.  Gap.  111,  p.  143. 

9)  P 1  o  11  c<j  11  e  1 11  s  ,  delineatio  systematis  iiosologici  naturae  accoino- 
dati.  Ttibing.  1791 — 1793.  Tom.  1 — IV. 

vagesius  et  Michaelis  de  Valenzii),  I.  D,  Metzge- 
rus2),  Sprengelius  3]  alii  que  in  scriptis  editis  quidem  de 
dementia  loquuntur,  quae  autem  proferunt,  sunt  vaga  et 
obscura;  initio  hujus  demum  seculi  illam  accuratius  de¬ 
scripserunt  et  ad  eam  observandam  medicorum  animos  ap¬ 
pulerunt  Pinellius^),Esquirolliuss)etGeorgetus6). 

A  variis  auctoribus  diversae  denominationes  adhibitae 
sunt :  sic  Graeci  dementiam  /hojqcooiv  ’)  nuncupaverunt , 
Latini  stultitiam  seu  fatuitatem  s) ,  recentiores  disso- 
dationem  9),  noastheniam  meningo-cerehritidem 
ehronicam^^)  et  alia. 


1)  Completum  et  methodo  botanica  propositum  systema  morborum 
secundum  Nosologiam  summi  Pathologi  De  Sau Tages  a  Michaele 
Nobili  Di  Valenzi,  Brunn.  1796. 

2)  Joh.  Dan.  Metzger,  Kurzgefasstes  System  der  gerichtlichen 
Arzneiwissenschaft.  Kdningsb.  und  Leipz.  1798  §  406 — 429. 

3)  Handbuch  der  Pathologie.  Leipzig  1797.  Tom.  III,  p.  369. 

4)  Traite  medico-philosophique  sur  1’alienation  mentale  par  Ph.  Pi¬ 
nei,  Paris  1801. 

5)  Esquirol  in  Dict.  des  Sciences  medicales  art.  demence. 

6)  Georget,  de  la  folie :  considerations  sur  cette  maladie ,  son  siegc 
et  ses  symptdmes ,  la  nature  et  Ia  mode  d’action  de  ses  causes,  sa 
marche  et  ses  terminaisons ,  les  differences  qui  la  distinguent  du  delire 
aigu ,  les  moyens  du  traitement  qui  lui  conviennent,  suivies  de  reclier- 
ches  cadaveriques.  Paris  1820. 

7)  Paulus  Aegineta,  1.  1. 

8)  Ni  colaus  P  iso ,  1.  1.  dicit;  si  simul  cum  memoria,  ratio  quoque 
imminuta  et  infirmata  est,  ea  affectio  fatuitas  seu  stultitia  nominatur. 

9)  Rush,  medical  inquiries  and  observations  upon  the  diseases  of 
the  mind.  Philadelphia  1818. 

10)  Guislain,  traite  sur  les  phrenopathies.  Brux.  1835,  p.  123,  a 
Noog,  intellectus  et  dodiviu  debilitas. 

11)  Belhomrne,  hoc  nomine  usus  est  in  egregiis  suis  opusculis  :  coil¬ 

li 

Uti  de  nomine  sic  etiam  de  definitione  multum  dispu¬ 
taverunt  auctores.  Secundum  nostram  sententiam  dementia 
illud  dicitur  insaniae  genus,  in  quo  vires  mentales  adeo 
imminutae  vel  abolitae  sunt,  ut  judicium  et  memoria 
magis  minusve  deficiant ,  interdum  accedente  motus  atque 
sensuum  decremento. 

Est  semper  morbus  acquisitus.  Ut  plurimum  maniam 
aut  monomaniam  sequitur,  nonnumquam  autem  ab  initio 
jam  qua  talis  sese  prodit. 

Non  tantum  antiquiores  sed  etiam  multi  recentiorum 
non  satis  bene  dementiam  ab  aliis  mentis  alienationum 
speciebus  distinxerunt,  debitos  illam  inter  et  idiotismum , 
stupiditatem ,  maniam  et  monomaniam  limites  non  po¬ 
suerunt;  non  mirandum  est  exinde  magnam  exortam 
fuisse  confusionem.  Si  igitur  accuratam  velimus  demen¬ 
tiae  habere  cognitionem  et  descriptionem  ,  primo  loco 
investigandum  est,  qua  in  re  ab  illis  differat  morbis: 
videamus  de  singulis. 

§  2. 

Differentia  dementiam  inter  et  idiotismum. 

Pinei  lins,  licet  ceterum  de  dementia  bonas  habuerit 
notas  et  memorabilia  exhibuerit  in  suis  libris  exempla, 
illam  tamen  cum  idiotismo  confudit.  Auctoritas  Pinellii 


siderations  sur  rappreciation  de  Ia  folie,  sa  localisatiori  et  son  trai 
tement.  Paris  1834,  p.  14. 

errorem  consecravit ,  qui  apud  multos  auctores  etiam 
recentiores invenitur;  vituperanda  autem  est  illa  confusio, 
nam  revera  inter  se  differunt;  P.  Forestus  celeberrimus 
medicus  Alcmariensis ,  licet  aliis  usus  fuerit  denomina¬ 
tionibus,  id  jam  aliquantulum  perspexisse  videtur,  et¬ 
enim  apud  illum  legimus:  «stultitia  et  fatuitas,  quae 
Graecis  est  (^icoQcoolg,  mentis  est  imminuta  et  infirmata 
functio  seu  quaedam  ignavia.  Amentia  quae  avoia  est 
vel  imaginationis  vel  mentis  occasus  atque  privatio,  qua 
jam  ab  ipso  ortu  perculsi  affectique  vix  mentis  inopia 
loqui  discunt.)) 

Dementia  est  morbus  acquisitus ,  qui  non  ante  puber¬ 
tatem  incipit. 

Idiotismus  contra  est  morbus  congenitus  et  igitur  a 
prima  jam  incipit  infantia.  Dementes  facultates ,  quibus 
antea  pollebant,  amiserunt,  idiotae  autem  nunquam  in¬ 
tellectum  neque  sensibilitatem  satis  evoluta  habuerunt. 

Demens  bonis  privatus  est,  quibus  antea  fruebatur,  est 
hominis  olim  divitis  jam  pauper  facti  instar,  idiota  semper 
infelix,  bonis  caruit.  Dementes,  licet  imperfecte,  non¬ 
numquam  tamen  praeteritorum  recordantur  et  reminis¬ 
cuntur,  iis  praeteriti  temporis  felicioris  quaedam  umbra 
superest,  facultates  mentales  quidem  debita  vi  carent, 
sed  ipsae  adhuc  existunt,  animi  pathemata  et  medica¬ 
menta  fortiora  illas  non  numquam  brevi  excitare  valent , 
ita  ut  quaedam  ideae  et  affectiones  producantur.  Idiotae 
autem  semper  in  eadem  manent  conditione,  iis  nullum 

felicioris  aevi  vestigium,  nulla  spes  futuri  existit.  Hi 
pueritiam  referunt,  quae  dicunt,  aut  faciunt,  huic  aetati 
conveniunt,  illi  autem  in  intellectu  ipso  adhuc  aliquid 
ostendunt,  quod  praegressi  status  perfectionem  testatur, 
in  iis  adulti  hominis  vultus  atque  habitus  cernitur. 

§  3- 

Dijferentia  dementiam  inter  et  stujnditatem. 

Utraque  maniam  et  monomaniam  sequitur,  et  facultates 
mentales  imminutas  vel  prorsus  abolitas  habet,  idcirco 
etiam  illas  diu  confuserunt  auctores  ,  imo  summus  esqui- 
ROLLius  differentiam  non  rite  perspexit;  quae  stupiditati 
sunt  propria ,  describit  sub  nomine  dementiae  acutae. 

Georgetusi)  primus  fuit,  qui  ad  hanc  affectionem  at- 

/ 

tendit,  recentiore  tempore  G.  F.  Etoc  Demazy^)  illam 
accurate  investigavit  et  invenit  ejus  causam  in  oedemate 
cerebri  esse  positam. 

Dementia  a  stupiditate  differt  cum  symptomatibus  ,  tum 
prognosi,  tum  etiam  cura,  iisque  quae  post  mortem 
cadaverum  investigatione  detecta  sunt. 

In  stupiditate  sequentia  observantur  symptomata ,  ce¬ 
phalalgia  generalis  obtusa  et  profunda  praecedit;  aegri 
sensum  compressionis  et  quasi  cranii  coarctationis  accu- 

1)  Cfcorget,  dc  la  folic  ,  j).  115. 

2)  De  la  stnpidile  consideree  chez  les  alienes,  par  G.  F.  Etoc  De¬ 
ni  a  z  y  Paris  1833. 

sani,  susununi  et  pulsationes  in  capite  percipiunt, 
quaestionibus  propositis  lente  respondent,  idearum  est 
confusio  et  memoriae  debilitas  ,  in  ulteriori  morbi  decursu 
stupor  universalis  sese  manifestat ,  aegri  prorsus  non 
loquuntur,  adspectus  eorum  est  stupidissimus  ,  oculi  sunt 
squalidi ,  immobiles ,  sensus  famis  prorsus  est  abolitus  , 
cibos  non  solum  ipsi  non  tangunt ,  sed  afferuntur  casus , 
quibus  usque  ad  pharyngem  in  os  introductos  deglutire 
recusant,  nisi  vi  coacti  sedem  non  mutant,  incessus  est 
incertus  aut  prorsus  impeditus ,  ita  ut  erecti  nonnumquam 
in  terram  decumbant ;  species  catalepsiae  observatur, 
artus  nempe  qualemcunque  positionem  per  horas  imo 
per  dies  conservant;  gustus,  olfactus  et  auditus  obtun¬ 
duntur,  cutis  sensibilitas  adeo  est  imminuta ,  ut  excitantia 
fortissima  dolorem  afferre  nequeant.  In  casu  stupiditatis 
cum  singulari  artuum  rigore ,  ita  ut  cataleptici  instar 
positionem  datam  per  horas  conservaret ,  manumque  suam 
utramque  extolleret  aeger ,  cl.  Promotor  moxam  in  ver¬ 
ticem  apposuit  satis  profunde  cutim  inurentem;  durante 
tota  hac  dolorifica  operatione  manus  immobiles  elevatas 
tenuit  aeger  sine  ullo  sustentaculo. 

Alvus  vulgo  est  obstipata ,  vel  si  hoc  non  locum  habet , 
uti  et  urina  involuntarie  effluit.  Ex  hisce  igitur  videmus 
symptomata  stupiditatis  pluribus  punctis  convenire  cum 
iis  ,  quae  in  magno  dementiae  gradu  observantur ;  in  illa 
autem  virium  mentalium  debilitas  uno  tenore  pergit, 
omnes  facultates  aequabiliter  laeduntur  et  absque  inter- 

missione,  judicium  et  memoria  cujusvis  rei  sunt  de¬ 
perdita. 

Dementes  contra  impressiones  non  percipiunt  eorum , 
quae  ipso  momento  vident  et  audiunt,  sed  praeteritorum 
nonnumquam  aliquam  habent  recordationem;  hi  per  breve 
tempus  aliquando  adeo  excitantur,  ut  irascantur,  dila¬ 
cerent  et  frangant,  ut  licet  judicium  sit  fallax ,  ideas 
nonnullas  interdum  adhuc  proferre  valeant;  quae  omnia 
in  stupiditate  fieri  non  possunt;  in  hac  autem  species  cata- 
lepsiae  observatur,  quam  frustra  in  dementibus  quaerimus. 

Differunt  porro  dementia  et  stupiditas  magnopere  prog¬ 
nosi ,  in  illa  est  infaustissima,  in  hac  multo  faustior; 
Georgetus  duos  stupiditatis  notavit  casus  utrosque  sana¬ 
tos;  ex  decem  aegris ,  quos  communicavit  Etoc  Demazy, 
sex  sanitatem  pristinam  recuperaverunt;  mihi  etiam  in 
Nosocomio  alienatorum,,  quod  in  hac  urbe  habetur 
eximium ,  clarissimi  Promotoris  benevolentia  duas  obser¬ 
vare  licuit  aegras ,  stupiditate  affectas ,  quarum  altera 
sanata  est,  altera  vero 'adhuc  in  hac  miserrima  versatur 
conditione. 

Quoad  curam  illa  observatur  differentia  inter  demen¬ 
tiam  et  stupiditatem ,  quod  in  hac  diuretica  et  purgantia 
plerumque  bonam  praestent  effectum,  dum  in  illa  nullam 
afferant  salutem. 

In  cadaveribus  eorum ,  qui  e  stupiditate  mortui  sunt , 
se({uentia  invenerunt ,  gyri  cerebrales  tumidi  apparent  et 
incisione  in  duram  meningem  instituta  statiin  propullulant , 

nullum  serum  in  cavitate  arachnoidea  reperitur ;  pia 
meninx  colore  gaudet  rosaceo  pallido;  substantia  corticalis 
et  medullaris  ad  majorem  minoremve  profunditatem  sero 
limpido  magis  viscido  ,  quam  serum  vulgare ,  repletae  sunt. 
Oedema  illud  saepius  ad  verticem  quam  ad  basio  cerebri 
observatum  est;  si  cerebrum  incidatur,  liquoris  decoloris 
satis  magna  copia  effluit;  ventriculi  laterales  vulgo  par¬ 
vam  seri  copiam  continent,  organa  in  ventriculis  posita 
sunt  sana;  cerebellum  nonnumquam  infiltrationem  gene¬ 
ralem  participat  i);  si  haec  nunc  comparemus  cum  illis, 
quae  Capite  III  de  autopsiis  dementium  legentur,  lucu¬ 
lenter  patebit,  revera  magnam  inter  hasce  duas  affec¬ 
tiones  existere  differentiam.,* 

"i  ‘ 

§  4. 

Digerentia  dementiam  inter  et  maniam. 

Maniaci  semper  quidem  justa  carent  idearum  cohae¬ 
rentia,  sed  debetur  haec  nimiae  sensationum  abundantiae 
et  idearum  volubilitati  adeo  celeri  et  incitationi  cerebri 
tam  agitatae ,  ut  dirigere  non  amplius  et  moderari  im¬ 
petum  valeant ,  atque  confusio  oriatur. 

In  dementia  cerebri  functiones  non  amplius  rite  perfici 
possunt,  impotentia  vitiantur.  In  maniacis  intellectus 


1)  Etoc  Demazy,  I.  1,  p.  42.  Belhomme,  suite  de  recherches 
sur  la  localisation  de  Ia  folie,  Paris  1836,  pag.  156. 

turba  adest  et  excitatio;  vexantur  erroribus  sensuum, 
falsis  perceptionibus,  hallucinationibus,  abundantia  aut 
tenacitate  idearum,  quum  cerebri  vires  nimis  excitatae 
phantasiam  immoderate  excitent  et  somnia  quasi  profe¬ 
rant;  in  illis  rerum  perceptio,  imaginatio  et  memoria 
possunt  laedi,  sed  saepe  facultas  judicandi ,  scii,  idearum 
associatio,  persistit.  Maniacus  v.  c.,  qui  se  regem  esse 
credit,  hac  quidem  idea  fundamentali  fallitur,  sed  cae- 
terum  omnia,  quae  facit,  omnia  quae  dicit,  ad  hanc  ideam 
reducit,  et  ita  revera  utitur  judicio;  sed  duas  conjungit 
ideas  absque  ullo  fundamento;  eius  judicium  igitur  fallax 
est.  In  dementia  contra  nullum  habetur  judicium  neque 
verum  nec  falsum;  ideae,  quae  nonnumquam  producun¬ 
tur,  associari  nequeunt,  vel  potius  cogitandi  facultas  est 
abolita. 

Dementes  voluntate  carent,  nil  decernunt,  aliis  cedunt. 

Dum  in  maniacis  omnia  ostendunt  vim  et  firmitatem,  in 

dementia  omnia  indicant  relaxationem ,  impotentiam  atque 
« 

debilitatem. 


§  5. 

Differentia  dementiam  inter  et  monomaniam. 

Monomania  nonnunquam  sub  tali  forma  occurrit,  ut 
cum  dementia  facile  confundi  possit.  Nonnulli  aegri  ita 
hallucinationibus  reguntur,  ut  nullos  motus  instituere 
neque  verbum  proferre  audeant.  Etoc  Demazy  refert 

casum  hominis,  qui  prorsus  non  loquebatur,  quia  vox 
terribilis,  ut  taceret,  ei  iubebat^).  > 

Alii  aegri  nutrimenta  recusant,  sive  quia  edendi  ne¬ 
cessitatem  non  percipiunt,  sive  quia  metu  cruciantur, 
ne  venenum  sumant,  sive  quia  vi  altiori  illis  jejunium 
jubenti  obtemperant.  Ex  sequenti  ab  Es  qui  r  olli o  allato 
exemplo  clare  patet ,  quam  difficilis  saepe  inter  utrumque 
morbum  fiat  diagnosis:  ((j’ai  donne»  ita  narrat,  «des 
soins.a  un  jeune  horame  age  de  27  ans,  qui  trompe  par 
une  femme,  et  n’ayant  pu  obtenir  une  place  qu’il 
d^sirait,  apres  un  acces  de  manie,  tomba  dans  un  etat 
apparent  de  demence.  Ce  malade  avait  la  face  coloree, 
les  yeux  fixes  ou  tr6s  incertains,  la  physionomie  sans 
expression;  il  fallait  1’habiller  le  matin,  le  deshabiller 
le  soir,  et  le  mettre  dans  son  Iit;  il  ne  mangeait  que 
lorsqu’on  lui  portait  des  alimens  a  la  bouche;  ses  bras 
etaient  pendans,  les  mains  enflees  par  cette  position, 
toujours  debout,  ne  marchant  que  lorsqu^on  l’y  for9ait. 
Il  paraissait  n’avoir  ni  sentiment,  ni  pensee.  Des  sangues 
appliquees  aux  tempes,  des  bains  tiedes,  des  douches 
froides  sur  la  tetc,  et  surtout  une  eruption  generale,  le 
guerirent,  Il  m’a  dit  apres  sa  guerison,  qu’une  voix 
interieure  lui  r^petait :  « Ne  houge  point ,  ou  tu  es 
perdui))  La  crainte  le  rendait  immobile,  Il  entendit  un 
jour  cette  meme  voix  qui  lui  reptoit :  {{Tue  quelqiCun 


1)  Etoc  Demazy,  J.  1,,  pag.  57. 

de  ces  honimes ,  et  tu  seras  sauvel))  Cette  voix  se 
fit  entendre  pendant  plusieurs  jours  de  suite,  enfin  il 
se  saisit  d’une  bouteille  remplie,  il  la  jeta  a  la  tete  de 
son  domestique,  sans  menaee,  sans  colere,  sans  emoi, 
sans  fuir  apres  cette  actei).  In  hoc  casu  ardua  res  foret 
unam  speciem  ab  altera  rite  distinguere ,  sed  raro  omnia 
symptomata  ita  concurrunt.  Vulgo  in  monomaniacis 
oculi  sunt  vividiores,  facies  non  tam  stupida  est, 
neque  deperditur  sensibilitas  generalis :  in  genere  si 
aegros  accurate  observemus ,  nobis  patefiet  omnia  repe¬ 
tenda  esse  ex  una  idea,  quae  totam  mentem  dominatur, 
et  cui  involuntarie  se  tradere  quamque  sequi  coguntur, 
hinc  apparens  voluntatis  tenacitas ,  licet  liberum  arbi¬ 
trium  et  voluntas  illis  desint.  Dementia  vero  e  virium 
mentalium  debilitate  est  explicanda. 


1)  Diction.  des  Sciences  medicales,  tom.  XXII,  p.  509. 


Ca|)ut  n. 

DEMENTIAE  SYMPTOMATA. 

§  1- 

Non  incongruum  mihi  Yidetur  sequentem  in  sympto¬ 
matibus  enumerandis  sequi  ordinem,  ut  primum  agamus 
de  iis,  quae  e  virium  mentalium  dehilit  at  ex  ^ 

tura  de  iis,  quae  praebentur  motu  et  sensationibus  aher^ 
rantihus ,  quibuscum  scilicet  saepissime  complicatur 
dementia;  et  tandem  hisce  nonnulla  fortuita  addemus. 

§  2. 

Symptomata  e  virium  mentalium  debilitata  petenda. 

Dementiae  seminia,  mania  aut  monomania  adhuc  Ti- 
gente,  jam  nonnumquam  cerni  possunt,  si  nempe  judi¬ 
cium  et  memoria  deficere  incipiant,  quod  Pinellius 
egregie  sequenti  illustrat  exemplo :  vir  nobilis  a  juventute 
inde  educatione  perversa,  opinionibus  praejudicatis  ge¬ 
neris  et  proavorum  nobilitate  seductus,  attigerat  aetatis 
annum  quinquagesimum,  quum  praeceps  in  maniae  su- 

perbae  speciem  incidit;  mobilis  ad  excessum  et  puerilis 
prorsus  ingenii,  domi  suae  inter  suos  agitabatur  perpe¬ 
tuo,  loquebatur,  clamabat  levique  de  causa  iratus  fa¬ 
mulos  jussis  minutissimis,  familiares  moribus  pravis  et 
furore  exsultante  molestabat,  rerum  gestarum  nullam 
servans  memoriam:  sermone  plurimum  versatili  de  aula, 
de  capillamento,  de  equis  suis ,  de  hortis  confabulaba¬ 
tur,  nullum  neque  responsum,  neque  tempus  fere  ex- 
pectans  ad  prosequendam  cogitationum  disparium  seriem: 
uxorem  ejus,  mulierem  ingeniosam  hoc  infortunatum 
conjugium  in  summam  conjecit  melancholiam  i). 

Dementiae  initium  indicatur  tranquillitate  succedente 
excitationi ,  quae  maniam  aut  monomaniam  praegressam 
comitata  fuerat;  sed  non  est  quies  mentis  redeuntis, 
verum  signum  vires  mentales  obtundi  et  obliterari.  Sen¬ 
sim  sensimque  nunc  labuntur  judicium  et  memoria; 
associatio,  qua  imagines  in  mente  conjunguntur,  deper¬ 
dita  esse  videtur,  saltem  non  amplius  agit,  et  igitur  ideae 

* 

non  cohaerent. 

Dementes  facultatem  amiserunt  res  bene  percipiendi, 
eas  inter  se  comparandi  et  illarum  memoriam  conser¬ 
vandi,  unde  sequatur  necesse  est  ratiocinatio  perversa. 

In  dementia  rerum  impressiones  nimis  debiles  sunt, sive 
quod  sensibilitas  organorum,  quae  illas  accipere  debent. 


1)  Pinei,  iraite  medieo-philosopliique  snr  l’alienatioij  mentale.  Par, 
1809,  p.  175,  176, 

debilitata  sit,  seu  quod  organa  transmissionis  non  am¬ 
plius  rite  functiones  suas  peragere  valeant,  et  inprimis 
quidem,  quod  cerebrum  ipsum,  morbo  praegresso  magis 
minusve  degeneratum  et  fere  paralyticum ,  animi  non 
amplius  instrumentum  sistat  agile  et  promptum  ,  quo  ille 
impressiones  rite  recipere  et  retinere,  aut  receptas  ela¬ 
borare  et  inde  ideas  comparare  non  bene  valet. 

Est  in  dementia  idearum  nascentium  et  evanescentium 
turba,  imaginum,  sensuum,  affectionum  et  pathematum 
fluxus  et  refluxus,  itus  reditusque,  rerum  externarum 
impulsus  non  sequentium  neque  ullum  relinquentium  in 
mente  vestigium ,  cumque  maniacus  notiones  utut  erro¬ 
neas  comparat,  dementi  nulla  superest  judicandi  potestas , 
de  semet  ipso,  de  adstantibus  et  de  rebus  externis  non¬ 
nisi  fallacia  et  erronea,  inepta  et  ludicra  profert. 

Tales  infelices  in  unam  alteramve  rem  animum  assidue 
advertere  nequeunt;  multa  proferunt  verba  sed  absque 
ullo  sensu.  Saepe  memoriam  perdiderunt  rerum ,  quae 
illos  proxime  tangunt,  eorum  quae  vident,  audiunt, 
dicunt  aut  faciunt  ipsarumque  commotionum  et  cogita¬ 
tionum  pullulantium  statim  obliviscuntur,  nec  amicos 
neque  affines  agnoscentes  nullique  dissimiliores  sunt  quam 
sibimet  ipsis.  Eorum  quae  antea  peregerunt  aut  obser¬ 
varunt  aut  quibus  excellebant ,  saepe  prorsus  immemores 
sunt;  nesciunt,  qua  ratione  victum  quaesiverint,  ignorant 
utrum  patrem,  uxorem  aut  infantes  habeant  nec  ne. 
Homines,  quos  quotidie  vident ,  interdum  non  agnoscunt. 

leclurn  petunt  vestibus  induti,  vel  sibi  relicti  lectum,  in 
quo  per  plures  annos  dormiverant,  non  recognoscunt; 
quando  domum  intrant,  portam  non  claudunt  aut  quando 
exire  cupiunt,  illam  reperire  nequeunt. 

Aliquando  tamen,  quae  ante  morbum  illis  acciderint, 
bene  recordantur,  inque  illo  juventutis  tempore  adhuc 
vivere  opinantur,  omnium  illorum  obliti,  quae  postea 
accesserunt;  ita  Promotor  aest.  mecum  communicavit 
casum  viri,  qui  juventutis  aetatem,  negotia  quae  tum 
perfecerat,  mercaturam  quam  habuit,  bene  recordaba¬ 
tur  inque  illis  ideis  adhuc  versabatur,  oblitus  autem 
penitus  erat  se  uxorem  duxisse,  imo  vero  sequenti  die 
quin  et  post  aliquot  horas  amicum  non  recognoscebat, 
postque  coenam  penitus  oblitus  erat,  se  aliquid  cibi 
consumsisse. 

Quaestiones,  nisi  breves  sint  et  illis  dilucide  propo¬ 
nantur,  non  intelligunt ,  ter  quaterve  iis  repeti  debent, 
antequam  ullam  accipimus  responsionem. 

Dementes  nullas  habent  animi  concitationes  neque  odia, 
neque  amorem,  neque  pietatem,  a  rebus  antea  illis  caris¬ 
simis  nunc  abhorrent ;  parentes  et  amicos ,  si  eos  adhuc 
cognoscant,  absque  ulla  voluptate  vident,  et  ab  illis 
absque  doloris  signo  discedunt;  parum  eorum  interest, 
privationes  subire  debere  nec  ne;  non  gaudent,  si  ali¬ 
quid  jucundi  illis  suppeditetur;  ad  res  externas  animum 
nequa(juam  advertunt,  aeque  minus  interna  occupantur 
commotione  aut  idea,  ad  omnia  indifferentes,  nulla  re 

afficiuntur;  rident  et  canunt  aliis  dolentibus;  lacrymas 
fundunt  et  queruntur,  quum  omnes  laetentur.  Omnis 
justitiae,  decentiae  et  pudoris  sensus  abest,  publice  ves¬ 
tes  exuunt;  viri  et  foeminae  aeque  se  masturbationi 
dedunt. 

Cum  cerebrum  in  alonia  versetur,  rarae  modo  atque 
perversae  ideae  judicio  suppeditantur;  aegri  neque  di¬ 
stantias  neque  corporum  dimensiones  et  qualitates  diju¬ 
dicare  valent;  eorum  enuntiationes  sunt  vagae,  incertae 
et  variabiles. 

Dementes  proprio  impetu  nil  efficiunt,  semper  hae¬ 
sitant,  aliorumque  voluntati  cedunt,  sed  eorum  obtempe¬ 
rantia  est  passiva,  ad  non  obediendum  debita  vi  carent, 
saepe  etiam  sunt  ludibrio  iis,  qui  eorum  miserrima  condi¬ 
tione  abuti  cupiunt;  irasci  tamen  valent,  uti  omnes 
homines,  quorum  intellectus  est  debito  minor  aut  saltem 
tenuis,  sed  ira  brevi  perdurat,  non  maniacorum  tenaci¬ 
tatem  habet;  sunt  enim  nimis  debiles,  quin  furor  diu 
perstare  possit. 

Fere  omnes  homines  dementia  laborantes  aliquid  pe¬ 
culiare  habent;  nonnulli  per  totum  diem  ridentes  digitos 
contemplantur,  quos  sibirnet  invicem  appropinquant ,  alii 
continue  currunt,  acsi  aliquid  petant,  quod  non  inve¬ 
niunt,  alii  contra  per  dies  imo  menses  in  eodem  manent 
loco,  nullius  rei  conscii  caput  in  eandem  movent  direc¬ 
tionem  aut  mentum  in  pectus  inclinant  et  continue  ter¬ 
ram  adspiciunt;  ad  talem  imbecillitatem  perducti  ne 

cibos  quidem  adpetunt  ct  fame  perirent,  rusi  aliorum 
auxilio  nutrimenta  in  os  immitterentur ;  hic  assidue  scribit , 
sed  quae  scribit,  sunt  confusa  absque  sensu ,  nonnumquam 
tamen  ex  scriptis  mores  praegressi  dignoscuntur;  si 
monomania  dementiam  praecesserit,  ideae  fixae  ,  quas  antea 
habuerunt,  in  scriptis  adhuc  reperiuntur;  dementiae 
progressus  interdum  e  scriptura  dijudicare  possumus, 
quae  licet  antea  elegans  et  nitida  fuisset,  jam  puerilis  et 
sordida  evasit.  Hic  semper  alta  loquitur  voce  eadem 
repetens  verba,  ille  assidue  mussitans  sonos  male  articu¬ 
latos  voce  sibilante  profert ;  alius  labia  continenter  movet 
et  nullo  licet  sono  edito  assidue  ratiocinari  videtur,  in 
his  autem  interna  adhuc  est  confusa  idearum  agitatio, 
in  summo  dementiae  gradu  minus  perspicua,  quare  illud 
symptoma  etiam  in  maniacis  occurrit.  Hic  sermonem 
incipit ,  quem  ad  finem  perducere  non  potest,  alius  prorsus 
nil  dicit;  alius  rursus  dies  noctesque  manus  tollit,  dum 
eius  socius  corpus  semper  in  eandem  moveat  directionem  ; 
alter  eodem  tempore  murmurat,  gaudet,  lacrymas  fundit 
atque  ridet;  alter  canit,  ululat,  saltat  et  hoc  per  totum 
diem.  Plures  vestes  vulgo  sordidas  perridicule  adornant. 

§  3. 

Syitipl ornata  e  motu  aberrante  jtetenda. 

Quando  dementia  cum  motuum  laesione  complicatur, 
prognosis  est  infaustissima  ;  jam  Hippocrates  signum  Icthale 

habuit  in  morbis  acutis  complicationem  delirii  cum  omni 
genere  convulsionum;  quod  pater  medicinae  dixit  de 
delirio  in  morbis  acutis ,  omnino  valet  de  mania  et  in 
primis  quidem  de  dementia. 

Symptomata  ex  hoc  fonte  provenientia  ad  tres  possunt 
reduci  species,  scilicet  lo  ad  paralysin,  2o  epilepsiam, 
3^  spasmos;  videamus  de  singulis. 

1)  Paralysis  omnium  morborum  frequentissime  de¬ 
mentiae  accedit,  i).  Baylius  paralysin  symptoma  me¬ 
ningitidis  chronicae  habet,  illique  pro  diversis  stadiis  et 
periodum  monomaniae ,  et  periodum  maniae  et  periodum 
dementiae  adscribit ,  quod  autem  minus  recte  fecisse  vide¬ 
tur;  in  rarissimis  casibus  observatur  quidem  paralysis  in 
maniacis  et  monomaniacis ,  sed  tunc  transitus  in  demen¬ 
tiam  imminet.  Jam  illi  aegri  neque  eandem  vim  ,  qua 
animum  ad  res  qualescunque  intendere  aut  qua  varias 
ideas  coniungere  valeant,  neque  eandem  voluntatem, 
neque  tenacitatem  propositi  habent ,  quas  maniaci  et  mo- 
nomaniaci ;  irascuntur  quidem ,  sed  cito  obtemperant 
atque  cedunt,  ex  quibus  clare  patet  functiones  cerebri 
jam  debilitatas  esse,  Paralyticus  saepius  lacrymas  fundit , 
quam  quod  se  principem,  aut  imperatorem  credat,  et 


1)  (t  Insanlty  according  to  every  authority ,  seems  more  nomplicated 
with  tliis  affection  (paralysis)  tlian  vvith  any  other  in  the  long  cata- 
logue  of  disaeses,  to  which  it  bears  relationsliip, »  Burrows  com- 
mentaries  on  the  causes ,  formes,  symptoms  and  treatment  moral  and 
medicat  of  insanity.  London  1828,  p.  174. 

si  nonnunquam  illi  idea  accedat  divitiarum  et  honorum, 
illam  exprimit  uti  demens,  non  vero  uti  maniacus  aut 
monomaniacus. 


ad 


et 


hanc  affectionem  primi  medicorum  animos  attenderunt; 


Paralyseos  symptomata  in  tria  possunt  dividi  stadia, 
a)  primum  signum  est  motus  linguae  quodammodo  im¬ 
peditus,  quo  aggravatur  loquela,  vox  nempe  non  amplius 
est  pura,  aeger  non  nisi  difficulter  loquitur  et  balbutit , 


1)  Pinei,  1.  1. 

2)  Haslam,  Letter  to  the  riglit  honorable  the  Lord  Chancellor  on  the' 
nature  and  interpretation  of  TJnsoundness  of  mind  and  Imbecillity  of 
intellect.  Cambridge  1823. 

3)  Esquirol,  les  Passions  considerees  comme  causes,  symptomes  et 
moyens  curatifs  de  1’alienation  mentale.  Paris  1805. 

4)  A.  L.  J.  Bayle,  Recherches  suries  maladies  mentales ,  1822  — 
et  Traite  des  maladies  du  cerveau  et  de  ses  membranes.  Paris  1826, 

5)  J.  B.  Delaye,  Considerations  sur  une  espece  de  paralysie  qui 
affecte  particulierement  les  alienes.  These.  Paris  1824. 

6)  L.F.  Ca  1  mei  1,  de  la  Paralysie  consideree  chez  les  alienes.  Parisl826. 

7)  Hippol.  Justln,  Essai  sur  la  paralysie  generale  et  incomplete 
des  alienes.  These.  Paris  1829. 

8)  R.  Daveau,  Diss.  sur  la  paralysie  generale  observee  a  Charenton. 
These.  Paris  1830. 

9)  Prichard,  Treatise  on  insanity.  Lond.  1835. 

10)  Parchappe,  Recherches  sur  Pencephale,  sa  structure,  ses 
fonctions  et  ses  maladies,  tom.  I  et  II,  Paris  1836 — 8. 

11)  F.  A.  Wachter,  Considerations  sur  la  paralysie  generale  des 
aliends.  These.  Strasbourg  1837. 

responsa  etiam  vulgo  tardius  sequuntur;  plerumque  in 
primo  stadio  nulla  adhuc  difficultas  artus  movendi  ob 
servari  potest,  lingua  leviter  tremit,  sed  neque  illa , 
neque  os,  nec  faciei  musculi  a  normali  deflectunt  di¬ 
rectione  ;  in  genere  praeter  balbutiem  alia  nondum 
observantur  paralyseos  symptomata. 

h)  In  secundo  stadio  motus  linguae  sensim  sensimque 
difficiliores  redduntur,  debemus  conjicere  de  iis,  quae 
aeger  dicere  vult,  nullum  prorsus  verbum  clara  voce 
pronuntiare  potest;  si  voces  articulare  conatur,  fere 
omnes  ringuntur  faciei  musculi ,  tremunt  labia  et  fortiter 
sibi  invicem  imponuntur  dentes.  Quando  aeger  sedem 
occupat  et  eum  obambulare  iubemus ,  manus  sellae  affi¬ 
git  et  tardissime  surgit;  si  nunc  truncum  erexerit,  non 
statim  motus  instituere  valet,  sed,  uti  infans,  qui  primum 
gradum  facere  tentat,  vacillat,  donec  tandem  eo  perve¬ 
niat,  ut  nunc  ad  dextrum,  nunc  ad  sinistrum  latus, 
ebrii  instar,  inclinans,  per  longius  breviusve  temporis 
spatium  corpus  suum  protrahat;  nunc  paralysis  in  latere 
dextro,  nunc  in  sinistro  prius  apparet,  prouti  cerebri 
sinistra  aut  dextra  hemisphaera  prius  sit  affecta.  Si  motus 
exploremus  aegro  decumbente  in  lecto,  videmus  illum 
adhuc  gaudere  facultate  crura  attollendi  et  in  diversas 
directiones  movendi,  sed  omnia  haecce  fiunt  tardissime. 

In  artubus  superioribus  quemdam  observamus  rigorem, 
ita  ut  aeger  difficulter  verticem  attingere  possit.  Manus 
determinatam  positionem  conservare  non  valent,  statim 

tremunt;  vis  tamen  motuum  nondum  adeo  amissa  est , 
quam  quidem  eorum  iusta  directio.  Si  v.  c.  aegrum 
rogemus,  ut  aliquid  premat,  nobis  patebit  illum  nequa¬ 
quam  debita  vi  carere ;  motus  autem  non  amplius  aeque 
determinati  et  prompti  institui  possunt,  ita  ut,  si  aeger 
aliquid  capere  velit,  illud  attingere  vix  valeat,  .quin 
subvertat;  opus  magis  artificiosum  uti  calamum  emen¬ 
dare,  filum  per  acum  ducere,  et  alia  perficere  prorsus 
nequit;  vix  poterit  vestes  connectere. 

Dementes ,  qui  paralysi  affecti  sunt,  nonnisi  litteras  male 
conformatas  et  inaequales  scribunt ,  saepe  nullam  litte¬ 
ram  ponere  valent,  aut  saltem  illas  non  ita  coniungere 
possunt,  ut  verbi  literae  continue  cohaereant. 

Visus  jam  admodum  obfuscatur,  ita  ut  aegri  varias 
res  a  se  invicem  distinguere  non  possint;  pupilla  dilatata 
apparet,  palpebrae  difficulter  elevantur  et  simul  inter¬ 
dum  strabismus  observatur  et  quidem  vulgo  externus. 

Saepius  alvus  et  urina  involuntarie  deponuntur,  quod 
jam  magis  debetur  sphincterum  paralysi  quam  negligen- 
tiae  et  socordiae.  Etiam  evenit,  ut  propter  vesicae  con- 
tractilitatem  imminutam  subinde  urinae  emissio  catheteris 
ope  promoveri  debeat. 

Durante  hoc  secundo ,  uti  et  durante  primo  stadio 
caeterae  functiones  nondum  laeduntur  ;  ciborum  appeti¬ 
tus  et  digestio  secundam  naturae  leges  perficiuntur, 
imo  saepe  adest  insignis  voracitas;  cutis  temperatura 
normalis  csf ,  uti  etiam  pulsus. 

c)  In  summo  gradu  aegri  miserrimum  praebent  specta¬ 
culum,  rigiditas,  quae  hucusque  adfuit ,  locum  cedit  lan¬ 
guori  et  relaxationi  totius  systematis  muscularis,  pal¬ 
pebrae  attolli  vix  possunt,  oculi  splendore  sunt  orbati; 
visus  fere  prorsus  exstinctus  est,  maxillae  a  se  invicem 
sunt  remotae,  os  hiat,  ex  quo  saliva  continue  effluit;  labia 
penderet;  lingua  adeo  paralysi  est  affecta ,  ut  ne  verbum 
quidem  proferre  possit  aeger;  musculi  colli  universalem 
debilitatem  participant,  mentum  pectori  dependet;  etiam 
pharyngis  musculi  paralysi  afficiuntur,  deglutitio  diffi¬ 
cillima  evadit,  alimenta  solida,  quae  usque  ad  ventri¬ 
culum  protrudi  nequeunt,  morantur  in  oesophago  et 
pharynge,  et  comprimunt  laryngem,  ita  ut  mors  asphyc- 
tica  metuenda  sit.  Artus  superiores  motus  voluntarios 
perdiderunt;  ideo  tales  infelicissimi  cibos  potusque  ori 
adducere  non  amplius  valent. 

Artus  inferiores  corpus  sustentare  nequeunt ,  aegri 
igitur  continuo  in  uno  alterove  loco  vel  in  terra  vel  in 
lecto  decumbunt;  aut  si  currere  conantur,  vehementer 
in  terram  praecipitant.  Alvus  et  urina  noo  nisi  involun¬ 
tarie  effluunt. 

Nunc  etiam  caeterae  functiones  perturbantur  :  digestio 
non  bene  perficitur,  macies  universalis  adest,  cutis  in 
dorso,  lumbis,  regione  sacrali  et  saepe  in  pedibus  i) 


1)  Gangraena  illa  ex  observatione  clar.  Promotoris ,]  inpriniis  acce¬ 
dit,  si  cibis  niinns  bene  nutrientibus  utantur,  vel  et  si  frigori  et  hu- 

gaiigraenescit ,  calor  culis  in  aliis  locis  fil  mordax,  febris 
vehemens  accedit  et  mors  tandem  miseriis  finem  imponit. 

Plures  menses  ante  mortem  dementes  paralytici  nui 
Ium  amplius  virium  vitalium  vigorem  manifestant;  organa 
sensus  enim  prorsus  hebetescunt,  multi  levi  de  causa 
metu  afficiuntur,  motus  tantum  manus  debito  celerior 
requiritur,  ut  totius  corporis  tremor  producatur. 

Jam  durante  secundo  stadio  saepe  subitaneus  ad  cere¬ 
brum  locum  habet  sanguinus  affluxus,  quem  sequentia 
comitantur  symptomata:  loquela  prorsus  est  impedita, 
artuum  paralysis  subito  augetur  et  universalis  evadit 
(non  raro  motus  unius  alteriusve  lateris  magis  laeduntur , 
prouti  dextra  aut  sinistra  hemisphaera  magis  affecta  est) 
hisce  accedunt  coma,  virium  mentalium  prostratio  et 
sensibilitas  cutanea  sublata.  Illa  congestio  cito  evanes¬ 
cere  potest,  sed  si  diu  persistit,  magna  seri  exsudatio 
obtinet,  convulsiones  vehementes  producuntur  et  saepe 
subito  moriuntur  aegri;  in  omni  casu,  licet  >ita  adhuc 
servetur,  post  talem  accessum  paralyseos  symptomata 
mirum  in  modum  accrescunt,  imminuuntque  vires  men¬ 
tales,  et  metus  exsistit,  ne  brevi  citiusve  redeat  haec 
congestio. 

In  dementia,  licet  non  cum  paralysi  complicata  sit, 

miditati  nimis  exponantur;  talis  gangraena  pedum  in  nosocomio  Am- 
stelodamensi  familiaris  erat,  in  nosocomio  autem  Rhenotrajectino ,  in 
quo  \ictus  datur  niitriens ,  fere  numquam  observatur ,  omnisqtie  cachexia 
rara  est;  plures  autem  apoplexia  corripiuntur. 

etiam  interdum  talis  subitaneus  sanguinis  ad  cerebrum 
afliuxus  cum  iisdem  symptomatibus  observatur. 

Calmeilius  hanc  paralyseos  speciem  plerumque  inve¬ 
nit  in  hominibus ,  qui  annum  quadragesimum  superabant , 
bis  tantum  ante  annum  tricesimum. 

Quidam  medici,  inter  quos  Calmeilius,  credunt 
artus  inferiores  magis  quam  superiores,  Lallemandus 
testatur  utrorumque  functiones  aeque  laedi,  alii  pror¬ 
sus  contrariam  habent  opinionem  et  paralyseos  effec¬ 
tus  magis  in  artubus  superioribus  se  observasse  con¬ 
tendunt  Q. 

Secundum  nonnullos  auctores  dementiam  in  regionibus 
calidioribus  non  adeo  comitatur  paralysis;  Vulpesius, 
medicus  nosocomii,  quod  est  Avennae,  inter  500  alie¬ 
natos  solummodo  duos  paralyticos  observavit;  Esqui- 
r ollius  autem  putat  hoc  magis  pendere  ex  eo,  quod 
medici  non  satis  cognoverint  paralyseos  initia  et  ad  illa 
non  rite  attenderint. 

Paralysis  magis  afficit  viros  quam foeminas,  Fovillius 
invenit  inter  31  paralyticos,  22  sexus  virilis  9  sexus 
foeminei 

Esquirollius  testatur  se  paralysin  plurimum  inve¬ 
nisse  in  illis,  qui  antea  venere,  spirituosis  et  mercu- 
rialibus  abusi  erant,  aut  qui  animum  ad  studia  nimis 


1)  Encyclographie  des  Sciences  medicales,  tom.  XXIII.  p.  71. 

2)  Dictionn.  de  me'decine  et  chiruigie  pratiqiies ,  tom  1,  p.  504. 

applicuerant,  et  exinde  causam  petit,  cur  magis  affi¬ 
ciantur  viri  quam  feminae,  cur  magis  divites  quam 
pauperes  i). 

Calmeilius  credit  homines  temperamenti  sanguinei  , 
qui  barba  et  capillis  nigris  gaudent,  et  systema  musculare 
admodum  evolutum  habent,  prae  caeteris  ad  hanc  para¬ 
lysin  praedisponi  2). 

-  Calmeilius  et  Baylius  existimant  paralysin  inter 
anni  et  dimidii  spatium  vulgo  decurrere,  Delayuset 
Fovi  Ilius  testantur  miseros,  qui  illa  afficiuntur  ,  vitam 
diutius  posse  potrahere  3). 

2)  Epilepsia  aut  dementiam  praecedit  aut  illam  ab 
initio  inde  concomitatur  aut  illi  denique  in  ulteriori  de¬ 
cursu  accedit.  Secundum  sententiam  omnium  auctorum 
prognosis  infaustissima  fit,  si  cum  hac  affectione  com- 
plicetur  dementia;  ut  jam  suo  tempore  opinabatur  Mea- 
dius;  dicit  enim:  «saepe  evenit,  ut  post  longum  tempus 
dementiae  superveniat  epilepsia.  Sunt  enim  affines  hi 
morbi,  neque  in  hoc  casu  spes  ulla  salutis  affulget,  ut 
usu  compertum  habemus  . 

Amelungius  testatur  se  observasse  multos  casus,  in 


1)  Esquirol,  des  Maladies  mentales,  considerees  sous  les 
rapports  medical ,  hygienique  et  medico  -  Idgal.  Briixelles  1838. 
p.  272. 

2)  Encyclographie,  1.  1.  p.  68. 

3)  Dictionn.  de  med.  et  chir.  prat.  T.  I.  p.  501. 

4)  Mead,  opera  omnia,  T,  II.  cap.  IX.  de  daemoniacis,  p.  55. 

quibus  dementia  cum  epilepsia  complicata  erat,  et  nul¬ 
lum  sanationis  exemplum  sibi  cognitum  esse  '). 

Cl.  Promotor  autem  mecum  communicavit  casum, 
in  quo  dementiam  inveteratam  et  cum  epilepsia  compli¬ 
catam  feliciter  sanare  ope  moxae  iteratim  in  verticem 
appositae  sibi  contigit. 

Bouissonius  etiam  commemorat  casum  in  quo  non 
solum  epilepsia,  sed  etiam  dementia  et,  quae  cum  illa 
complicata  erat ,  paralysis  sanatae  fuerunt  usu  Digitalis  2]. 

3)  Spasmi  tam  clonici  quam  tonici  saepe  in  demen¬ 
tibus  observantur.  Ad  priores  reduci  potest  agitatio  uni¬ 
versalis ,  quae  in  illis  aegris  interdum  conspicitur;  non¬ 
nulli  scii,  per  totum  diem  corpus  in  varias  movent  di¬ 
rectiones  et  perpetuo  positionem  mutare  cupiunt.  In 
aliis  haec  agitatio  ad  quandam  corporis  partem  limita¬ 
tur;  sic  inveniuntur  aegri,  quorum  artus  inferiores  aut 
superiores  assidue  ad  motus  perficiendos  incitantur,  alii 
truncum  per  integras  horas  declinant  et  elevant,  rursus 
alii  repetitim  caput  nunc  a  latere  dextro  ad  sinistrum, 
nunc  a  sinistro  ad  dextrum  flectunt,  in  aliis  perpetua 
adest  maxillae  inferioris  elevatio  et  recessus.  Plurium 
totum  tremit  corpus  aut  tantum  singuli  artus. 

Convulsiones  proprie  dictae,  quando  brevi  mortem 


1)  Beitrage  zur  Lehre  von  den  Geisteskrankheiten ,  herausg.  von 
F.  Amelung  und  F.  Bird.  T.  II.  p.  85. 

2)  Bouisson,  Clinique  de  Ia  maison  des  alidnes  de  Montpellier, 
Monfcp.  1833  p.  23. 

praecedunt,  sunt  generales,  caeterum  magis  partiales  et 
in  primis  occupant  oculos,  palpebras,  faciem,  labia  aut 
artus.  Si  artus  convulsionibus  afficiuntur ,  tres  dari  pos¬ 
sunt  casus:  vel  unicum  membrum  unius  lateris,  duo 
eiusdem  lateris ,  vel  duo  ab  utroque  latere  convulsiones 
offerunt. 

Lingua,  imo  larynx  motibus  convulsivis  potest  agitari. 

Spasmi  clonici  non  minus  frequenter  occurrunt;  ta¬ 
men  solummodo  musculi  flexores  illis  corripi  videntur; 
ita  flectio  perpetua  artuum  superiorum  et  inferiorum  sive 
unius  lateris  sive  utriusque,  capitis  inclinatio  antrorsum 
vel  postrorsum,  rigiditas  tetanica  colli,  trunci  vel  artuum 
et  alia  saepe  fuerunt  observata. 

§  4. 

Symptomata  e  sensatione  aberrante  jjetenda. 

Dementes  plerumque  injurias  externas  non  percipiunt; 
frigus,  coeli  inclementiam,  quascunque  denique  noxas 
facillime  sustinent,  ultra  quam  facile  quis  crederet.  Rush 
exemplum  affert  foeminae,  quae  per  plures  noctes,  dum 
frigus  adeo  intensum  erat,  ut  aqua  et  lac  congelarent, 
sub  divo  dormiverat,  nullo  inde  damno  percepto.  Visus 
saepe  adeo  obfuscatus  est,  ut  plures  assidue  solem  abs¬ 
que  ingrata  sensatione  adspiciant  aut  aquam  a  terra  di¬ 
stinguere  non  possint,  dura  saepe  simul  strabismus  adest. 

Nonnulli  nares  et  aures  herba  nicotiana  vel  aliis  rebus 
implent,  quod  impune  ferunt. 

Gustus  sensum  etiam  amiserunt,  herbam,  paleam, 
verbo  omnia  ,  quae  sub  manibus  veniunt ,  imo  excrementa 
manducant  et  deglutiunt  i).  Birdius  affert  exemplum 
dementis,  qui  urinam  bibere  amabat 2). 

Sensibilitas  generalis  saepe  prorsus  sublata  est,  ita  ut 
de  statu  suo  minime  judicare  possint  hoc  modo  aegro¬ 
tantes,  ut  nulla  doloris  signa  edant,  licet  fortissime 
cutis  comprimatur,  ut  ex  incisionibus  et  ex  moxae 
applicatione  nil  ingratum  percipiant,  et  nonnumquam 
se  in  ignem  injiciant  sine  ullo  dolore.  Fovi  Ilius  com¬ 
memorat  casum  dementis,  qui  digitum  indicem  profunde 
in  os  intruserat,  et  ita  dentium  ope  vulneraverat ,  ut  in 
diversis  locis  ossa  prodirent;  aeger  tamen  nulla  doloris 
signa  manifestabat  s). 

Saepe  etiam  laeditur  sensus  organicus,  ita  ut  fames  et 
sitis  vel  nulla  sit  vel  praemagna  atque  aliena,  ut  ingesta 
remedia  efficacissima  nullum  fere  effectum  sortiantur. 


§  5. 


Symptomata  fortuita. 


Praeter  signa  virium  mentalium  debilitatem  aut  motus 


1)  Guislain,  Traite  sur  les  phrenopathics.  Brux.  1835.  p.  240. 

2)  Bird  in  Magazin  fiir  Seelenkunde  von  Friedreich.  t,  8  p.  36. 

3)  Dict.  de  med.  et  chir.  prat.  tom,  I,  p,  402. 

et  sensus  aberrantes  indicantia  saepe  alia  adhuc  in  de¬ 
mentia  accedunt  symptomata,  quae  nunc  enumeranda  sunt. 

Facies  vulgo  est  pallida,  apex  nasi  non  tam  continue 
quidem,  uti  in  maniacis  sed  tamen  saepe  rubet;  oculi 
splendore  orbati  sunt,  lacrymantes,  conjunctiva  colorata, 
aliquando  vero  admodum  pallida ,  lactea;  pupillarum  non¬ 
numquam  adest  differentia,  ita  ut  altera  sit  magis  dilatata; 
quod  symptoma  si  ortum  fuerit  durante  ipso  morbo, 
neque  antea  adfuerit,  ex  cl.  Promotoris  sententia  mali 
est  ominis  ;  tales  enim  vulgo  ex  apoplexia  postea  suc¬ 
cumbunt. 

Capillos  densiores  et  cutim  debito  crassiorem  pluri¬ 
mum  invenit  cl.  Promotor. 

Functiones  vitae  organicae  plerumque  admodum  vi¬ 
gent:  somnus  est  profundus;  dementes  cibos  valde 
appetunt,  et  cum  voracitate  consumunt,  digestio  bona 
est,  alvus  interdum  bene  respondet,  aliquando  vero  ad¬ 
modum  tarda  est.  Interdum  praevalet  systema  lympha¬ 
ticum  ,  ita  ut  multum  habitiores  fiant;  plures  ,  qui  durante 
praegressa  excitatione  emaciati  fuerant,  quando  demen¬ 
tia  imminet,  pristinum  recuperant  obesitatis  gradum; 
unde  mala  fit  prognosis,  si  in  mania  aut  monomania 
una  cum  restituta  corporis  sanitate,  nulla  facultatum 
mentalium  observatur  emendatio;  clar.  enim  Prornotorem 
saepe  ex  hac  redeunte  obesitate  infaustum  exitum,  scii, 
transitum  in  dementiam  ,  praedicentem  audivi ,  idquo 
semper  postea  confirmatum  inveni. 

Dementes,  si  paralysis  non  accedat,  diu  vitam  miser¬ 
rimam  protrahere  possunt,  tandem  autem  moriuntur, 
sive  ex  aliis  supervenientibus  morbis,  quorum  diagnosis 
saepe  difficillima  evadit;  Prichardus  nonnumquam  in¬ 
venit  pulmones  tuberculis  et  vomicis  repletos,  imo  fere 
consumtos  in  cadaveribus  eorum ,  qui  durante  vita  fere 
non  tussiverant,  neque  multum  expectoraverant ,  neque 
dolorem  aut  dyspnoeam  accusaverant  i) ;  sive  in  ultimo 
dementiae  stadio  moriuntur  ex  universali  cachexia ,  cujus 
Prichardus  2)  sequentem  praebet  imaginem:  cutis 
squamis  vel  eruptionibus  papularum  sub  forma  obsessa 
est,  aut  propter  pustularum  copiam  colorem  suum  amisit; 
furunculi  ichorem  fundentes  in  multis  corporis  partibus 
apparent;  gingiva  rubra,  dolorifica  evadit  et  sanguinem 
plorat;  corporis  superficies  sudore  frigido  est  tecta; 
diarrhoea  et  intestinorum  dolores  haecce  concomitantur 
symptomata,  sensim  sensimque  vires  magis  labunlur  et 
moritur  tandem  aeger  in  statu  summae  emaciationis^). 

§  6. 

Omnia  enumerata  symptomata  in  quocunque  demente 


1)  Prichard,  in  the  cyclopaedia  of practical  medicine,  t.  It  p.  845. 

2)  Encyclopaedia  ,  I.  1. 

3)  Haec  omnia  secundum  observationes  clar.  Promotoris  inprimis 
accedunt,  si  victus  nimis  tenuis  et  parcus,  neque  animalis  satis  ,  illis 
concedatur. 

non  semper  eodem  modo  apparere,  sed  saepius  modi¬ 
ficari  ,  unicuique  facile  patebit. 

Dementia,  quae  inaniam  sequitur,  interdum  delirii 
praegressi  quaedam  yestigia  conservat :  in  nonnullis  imo 
interdum  manifesta  excitationis  indicia  adsunt;  dantur 
casus  in  quibus  post  talem  maniae  accessum  mens  rediit; 
Pinelliusi)  et  Esquirollius2)  eiusmodi  sanationis  af¬ 
ferunt  exemplum.  Quod  in  casu  Pinellii  natura  fecerat, 
id  in  altero  Esquirollii  casu  fecit  ars  naturae  imitatrix. 
Nam  dementi,  postquam  cauterium  actuale  ad  nucham 
applicatum  est,  hoc  delirium  suscitavit  maniacum,  quo 
aeger  ad  se  rediit  et  convaluit. 

Si  monomania  dementiam  praecesserit,  ideae,  quae 
antea  dominabantur,  adhuc  detegi  possunt:  tales  enim 
se  fingunt  reges,  aut  imperatores  aut  litterarum  culto¬ 
res  aut  artifices  summos;  de  rebus  quibuscunque  contenti 
sunt,  plerumque  tamen  de  acquirendis  honoribus  am¬ 
bitiosi;  inquieti  et  laboriosi  sunt  sine  consilio  tamen 
atque  constantia;  haec  agilitas  corporis  praesertim  cer¬ 
nitur  in  positione  et  gestu,  in  mutandis  vestibus,  in 
summa  loquacitate,  in  risu  etiam  inconcinno,  varioque 
nugarum  genere. 

Nonnunquam  tantum  dementia  partialis  observatur; 


1)  Pinei,  Traite  medico-pliilosophiqne  sur  1’alienation  mentale. 
Paris  1809,  p.  187. 

2)  Esqnirol,  des  Hlaladies  mentales.  Hnii.  1838,  p.  65. 

dantur  scilicet  aegri,  qui  non  amplius  indicare  possunt,  qua 
ratione  antea  victum  quaesiverint,  qui  parentes  nou  co¬ 
gnoscunt,  imo  nesciunt  locum,  ubi  die  praecedente  de¬ 
gerint,  sed,  qui  tamen  problemata  mathematica  magno 
cum  acumine  solvere  valent.  Alii  tantum  memoriam 
perdiderunt.  Ghambertus  i)  narrat  casum  hominis, 
qui  omnium  nominum  oblitus  fuerat,  Chailly^^),  Cassa- 
n  u  s  3),  I  n  g  1  i  s  u  s  '^)  et  L  u  n  d  i  u  s  s)  plura  eiusdem  ge¬ 
neris  commemorant  exempla. 

D.  A.Crichto  n  u  s  6)  narrat  de  hominibus ,  qui  nomina 
perversa  variis  rebus  tribuebant,  sed  plerumque  nominum 
mutationis  quidem  conscii  erant,  qui  attamen  non  facul¬ 
tate  gaudebant  rectis  utendi  verbis  ad  res ,  quas  vellent , 
indicandas;  si  enim  ab  alio  homine  justum  adhiberetur 
nomen  ,  errorem  suum  saepius  agnoscebant ;  quales  casus 
etiam  clar.  Promotor  se  observasse  mecum  communicavit. 

Boer  ha  vius  refert  de  poeta  tragico  Hispano,  qui 
egregias  tragoedias  scripserat,  sibique  in  illis,  ut  solent 
poetae,  placuerat;  idem  cum  morbum  acutissimum  pas- 


1)  Cha m be r t  in  Journ.  rompleiiient.  du  Diction.  des  Sciences  med. 
Cah.  8  p.  364. 

2)  Chailly  in  Journal  general  de  medecine  vol.  73  p.  308. 

3)  Cassan  In  Behrend’s  Repert.  der  medie,  chirurg.  Journalistik 
d.  Auslandes  1831  Decemb.  p.  380. 

4)  In  g  1  i  s  m  Medico-cbirurg.  Review.  Octob.  1836. 

5)  Lund  in  Act.  nov.  reg,  societ,  med.  Havn.  yoI,  3.  1829. 

6)  D.  A.  Criebton,  an  inquiry  into  tbe  nature  ond  origin  of 
mental  derangement.  London  1798,  tom  II. 

sus  est,  ita  omnis  memoriae  et  ipsius  alphabethi jacturam 
fecit,  ut  eonvalescens  prima  literarum rudimenta  rerum¬ 
que  elementa  discere  debuerit.  Offerebantur  convalescenti 
carmina  propria,  quae  ante  morbum  erat  meditatus; 
nullo  certe  argumento  illi  potuit  persuaderi,  ex  se  ipso 
haec,  quae  mire  laudabat,  ignota  opera  profecta  esse. 
Tum  dein  confirmata  integritate  sensuum  ipse  nova  car¬ 
mina  fecit,  et  ex  analogia  atque  ingenii  in  antiquis 
novisque  dramatibus  similitate  aegre  adductus  est,  ut 
crederet  etiam  priora  illa  eius  esse  i). 

Alii  integram  adhuc  habent  memoriam  ,  omni  vero 
carent  iudicio;  Foderi  dicit:  «Pon  peut  avoir  des 
sens  tres  peryans ,  une  grande  memoire  et  une  imagina- 
tion  fort  active  et  cependant  manquer  de  jugement : 
c’est  que  Pobservation  nous  fait  voir  tous  les  jours  et  ce 
qui  justifie  tres  bien  cette  exclamation  populaire :  «oh, 
que  les  gens  d’esprit  sont  betes!» 


1)  Boerhave,  Praelect.  acad.  quas  edidit  Haller.  t.  IV.  p.  463. 

2)  Fodere,  Traite  du  delire.  Paris  1817.  T.  I.  p.  272. 


Ca^jut  ni. 


A  U  T  O  P  S  1 1  S  I  IN  V  E  N  T  A. 

§  1- 

Symptomata  pathognomonica  ,  uti  in  capite  praecedente 
vidimus ,  petenda  sunt  e  virium  mentalium  gravi  oppres¬ 
sione,  quae  plerumque  cum  sensationibus  et  molibus 
aberrantibus  complicatur.  Cum  vero  animi  actio  sese 
cerebri  ope  manifestet,  eodemque  organo  variae  in  animum 
reducantur  sensationes ,  illiusque  voluntatis  imperia  ,  cere¬ 
bri  ope ,  deferantur  ad  nervos  motus  voluntarii ,  ut  ita  cere¬ 
brum  sit  proximum  animi  actionum,  idearum,  percep¬ 
tionum  et  motus  instrumentum,  iam  a  priori  statuere 
possumus ,  in  cerebro  laesiones  inventum  iri ,  quibus 
omnia  symptomata  in  dementia  observata  originem  de¬ 
beant,  Haecce  conjectura  cadaverum  autopsiis  omnino 
fuit  confirmata. 

Nonnulli  auctores  quidem  casus  afferunt ,  in  quibus 
se  nullas  cerebri  laesiones  observasse  testantur,  sed  ideo 
nondum  illis  concedendum  est ,  morbi  causam  tunc  non 

in  illo  organo  positam  fuisse  ;  potius  instrumenta  et  in¬ 
dagatorum  negligentia  sunt  accusanda;  recte  dicit  Brous- 
saisius  «si  les  cadavres  nous  ont  quelquefois  paru 
muets,  c’est  parceque  nous  ignorions  Part  de  les  inter¬ 
roger»!).  Cadaveris  sectiones  saepe  non  debita  cura 
satisve  accurate  instituuntur;  dantur  medici,  qui  magno 
cultro  armati,  hic  illic  in  cerebro  incisiones  faciunt  et, 
si  non  magnas  laesiones  aut  seri  exsudationes  percipiant, 
statim  exclamant:  «  nil  invenitur.» 

Alii  auctores  in  dementia  omnes  cadaveris  indagationes 
rejiciunt ,  cum  contenderint  mentis  alienationis  causam 
non  quaeri  debere  in  corpore,  sed  animum  ipsum  aegro¬ 
tum  esse2).  Hanc  hypothesin  a  veritate  prorsus  remotam 
esse  luculenter  et  dilucide  demonstraverunt  auctores 
recentiores,  uti  Clarissimus  Promotor^),  Fried- 
reicb  et  alii ;  egregie  dicit  Fovi  Ilius  s) : 

«Cette  proposition  singuliere  est  de  toute  evidence  une 
absurde  profession  de  materialisme ;  n’est  ce  pas  en  elfel 
depouiller  l’ame  de  ses  plus  nobles  attributs ,  la  degrader 


1)  Histoire  des  Phlegraasies  chroniq.  Paris  1816.  T.  I,  Praef.  p.  VII. 

2)  Ileinroth,  Lehrbuch  der  Stdrungen  des  Seelenlebens.  Tom.  T. 
cap.  3 ,  4  p,  23 — 31  p.  179  et  multis  aliis  locis. 

3)  J.  L.  C,  Scbroeder  van  der  Kolk,  over  bet  verscbil 
tusschen  doode  natuurkracbten  ,  levenskrachten  en  de  ziel.  Utrecht 
1835.  p.  46-50. 

4)  Handbuch  der  all{jenieiuen  Patholoyie  der  psycbischen  Krank- 
heiten ,  von  J.  B.  Friedrcich,  Erlangcn  1839.  Cap.  1.  p.  1 — 31  et 
Cap.  Vir.  p.  566—581. 

5)  Dict.  de  med.  et  cbir.  prat,  p.  531, 

et  la  ravaler  au  niveaii  de-  la  matiore ,  que  de  la  suppo- 
ser  siisceptible  d’alteration?  L’ame  doil  rester  etrangere 
a  nos  recherches ,  mais  considerant  le  cerveau  comme 
1’instrument  materielle  de  ses  manifestations ,  comme 
1’organe  de  Pintelligence ,  nous  cherchons  dans  cet  organe 
la  cause  des  derangemens  survenus  dans  ses  fonctions. » 

Videamus  igitur ,  quaenam  laesiones  in  singulis  cerebri 
partibus  in  dementium  cadaveribus  occurrant. 

§  2. 

Cranium  in  dementia  plerumque  dimensiones  ollert 
irregulares  et  saepe  utraque  ejus  pars  non  eadem  gaudet 
capacitate ;  licet  nonnulli  auctores  huic  deformitate 
multum  adscribant ,  tamen,  uti  mihi  videtur,  dubitandum 
est,  num  quidem  dementiae  causa  aut  effectus  dici  possit, 
cum  scilicet  hoc  vitium  saepe  etiam  in  hominibus ,  qui 
numquam  mentis  alienationem  passi  fuerunt ,  magno 
gradu  occurrat. 

Parietum  crassities  vulgo  est  adaucta,  quam  Bel 
hommius  atrophiae  cerebri  tribuit,  dicit  enim:  diploen 
ossium  eo  magis  augeri ,  utramque  ossium  lamellam  eo 
magis  a  se  invicem  dimoveri ,  quo  magis  cerebrum  atro¬ 
phia  afficiatur  1). 


1)  J.  E.  Belhomme,  consideratioris  sur  1’appreciation  de  lafolie, 
sa  localisation  et  son  traitement.  Paris  1839.  T.  II.  p.  188  en  T.  III. 
p.  324. 

Noiiiiumquaiii  crassities  diminuta  invenitur  ,  quod  secun¬ 
dum  eundem  auctorem  locum  habet ,  si  seri  copiosa  ex- 
sudatio  observetur,  aut  si  ex  arachnoidea  tumores  pro¬ 
veniant  1). 

Deformitates,  quas  ad  cranii  basin  invenerunt,  vulgo 
ejusmodi  sunt ,  ut  facile  propter  continuam  cerebri  irri¬ 
tationem,  inflammationem  chronicam  piae  meningis  et 
inde  ortam  degenerationem  partis  cerebri  corticalis , 
dementiam  producere  possunt;  aliquando  vero  actionis 
abnormalis  et  congestionis  aut  inflammationis  chronicae 
videntur  esse  effectus. 

Gredingius^)  illas  deformitates  accurate  observavit ; 
invenit  saepe  processus  clinoideos  valde  prominentes  et 
acutos,  ad  utrumque  latus  saepe  non  ejusdem  magni¬ 
tudinis. 

\ 

S.  Pinelliuss)  observationem  Esquirollii  communi¬ 
cavit  ,  in  qua  ad  partem  superiorem  medullae  conspicie¬ 
batur  tumor  nucis  magnitudinis ,  propria  membrana 
investitus cum  pedunculo  e  dura  matre  excrescens  ,  qui 
foramen  occipitale  fere  opplebat  et  cerebrum  admodum 
comprimebat. 


1)  I.  1.  p.  324,  325  et  390. 

2)  Greding,  sammtliche  medie,  Schriften.  Greiz.  1790.  T.  1.  p. 
330  et  sq. 

3)  Scipion  Pinei,  recherches  sur  quelques  points  de  1’alienation 
mentale.  Paris  1819.  p.  17. 

Esquirolliiis  i)  plures  autopsias  demeutium describit , 
in  quibus  ejusmodi  tumores  invenit. 

§  3. 

Meninges  post  dementiam  fere  semper  praegressae  in¬ 
flammationis  indicia  prae  se  ferunt. 

Dura  mater  tenaciter  cranio  adhaerens  a  multis  auc¬ 
toribus  fuit  observata  2). 

Burdachius  testatur  illos  homines  durante  vita,  cum 
lucida  habebant  intervalla,  de  vehementi  cephalalgia  ques¬ 
tos  fuisse  3). 

Dura  mater  interdum  magnopere  incrassata  invenitur, 
Rombergius^)  reperit  in  homine,  in  quo  maniae  ac¬ 
cessus  dementiam  comitati  erant,  post  mortem  duram 
meningem  satis  incrassatam  et  induratam ,  ita  ut  tamquam 
corium  supra  cerebrum  expansa  esset ;  praeterea  adhuc 
inter  illam  et  arachnoideam  exsudationes  copiosae  lym¬ 
phae  plasticae. 


1)  Esquirol,  1.  1.  p.  58  et  59. 

2)  Fahn  e  r  ,  Beitrage  zur  praktischen  und  gerichtl.  Arzneik.  Stendal 
1799.  I. 

John  Haslam,  observations  on  insanity  with  practical  reraarks  011 
the  disease  and  an  account  of  the  morbid  appearances  on  dissection. 
Lond.  1798.  Autopsia  10®. 

3)  B  u  r  d  a  c  b  ,  Beitrage  zur  nahern  Rentniss  des  Gehirns.  Leipz.  1806. 
p.  168,  169. 

4)  Romberg  in  Nasse’s  Zeitschr.  1822  Ilft.  I.  p.  146. 

G  r  edingius  i)  in  dura  meninge  nonnullorum  de¬ 
mentium  corpora  fungosa  vidit,  quae  pisi  magnitudinem 
adaequabant  et  sedem  ad  partem  anteriorem  habebant. 
Valsalva^),  Wenzelius  et  Rosenthalius  cre¬ 
dunt  has  excrescentias  originem  debere  lymphae  coaga- 
latae.  Secundum  Rombergii  sententiam  sunt  exsu- 
dationes  gelatinae ,  quod  magis  verosimiie  videtur,  quia 
Gredingius  illas  saepe  ossificatas  invenit. 

Arachnoidea  in  statu  normali  est  membrana  adeo  te¬ 
nuis  et  fragilis,  ut  jure  cum  araneae  tela  comparetur; 
a  cerebri  superficie  vix  detrahi  potest;  in  cadaveribus 
autem  eorum ,  qui  ex  dementia  mortui  sunt,  illa  membrana 
adeo  incrassata  invenitur,  ut  facile  a  cerebro  possit  se¬ 
parari  ,  nec  vero  dilaceretur ,  pelluciditas  imminuta  sem- 
per  illam  arachnoideae  incrassationem  concomitatur ; 
ejus  color  griseus  aut^  albus  evadit,  nonnumquam  per 
totam  superficiem,  saepius  autem  solummodo  in  parte 
antica  opaca  apparet.  Omnes  auctores  multa  harum  de¬ 
generationum  afferunt  exempla  ,  inter  alios  Amelungius 
in  demente  ,  arachnoideam  ad  partem  anteriorem  et  ad 
latera  falcis  cerebri  valde  incrassatam,  compactam  et 


1)  Gredingjl.  I. 

Cf.  etiam  Haller,  de  ossium  formatione  in  locis  insolitis  corp. 
humani  Koningl.  Svens.  Yet.  Acad.  Ilandlingar  foer  1750.  Vol.  XI.  p.  12. 

2)  Epistol.  VIII.  Alt.  4. 

3)  Wenzel,  de  penitiori  structura  cerebri.  Caput  I. 

•1)  Rosentlial,  in  HoriCs  Archiv.  1318.  Maji,  Junii  p.  403. 

5)  Ilomberg,  in  Na.sse’8  Zeitsclir.  1823.  3  llft.  p.  203. 

opacam  vidit;  in  alio  casu ,  illam  non  solum  incrassatam 
invenit,  sed  praeterea  cum  dura  meninge  concretiones  vel 
conglomerationes  efficientem,  quae  erant  pisi  magnitu¬ 
dinis,  coloris  albi  et  massam  satis  solidam  constitue¬ 
bant  i). 

Illa  autem  arachnoideae  incrassatio  ex  observatione 
cl.  Promotoris  apparens  est,  et  tantum  oritur  inspissato 
et  coagulato  sero  sub  arachnoidea  deposito ,  quod  lacteo 
vel  lardaceo  suo  colore  membranae  speciem  ostendit; 
hanc  seri  sub  arachnoidea  secreti  coagulationem  demum 
post  mortem  accidere  semel  cl.  Promotori  observare 
contigit;  in  uno  enim  casu,  cum  dementis  cranium  8 
horas  post  mortem  aperuerit ,  arachnoidea  sero  pellucido 
subjacente  insigniter  tumuit,  jam  vulnusculo  inflicto, 
multum  seri  effluxit,  quod  in  patina  supposita  collige¬ 
batur,  quando  post  semihoram  non  sine  admiratione 
animadvertit,  omne  illud  serum  in  membranam  lar- 
daceam  ad  adspectum  omni  parte  crustae  inflamma¬ 
toriae  similem  transiisse,  quo  igitur  patebat  lardi  ad- 
spectum ,  quem  vulgo  serum  illud  sub  arachnoidea 
offert,  ex  coagulatione  fibrinae  exsudatae  post  mortem 
oriri. 

In  dementibus  saepe  major  minor  ve  seri  exsudati  co¬ 
pia  in  arachnoideae  cavitate  i.  e.  inter  lamellam  hujus 
membranae ,  quae  piam  meningem  et  illam  ,  quae  duram 


1)  Ainelung  in  Nasse’s  Jtihrb,  fiir  Anthropol.  1830.  p.  244. 

matrem  obvestit,  observatur.  Zi  mmermannus  i)  nar¬ 
rat  se  magnam  seri  copiam  invenisse  apud  virum  antea 
sagacissimum  et  eruditissimum ,  postea  vero  dementem. 

Baylius^)  semel  duodecim  uncias  hujus  liquidi  ef¬ 
fusas  vidit  ad  partem  superiorem  cerebri,  cujus  gyri 
depressi  erant,  dura  matre  simul  expansa;  incisione 
facta  serum  contentum  effluebat  et  cerebrum  pristinam 
formam  recuperabat,  dura  mater  plicas  formabat  et  ejus 
capacitas  major  erat,  quam  requirebatur  ad  cerebrum 
continendum.  Praeter  illud  serum  limpidum,  etiam  non¬ 
numquam  serum  sanguinolentum  et  pus  in  arachnoideae 
cavitate  fuerunt  observata 

Saepissime  in  eadem  cavitate  pseudomembranae  obser¬ 
vantur  iis,  quae  in  pleura,  pericardio  et  peritoneo  inve¬ 
niuntur,  simillimae.  Partem  convexam  unius  aut  utriusque 
hemisphaerii  occupant,  et  interdum  sese  magis  minusve 
usque  ad  basin  cerebri  extendunt,  sed  numquam  in  illo 
loco  occurrunt,  quin  etiam  in  parte  convexa  observen¬ 
tur.  Secundum  Baylium^),  superficies  earum  externa 
vulgo  firmiter  cum  lamella  duram  matrem  tegente  co¬ 
haeret;  interna  autem  vix  arachnoideae  adhaeret,  saltem 


1)  Zimmerinan,  vou  der  Erfahrung.  T.  II.  p.  543. 

2)  Bayle,  neue  Lehre  vou  den  Gemiithskrankheiteii  Nasse’»  Zeit- 
schr.  1826.  T.  I.  p.  118. 

3)  Esquirol,  1.  1.  p.  56  et  62. 

Calmeil,  de  Ia  paralysie  des  alienes.  Paris  1826.  p.  377. 

4)  Bayle  ,  1.  1.  p.  122. 

iiumquara  arctius  cum  illa  conjungitur;  ideo  si,  in  de¬ 
mentium  autopsiis,  has  speudomembranas  detegere  ve¬ 
limus,  internam  durae  matris  investigare  debemus  paginam. 

Sunt  illae  aut  pellucidae  aut,  quod  vulgo  locum 
habet,  coloris  albi,  grisei,  rarius  flavi  aut  brunnei;  in¬ 
terdum  sunt  tenuissimae,  plerumque  vero  fortiores,  ita 
ut  non  tam  facile  dilacerari  possint,  nonnumquam  ha¬ 
bent  adspectum  cartilagineum;  earum  organisatio  ad¬ 
modum  differt;  in  tenuioribus  nulla  observari  potest 
structura;  aliae  autem  vestigia  vasorum  sanguiferorum 
ostendunt  i). 

Hae  pseudomembranae  saepe  vesiculas  formant,  in 
quibus  aliquando  serum  turbidum,  purulentum  aut  san¬ 
guinolentum  continetur 

Multi  auctores  arachnoideam  granulis  tectam  invene¬ 
runt  ,  quae  nil  sunt  nisi  glandulae  Pacchioni. 

Pia  meninx  in  dementium  cadaveribus  fere  semper 
degenerata  occurit;  saepe  pelluciditatem  amisit  et  incras¬ 
sata  invenitur.  G  r  e  d  i  n  g  i  u  s  ex  30  dementibus  in  22 
piam  meningem  incrassatam  vidit  3^. 

Nonnumquam  haec  membrana  substantiae  corticali  fir¬ 
miter  adhaeret,  ita  ut  nonnisi  scalpello  ab  illa  separari 
possit.  Hae  adhaesiones  saepe  tantum  in  nonnullis  punc- 


1)  Calmeil,  1.  I.  p.  377  et  378. 

2)  E  s  q  u  i  r  0 1 ,  1.  1.  p.  62  et  63. 

3)  Greding,  1.  1.  p.  188,  189,  192. 

tis  repermiitur  et  parvum  occupant  spatium,  interdum 
autem  majori  gaudent  extensione,  et sese  supra  maximam 
imo  totam  cerebri  superficiem  convexam  extendunt. 

Stratum  tenue  materiei  corticalis ,  quod  cum  pia 
meninge  detracta  conjunctum  manet,  mollius  quam  pars 
illi  proxima,  quae  sese  prodit  sub  forma  ulceris  parvi 
superficialis  i). 

Hae  adhaesiones  semper  supra  cerebri  gyros  offendun¬ 
tur  -et  quidem  inprimis  in  lobis  anterioribus ;  numquam 
autem  inter  piam  matrem  ,  quae  in  lios  gyros  penetrat  et 
materiem  corticalem  subjacentem.  Primo  fronte  miran¬ 
dum  tamen  videtur,  has  adhaesiones  in  dementium  cada¬ 
veribus  noii  constanter  detegi,  cum  post  maniam,  si 
diutius  duraverit,  fere  semper  observentur,  ratio  autem 
hujus  rei  secundum  opinionem  cl.  Promotoris  in  eo 
quaerenda  est,  quod  liquor  postea  exsudatus  adhaesio¬ 
nes  illas  solvat. 

Saepe  enim  inter  piam  meningern  et  cerebrum  et  in 
tela  cellulari  sub  arachnoidea  seri  copiosa  exsudalio 
observatur,  nonnumquam  illo  liquore  gyri  adeo  com¬ 
primuntur,  ut  atrophia  afficiantur  aut  fere  prorsus  de¬ 
struantur. 

In  pia  meninge  arteriae  saepe  ossificatae  inveniuntur; 
venae  volumine  auctae ,  sero  impletae  sunt. 

Chiarugi  refert  se  bullulas  aereas  detexisse  in  de- 


1)  Bayle,  1.  1.  p.  120. 

meiilia ,  epilepsiam  insecuta ,  inter  piae  meningis  telam 
cellularem;  et  post  eundem  morbum,  apud  puerum  se 
magnam  aeris  copiam  inter  piam  meningem  et  arachnoi¬ 
deam  invenisse  i).  Dubitandum  tamen  merito,  num  illae 
bullulae  non  detracto  cranio  et  rupto  inde  vase  quodam 
ortae  fuerint,  si  illae  nempe  revera  ex  aere  constabant; 
fluida  autem  gazosa ,  ex  cl.  Promotoris  sententia  ,  post  mor¬ 
tem  saepe  hic  evolvuntur;  quum  enim  cranium  spatium 
constituat  ab  omni  parte  clausum,  ad  quod  aer  accedere 
nequit,  facile  intelligitur  refrigeratione  post  mortem, 
cerebrum  aliquantulum  contrahi,  inprimis  autem  san¬ 
guinem  vasis  cerebralibus  inclusum;  jam  vacuum  oriri 
debet ,  quo  formato  gaz  acidum  carbonicum  et  azoton  e 
sanguine  exhalantur,  atque  bullulae  formari  debent, 
quae  tunc  apud  aulopsiam  inveniuntur. 

Ventriculos  quae  investit  pia  meiiinx,  in  statu  normali 
vix  dignosci  potest,  in  dementibus  vero  ex  inflamma¬ 
tione  praegressa  crassior,  granulata  saepe  apparet,  et 
pseudomembranarum  ope ,  aliquando  inter  se  cohaerent 
diversae  partes;  quibus  etiam  appendix  designata  sub 
nomine  cavitatis  digitalis  obliterata  invenitur  2]. 

Ventriculi  laterales ,  tum  et  ventriculus  tertius  et  quar¬ 
tus  plerumque  serum  continent,  cujus  copia  admodum 
diflert,  saepe  autem  adeo  magna  est,  ut  duplex  adipis- 


1)  Chiarugi,  Delia  Pazzia.  T.  III  observ.  ^/5,  83  et  98. 

2)  Esquirol,  1.  1.  p.  56, 

cantur  volumen.  Generatim  si  cerebrum  e  cranio  detraha¬ 
tur,  dilaceratur  lamina  tenuis,  quae  eo  loco  ofTenditur,  ubi 
nervorum  opticorum  decussatio  obtinet ,  quae  scilicet  par¬ 
tem  fundi  ventriculi  medii  efficit,  et  liquor  tunc  effluit. 
Si  autem  cerebrum  prudenter  e  cranio  auferatur ,  serum , 
incisione  in  ventriculis  facta,  prosilit  et  ejus  copia  ac¬ 
curatius  definiri  potest  i). 

Bis  Es quir ollius  in  utroque  ventriculo  laterali  hy- 
datidem  ad  magnitudinem  ovi  gallinacei  detexit 

Plexus  choroidei  vulgo  coloris  sunt  pallidioris  et  saepe 
vesiculis  magnis  praediti,  quae  nunc  serum,  nunc  sub¬ 
stantiam  sebaceam ,  nunc  osseam  continent. 

Bergmannus  in  plexubus  choroideis  dementis  inve¬ 
niebat  quinquaginta  crystalla  parva,  pulchra,  quae  cum 
contextu  vasculoso  intime  conjuncta  erant,  pars  plexuum 
inter  cornu  Ammonis  et  corpus  striatum  in  utroque 
ventriculo,  colore  flavo  erat  tincta ,  et  quodammodo  in¬ 
crassata  et  indurata.  Crystalla  ipsa  valde  splendebant  et 
pellucida  erant.  Secundum  analysin  a  Stromeyero 
institutam  continebant  phosphatem  ammoniae  cum  Am- 
monio 

Accuratius  autem  has  degenerationes  descripsit  et  ele¬ 
ganti  tabula  delineavit,  in  egregia  sua  dissertatione  doct. 


1)  lUyle  ,  1.  1.  p.  108  et  100. 

2)  E  8  cf  11  i  r  o  1  ,  1.  I.  p.  57. 

3)  8  p  r  g  m  a  n  n  in  Nn8se’8  Zcifscln'.  Tiir  Aufiiropol.  1823  Ilft,  II  p.  123. 

Yan  Ghert,  qui  in  plexubus  illis  parvas  granulationes 
rotundas  invenit ,  quae  e  carbonate  et  phosphate  calcis 
cum  pauxillo  carbonatis  potassae  et  materia  animali 
maxima  pro  parte  constare  videbantur  i). 

§  4. 

Cerehrum  ipsum  multa  eaque  varia  in  dementibus 
post  mortem  ostendit  producta  morbosa. 

Ejus  magnitudo  vulgo  non  valde  mutata  apparet; 
Willisius2)j  Kerkringius  3)^  Kingius^)  et  etiam 
recentiores  testantur,  se  cerebrum  nonnumquam  debito 
parvius  invenisse. 

De  ejus  pondere  non  consentiunt  auctores,  Leuretius 
et  Mitivius^)  illud  paululum  gravius  repererunt.  Se¬ 
cundum  vero  Meckelii  et  accuratas  Parchappii 
observationes  semper,  si  dementia  ultimum  contigisset 
gradum,  levius  esset. 


1)  V.  Gerlit,  Dissert.  de  plexubus  choroideis.  Traj.  ad  Rhenum 
1837.  p.  47  Fig.  III,  IV,  VI,  VII. 

2)  Bonet,  sepulchret.  Lib.  I  sect.  10  observ.  3  ,  9  et  10. 

3)  Kerkringuis,  obs.  anat.  rar.  obs.  35. 

4)  King  in  Actis  Lips.  Maji  1663. 

5)  L  e  u  r  e  t  et  M  i  t  i  v  e  ,  de  la  frequence  du  pouls  chez  les 
alienes.  Note  sur  la  pesanteur  specifique  dn  cerveau  des  alienes. 
Paris  1832.  p.  81. 

6)  Meck  e  1  in  histoire  de  1’acad  roy.  des  Sciences  et  belles  let- 
tres.  Berlinl764.  Vol.  20  p.  65. 

7)  M.  P  a  r  c  h  a  p  p  e ,  reclierches  sur  1’encephale ,  sa  structure  et  scs 
maladies.  Paris  1838.  T.  II  p.  182. 

Gyri  cerebri  in  dementibus  atriophia  sunt  affecti;  a 
se  invicem  dimoti ,  parum  profundi,  applanati,  compressi 
et  parvi  inprimis  in  regione  frontali  apparent  i). 

Non  raro  duo  vel  plures  gyri  compressi  et  prorsus 
destructi  sunt ,  ita  ut  omnis  fere  substantia  grisea  evanue¬ 
rit,  dum  ea,  quae  remansit,  vulgo  durior  est;  spatium 
vacuum  illud  sero  est  repletum  2). 

Illa  autem  atrophia,  nisi  magnum  attigerit  gradum, 
difficulter  dignoscitur. 

Substantiae  corticalis  in  dementia  maxime  constans 
mutatio  est  color  debito  pallidior  ;  si  vero  paralysis  ei 
accesserit,  secundum  nonnullos  auctores,  magis  rubes¬ 
ceret  liic  tamen  rubor  ex  observatione  cl.  Promotoris 
minime  characteristicum  est  symptoma  ,  imo  ipse  etiam 
cadaveris  sectioni  adstiti  dementis  paralytici,  in  quo  ma¬ 
teries  corticalis  admodum  pallida  erat. 

Saepe,  uti  jam  in  §  praecedente  monuimus,  piae  me¬ 
ningi  ita  adhaeret ,  ut  dilaceretur,  si  haec  membrana  ab 
illa  detrahere  velimus. 


1)  Belhomme,!.  1.  p.  21. 

Parchappe,  1,  1.  p.  185. 

E  8  (j  u  i  r  o  1 ,  1.  1.  p,  56. 

Guislain,  traite  des  plirenopathies.  Briix.  1835,  p,  170. 

2)  Parchappe,  1.  1.  p.  182. 

3)  Georget,  de  la  folie  ,  p.  603. 

Parchappe,  1,  I.  p,  179. 

Belli  omni  e,  1.  I.  p.  185. 

4)  Bayle,  1.  1.  p.  120. 

Calnieil,  1.  1.  observ.  XXII ,  XXIV,  XXV,  XXVfll.  XXXll,  XI.IV 
cl  alia. 

Si  dementia  adfuerit ,  emollita  saepe  substantia  corti¬ 
calis  apparet,  uti  et  nonnumquam  indurata  i).  Saltem 
ejus  pars  maxime  superficialis  2) ;  si  paralysis  locum 
habuerit,  secundum  Par chap pium,  illa  substantia  sem- 
per  emollita  inveniretur  3) ,  cui  vero  opinioni  adsentiri 
cl.  Promotor  non  potest,  illamque  non  semper  locum 
habere  etiam  mihi  patuit. 

Substantia  medullaris  in  dementibus  cadaveribus 
plerumque  immutata  occurrit.  Interdum  autem  in  illa 
injectio  sanguinea  observatur,  dissecto  enim  cerebro, 
magna  sese  oculis  offert  copia  punctorum  rubrorum , 
nonnunquam  etiam  macularum,  quae  coloratio,  secundum 
Fovillium^  produceretur  injectione  subtilissima  ultima¬ 
rum  ramificationum  vasorum  sanguiferorum. 

Gl.  Promotor  autem  mecum  communicavit,  illum 
ruborem  aequalem  minime  semper  oriri  e  vasculorum 
minimorum  multitudine,  saepe  enim  vidit,  aequalem 
ruborem  ex  sero  subrubro  exsudato,  ortum  fuisse. 

Injectio  illa  saepe  observatur,  si  epilepsia  adfuerit 4). 

Consistentia  substantiae  medullaris  in  dementia  simplici , 
vulgo  parum  a  statu  normali  recedit ;  si  complicata  fuerit 


1)  Pinei,  sur  les  causes  physiques  de  Talienation  mentale  in  Ma- 
gendie ,  Journal  de  Physiologie.  T.  VI,  p.  75. 

Parchappe,  1.  1,  p.  177. 

G  u i  8 1  ai n  ,  1.  1.  p.  152. 

2)  Fo ville,  in  Diet.  de  med.  et  chir.  prat.  Tom.  I,  p.  53G. 

3)  Parchappe,  1.  1.  p.  160. 

4)  Bouisson,  1.  1.  p.  79. 

cum  paralysi,  magis  indurata,  quam  emollita  invenitur  i). 

Interdum  contextus  fibrosus  admodum  mutatus  appa¬ 
ret,  ita  ut  diversa  strata,  licet  non  indurata  sint ,  sibimet 
invicem  tamen  firmiter  adhaereant  2). 

Saepe  fibrarum  ductus  per  medullam  egregie  in  de¬ 
mentibus  observari  possunt ,  longeque  distinctius  quam 
in  cerebro  sano,  inprimis  si  medullam  dilaceremus. 

Corpora  striata^  thalami  nervorum  opticorum^ 
cornua  Ammonis ,  corpora  quadrigemina  et  crura 
cerehri  aliquando  degenerata  ,  inprimis  quod  ad  colorem 
et  consistentiam  occurrunt  3). 

Glandula  pinealis  lapillos  saepe  continet;  alii  illam 
induratam,  alii  emollitam  invenerunt.  Gredingius  sae¬ 
pius  in  glandulae  pinealis  vicinitate  aquae  accumulatio¬ 
nem  vidit,  ita  ut  fere  propter  aquae  quantitatem  detegi 
non  potuerit;  nonnumquam  illa  deficit^). 

Dantur  exempla  majorem  minoremve  corporis  callosi 
partem  destructam  fuisse  s). 


1)  Uelayel,  considerations  snr  une  espece  de  paralysie  qui  affecte 
pcrtlculierenient  les  alienes.  Paris  1824,  p.  17  et  18. 

Calmeil,  1.  1.  observ.  XYIII,  XXIV,  XLIX. 

2)  Dict.  de  med.  et  cliir.  pratr.  T.  I,  p.  543, 

3)  Calmeil,  1.  I.  p.  384. 

B  o  u  i  sso  n  ,  1.  1.  p.  93. 

Parcliappe,  1.  1.  p.  100. 

Bel  homine,  1.  1.  p.  68  et  182. 

4)  Greding,  1.  1.  p.  93. 

5)  "W  illis,  cerebris  anaf.  C.  3,  fig.  4.  ReiPs,  Archiv.  fur  Phy- 
siologie.  T.  XI ,  p.  341. 


Nervi^  qui  e  cerebro  oriuntur ,  magnas  saepe  subierunt 
mutationes*  Rombergius  refert  casum,  in  quo  nervi 
optici  fere  prorsus  consumti  erant ,  et  chiasma  tenue  et 
molle  observabatur.  Post  illud  nervus  opticus  utriusque 
lateris  in  tribus  radiculis  erat  divisus ,  thalami  erant  ad¬ 
modum  parvi  et ,  inprimis  quod  ad  corpora  striata , 
minoris  consistentiae.  Corporum  quadrigeminorum  gan¬ 
glia  utraque  posteriora  tantum  bene  erant  conformata  , 
anteriora  vero  plana  et  emollita  inveniebantur  i). 

Bergmannus  in  demente  nervum  acusticum  degene¬ 
ratum  invenit ,  dicit  ;  «ichsah  nie  grosser  und  deutlicher 
ais  hier  die  Markfaden,  welche  ais  Wurzeln  des  nervus 
acusticus  auf  der  obern  Seite  der  medulla  oblongata 
wie  eingelegt  sind ,  und  der  eine  langste  Faden  lag 
sogar  wie  gesondert  von  seiner  Unterlage  klar  vor 
Augen ,  was ,  so  viei  ich  weiss ,  noch  nicht  bemerkt 
worden  ist»  2], 


§  5. 

^  Magnopere  dolendum  est  auctores  recentiores,  qui 
caeterum  tanta  cura  et  tam  accurate  cadaverum  autopsias 
instituerunt,  non  bene  investigavisse  medullam  et  nervos 
ex  ilia  provenientes. 


1)  Romberg,  in  Nasse’8  Zeitschr.  1823.  Hft.  III,  p.  213. 

2)  Bergmann,  in  Na8se’s  Zeit8chr.  1821.  Hft.  III,  p.  194. 

Fraiikius  in  homine,  qui  primum  maniacus  dein 
demens  fuit,  fissuram  columnae  vertebralis  detexit  i). 

Cal  meilius  testatur  se  in  paralyticis  medullam  oblon¬ 
gatam  et  spinalem  fere  semper  sanam  invenisse;  non¬ 
numquam  magis  coloratam  ,  semel  emollitam  observavit  2) ; 
saepius  supra  ejus  membranas  seri  effusionem  reperit 

Cayrius  in  quatuor  dementibus  nervos  medullae 
spinalis  flavos,  tenues  et  tela  cellulari  crassa  investitos, 
vidit  ^). 

Pine  Ilius  in  octo  dementium  cadaveribus  nervum 
sympathicum  volumine  adauctum  inveniebat,  ganglio¬ 
rum  cervicalium  crassitudo  ter  superabat  statum  nor¬ 
malem  ,  materies  grisea  illorum  non  mutata  erat ; 
eodem  modo  ganglia  thoracica  et  ganglion  coeliacum , 
uti  etiam  rami  ex  illis  provenientes,  multo  erant 
crassiora  s). 

Plures  medici  credunt,  hypertrophiam  ventriculi  sinistri 
cordis  frequentem  esse  causam  dementiae ,  de  quo  autem 
vehementer  dubito  :  lo  quia  multi  auctores  testantur  se 
rarissime  vitia  cordis  in  dementibus  invenisse ,  et  quae 
invenerunt,  aeque  bene  possunt  esse  effectus,  quam  cau¬ 
sae ;  2o  quia  in  hominibus,  qui  ad  certam  pervenerunt 


1)  Frank,  kleine  Schrlflen  ,  p.  297. 

2)  CalmeiI,  l.  1.  p.  386. 

8)  Calmeil,  1.  1.  p.  385. 

4)  Cayre,  z;j  Meckers  Deutsch  Archiv.  fiir  Physiologie.  T.  VI. 

5)  Pinei,  in  nouveau  journal  de  Med.  Vol.  VI,  p.  40. 

4etatem,  saepe  cordis  hypertrophia  observatur  absque 
ullo  mentis  alienatae  signo. 

Caeterum  organorum  tam  pectoris  quam  abdominis , 
fere  semper  multae  gravesque  in  dementium  cadaveribus 
laesiones  observatae  sunt,  quarum  praesentiam,  uti  jam 
antea  diximus,  nonnumquam  durante  vita  nequaquam 
suspicabantur. 


Ca^jut  IV. 


SYMPTOMATUM  EXPLICATIO. 


Quaedam  de  cerebri  physiologia. 


Antequam  ad  ipsam  symptomatum  explicationem  tran¬ 
seamus,  necesse  erit,  nonnullarum  cerebri  partium  func¬ 
tiones  breviter  exponere;  ne  autem  quis  hic  accuratam 
cerebri  physiologiam  expectet,  quae  limites  huius  dis¬ 
sertationis  longe  superaret;  tantum  mihi  in  animo  est 
illas  investigare  partes ,  quarum  cognitio  ad  bonam  symp¬ 
tomatum  dementiae  explicationem  omnino  requiritur. 

Cerebri  physiologia  ad  hunc  usque  diem  sane  fuit 
obscurissima  et  difficillima;  anatomica  indagatio  plures 
quidem  minutissimas  partes  exposuit,  parum  autem 
lucis  eius  functionibus  attulit;  anatomia  pathologica 
demum  singularum  partium  officium  aliquantulum  il¬ 
lustravit. 

Videamus  de  nonnullis,  et  jam  initium  fiat  a  sub¬ 
stantia  corticali. 

Neque  veteres,  neque  etiam  multi  recentiorum  illi 

substantiae  peculiarem  functionem  tribuerunt,  quod  omnino 
mirandum  est,  quippe  quae  materies  accuratis  limitibus 
a  substantia  medullari  separata  et  exlus  apposita,  totum 
cerebrum  obtegat  atque  gyros  plures  constituat,  quibus 
eius  quantitatem  et  superficiem  quantumpote  amplificare 
et  extendere  voluisse  Natura  videtur. 

Magnopere  mihi  placet  sententia  ,  quam  jam  diu  i)  pro¬ 
tulit  aestum.  Promotor,  illam  scilicet  substantiam  cortica" 
lem,  omnium  partium  totius  corporis  esse  dignissimam  et 
nobilissimam,  illi  fontem  omnino  actionis  inesse,  et  eius 
partem,  lobos  anticos  et  verticem  obtegentem,  sedem 
esse  facultatum  superiorum.  Hanc  opinionem  jam  a 
priori  anatomia  confirmat,  cum  copia  majori  vasorum , 
quibus  grisea  materies  gaudet,  quae  actionem  majorem 
significat,  tum  etiam  decursu  proprio ,  quem  habent  eius 
vasa,  ita  ut  vasa  corticalis  substantiae  sibi  systema  con¬ 
stituant,  a  vasis  medullae  separatum. 

Duplex  datur  argumentum  ,  quo  praestantia  et  efficacia 
substantiae  corticalis  absque  omni  dubio  ponantur;  al¬ 
terum  ex  embryonis  evolutione  petitum,  alterum  ex 
observationibus  anatomico-pathologicis.  Scilicet  in  infante, 
licet  et  nervi  et  medulla  et  cerebrum  ipsum  adsint, 
materies  grisea  tamen  longe  serius  ad  perfectionem  ac¬ 
cedere  videtur,  fn  embryone  nondum  separata  conspi- 


1)  Jam  illam  descripsit  in  sua  diss,  Doot.  v.  d.  S  t  e  e  n  ;  Traj.  ad 
lUieimm.  1833, 

cilur,  ita  ut  videatur  pars  nobilissima  etiam  tardissime 
evolvi,  uti  etiam  animi  facultates  tardius  ad  evolutionem 
perducuntur;  his  addi  potest,  in  corticalis  substantiae 
quantitate,  relatione  ad  medullarem,  maximam  differen¬ 
tiam  conspici  inter  hominem  et  animalia.  Superficies 
enim  cerebri  humani,  cum  quantitate  et  profunditate 
gyrorum,  quibus  magnopere  ejus  copia  multiplicatur ,  tum 
crassitie  lamellae  griseae,  longe  superat  quantitatem  ejus, 
quae  in  animalibus  invenitur,  in  quibus  materies  corti¬ 
calis  parcior  esse  solet  i). 

Alterum  vero  argumentum  anatomia  pathologica  prae¬ 
bet ;  constat  enim  e  scriptis  plurimorum  auctorum,  qui 
de  mentis  alienatione  egerunt,  in  idiotis  gyros  tenuiores 
et  substantiam  corticalem  minus  bene  evolutam  esse, 
cuius  rei  etiam  cl.  Promotor  in  sua  collectione  egregium 
conservat  specimen. 

Substantiam  corticalem  in  parte  antica  et  vertice  po¬ 
sitam,  tantum  sedem  esse  facultatum  animi  superiorum, 
constat  e  pluribus  casibus  a  diversis  auctoribus  allatis, 
in  quibus  lobi  posteriores  et  inferiores,  uti  et  substantia 
medullaris  destructa  fuerunt  ulla  absque  mentis  aliena¬ 
tione,  quale  exemplum  etiam  mihi  observare  contigit. 
Veteribus  hoc  jam  parumper  cognitum  fuisse  videtur; 
Galenus  enim  inquit :  «si  in  parte  antica  fuerit  frigiditas 


1)  Cf,  V.  d.  Steen,  quaestiones  medicae  iiiaug.  Tiaj.  ad  Rhen. 
1833,  p.  11. 

et  siccitas  facient  fatuitatem,  si  vero  fuerit  frigiditas  et 
siccitas  in  parte  posteriori  fiunt  cataleptici  i). 

Hanc  de  substantiae  corticalis  functione  prolatam  sen¬ 
tentiam,  hodie  etiam  amplectuntur  Fov illius  2) ,  Bel- 
hommius^],  Remackius^),  alii. 

Substantia  medullaris  non  uti  materies  grisea  sepa- 
ratim  in  cerebro  dispersa  est;  initium  ejus  fibrarum 
secundum  cl.  Promotorem  non  statuatur  in  medulla 
oblongata ,  sed  parte  corticali  cerebri ,  unde  convergunt 
ad  diversa  centra  grisea,  uti  corpora  striata,  thalamos,  etc. 
in  quibus,  ex  viri  clarissimi  sententia,  magna  pro  parte 
terminari  videntur,  unde  vero  ab  altero  latere  nova  iterum 
originem  petunt,  quae  cursu  non  interrupto  in  nervos 
transeunt;  aliae  vero  fibrae  haec  centra  grisea  perforant, 
uti  hoc  in  corporum  striatorum  parte  media  est  conspi¬ 
cuum,  quae  e  materie  corticali  ad  thalamos  directe 
decurrere  videntur,  et  deinceps  in  medullam  oblonga¬ 
tam  nervosque  transeunt;  aliae  fibrae  vero  medullares 
in  commissuris  dextrum  latus  cum  sinistro  conjungunt. 

Si  haecce  nobiscum  reputemus,  veram  omnino  theoriam 
cl.  Promotoris  habemus  statuentis,  materiem  medullarem 
inservire  centris  griseis  cerebri  ita  cum  materie  corticali 


1)  Galenus,  4  de  eausis  sympt.  et  3  de  locis  affectis. 

2)  Dict.  de  med.  et  chir.  prat.  p.  559. 

3)  J.  E.  Belhorame,  l.  1.  p.  14,  ItO  sq. 

4)  lleniack,  observat,  anatoni,  p.  12,  20  sq.  Tab.  If,  fig, 
16,  17  .sq. 

conjungendis,  ut  altera  pars  alteri  actionem  et  vim  com¬ 
municare  possit,  quibus  fit,  ut  maxima  cerebri  medullae 
pars  constet  ex  fibris  intermediis  communicantibus ,  qua¬ 
rum  ope  V.  c.  corpora  striata  et  thalami  cum  universa 
materie  corticali  intimo  nexu  conjunguntur.  Hac  igitur 
ratione,  tum  harmonia  inter  utrumque  hemisphaerium 
constituitur,  tum  vis  in  diversis  centris  actionis  propria 
incitatur  nostra  voluntate,  in  corticali  potissimum  sub¬ 
stantia  agente,  tum  vice  versa  huic  parti  impressiones 
receptae  communicantur. 

Hanc  sententiam  praeter  multa  alia  anatomiae  patho¬ 
logicae  facta  i)  egregie  confirmat  observatio  ,  quam  com¬ 
municat  Fovillius  de  idioto,  cujus  unum  latus  paraly¬ 
ticum  erat,  dum  alterum  plenaria  motuum  facultate 
gauderet;  post  mortem  invenit  substantiam  corticalem 
utriusque  lateris,  substantiam  vero  medullarem  tantum 
unius  lateris,  atrophia  affectam  2). 

Corporum  striatoru7n\diQ?>\onGS  non  alienationem  men¬ 
talem,  neque  delirium  inducunt ,  sed  movendi  facultatem 
turbant  aut  diminuunt ;  hocce  ita  sese  habere  constat  e 
pluribus  observationibus,  tum  cl.  Promotoris  tum  aliorum 
auctorum. 

Suaspontejam  intelligitur ,  nexum  intimum  esse  debere 


1)  Pinellius,  i/i  Mageiidie  Journal  de  tMiyslolo{jie.  T.  V,  p,  311  , 
34G,  348,  351. 

2)  Dict.  d<^  njed.  et  rliir.  prat.  p.  554. 

inter  partem  corticalem ,  superiorum  animi  lacultatum 
sedem  ipsarumque  cogitationum  instrumentum,  et  cor¬ 
pora  striata;  fibrae  enim  medullares  quam  plurimae  un¬ 
dique  corpora  striata  cum  parte  corticali  connectunt, 
ut  in  diversas  illorum  partes  agere  possit  voluntas,  unde 
intelligitur  etiam  paralysin  adesse,  si  fibrillarum  inter¬ 
mediarum  medullarium  desorganisatio  locum  habeat ;  cor¬ 
pora  enim  striata  tunc  non  amplius  a  parte  corticali 
stimulum  ad  actionem  accipere  possunt. 

Secundum  Serresium  i)  et  Fovillium^)  corpora 
striata  praeessent  speciatim  motui  pedum,  thalami  vero 
et  lobi  posteriores  motui  brachiorum ;  haec  autem  ana- 
tomia  pathologica  non  semper  confirmantur;  cl.  enim 
Promotor  mihi  casum  communicavit  puellae  paralysi 
brachii  dextri,  non  vero  pedis  affectae,  post  mortem  in¬ 
venit  inflammationem  .et  emollitionem  localem  nucis 
avellanae  fere  magnitudinis  ad  dextrum  et  anticum  latus 
corporis  striati  dextri,  quae  inflammatio  ad  marginem 
corporis  striati  terminabatur. 

Maximi  momenti  sunt  experimenta  a  Budgeo  insti¬ 
tuta,  quibus  demonstrare  conatur  corpora  striata  et  qua¬ 
drigemina  nexu  sympathico  cum  intestinis  esse  juncta, 
ut  eorum  irritatio  motum  peristalticum  producat;  atque 


1)  Serres,  anatomie  du  cerveau.  T.  II,  p.  664,  683,  718. 

2)  Fo  ville,  memoire  sur  le  siege  special  des  differentes  fonctious 
du  sy.stenie  nerveux.  Paris,  1823,  p.  12. 

ganglion  coeliacum  primum  impetum  actionis  e  medulla 
et  per  illam  ex  his  organis  recipere  i). 

Secundum  eundem  auctorem  irritatio  corporis  striati 
dextri  et  thalami  dextri  ventriculi  motus  et  igitur  vomi¬ 
tum  produceret  2),  hoc  in  duobus  casibus  in  Nosocomio 
Civili  hujus  urbis  observatis  confirmatum  vidi. 

Thalami  nervorum  opticorum  magna  saltem  pro 
parte  oculis  inservire  videntur;  hi  enim  thalami  extus 
teguntur  lamina  substantiae  medullaris  cohaerente  cum 
corporibus  quadrigeminis  anticis  et  geniculatis;  intus 
materies  grisea  inest,  quae  partim  motui  corporis  ^ 
partim  ad  diversos  oculorum  nervos  reflexionis  in  mo¬ 
dum  conjungendos,  non  vero  ipsi  visui  inservire  videtur ; 
hoc  enim  singulari  et  unico  casu  a  viro  cl.  Suringar 
Prof.  Amstel.  observato,  quem  jam  aiite  aliquot  tempus 
benevolo  mihi  communicavit  cl.  Promotor^),  lucu¬ 
lenter  probatur:  in  puellae  scilicet  jam  diu  toto  corpore 
paralytica  et  misere  decumbente,  quae  autem  ad  ulti¬ 
mum  usque  halitum  mentis  compos  fuit ,  singulare  illud 
aderat  symptoma,  quod  paralysi  simul  afficiebantur  mus¬ 
culi  oculorum,  ita  quidem  ut  conspicere  objecta  rite 


1)  Mullei’s  Archiv.  1839,  p.  399. 

2)  Budge,  die  Lehre  vom  Erbrechen.  Bonii ,  1840,  p.  180. 

3)  Cl.  Promoto  r,  ulcus  in  thalamis  post  hemiplegiam  detexit. 

4)  Quem  postea  fuse  descripsit  Suringar  in  Verhandelingen  van 
liet  Ileelkundig  Genootschap  1841,  p.  119;  physiologicas  autem  has 
explicationes  non  exinde  composuit  hic  auctor. 

posset,  non  vero  oculos  movere,  ita  ut  totum  caput  tam 
diu  vertere  debuerit,  ut  tandem  objectum  in  oculos  in¬ 
cideret.  Visus  tam  bene  remansit ,  ut  die  ante  mortem 
sororis  appropinquantis  vestimenta  pulchra  admirare¬ 
tur;  autopsia  instituta  inveniebatur  uterque  thalamus 
nervorum  opticorum  tuberculo  formae  fere  rotundae 
pollicis  circiter  diametri  destructus,  supra  quae  tuber¬ 
cula  lamina  medullaris  intacta  decurrebat.  Ex  hac  ob¬ 
servatione  egregie  horum  corporum  utilitas  elucet,  patet 
enim  materiem  griseam  thalamorum  motui  corporis  in¬ 
servire  et  originem  esse  nervorum  tertii  paris,  materiem 
vero  albam  continere  ultimam  expansionem  nervorum 
opticorum ,  qui  griseae  materiei  ope  quasi  nexu  intimo 
cum  nervis  oculos  moventibus  conjunguntur. 

Leuretiusi)  etiam  anatomia  comparata  probavit 
internam  thalamorum  partem  inservire  motui,  partem 
superficialem  albam  tantum  pro  parte  constituere  radices 
nervorum  opticorum. 

Corpora  quadrigemina  cum  visu  cohaerere  docent 
experimenta  Flor  enzii  2]  aliorumque,  secundum  opinio¬ 
nem  autem  Cl.  Promotoris  inprimis  pars  medullaris, 
quae  illa  corpora  obtegit,  huic  functioni  inserviret,  ner¬ 
vorum  enim  opticorum  radices  praecipue  supra  corpora 


1)  Lcuret,  anat.  compar,  du  syst.  nerveux.  Paris,  1837,  T.  I, 
p.  331. 

2)  Flonrens,  fonctions  du  sy.st.  nerveux,  p.  212. 

quadrigemina  antica  decurrunt,  substantiae  etiam  griseae 
volumen  nervi  optici  magnitudini  non  semper  respondet, 
ita  in  talpa  nervus  opticus  est  tenuissimus ,  corpora  vero 
quadrigemina  inprimis  antica  permagna  sunt;  ita  etiam 
constat  rationem  illorum  magnitudinis  insigniter  differre 
inter  herbivora  et  carnivora ,  ut  in  herbivoris  antica ,  in 
carnivoris  postica  majora  sint,  licet  similis  analogia  inter 
oculos  non  ita  appareat;  quum  igitur  magnitudo  horum 
corporum  dependeat  a  materie  grisea  inclusa ,  sponte  patet 
hanc  materiem  aliis  hucusque  non  dum  rite  cognitis 
functionibus  destinatam  esse. 

Hanc  opinionem  confirmare  videntur  experimenta 
M  agendi  e  i)/ 

Cornua  Ammonis  secundum  Fovillium  motibus 
organorum  loquelae  praeessent;  quam  autem  facultatem 
Bouillaudus^)  in  lobis  anticis  positam  existimat; 
dicit  ille  loquelam  impeditam  esse,  aut  propter  linguae 
paralysin,  aut  quia  aegri  verborum  memoriam  amiserunt  3). 
Pinellius  tres  affert  casus  ,  in  quibus  loquela  fuerat  im¬ 
pedita  absque  laesione  loborum  anticorum  4).  Illum 
autem  refutare  conatus  est  Bouillaudus  s). 

Corpora  olivaria  quodam  nexu  cum  nervo  faciali 


1)  Magendie,  Journ.  de  Phys.  T.  III,  p.  381. 

2)  Magendie,  Journ.  de  Phys.  T.  III,  p.  28. 

3)  L.  c.  T.  VI,  p.  29. 

4)  L.  c.  T.  V,  p.  341—350. 

5)  L.  c.  T.  VI,  p.  19—31. 

cohaerere  videntur,  R  et  z i  u  s  enim  demonstravit  nervum 
facialem  originem  capere  ante  corpora  olivaria  ejusque 
radices  se  prosequi  potuisse  ad  externum  et  superiorem 
horum  corporum  marginem  testatur  ^) ;  quod  omnino 
confirmatur  observatione,  magnitudinem  corporum  oliva¬ 
rium  in  diversis  animalibus  eundem  gradum  servare  cum 
magnitudine  in  distributione  nervi  facialis  2),  ita  corpora 
olivaria  in  piscibus,  amphibiis  et  avibus  deficiunt,  in 
quibus  nullus  etiam  in  facie  adest  musculus ;  in  phoca 
nervus  facialis  exiguus  est^),  ita  etiam  testantibus  Tie- 
demannio  et  Vrolikio  corpora  olivaria  valde  exigua 
sunt  et  vix  conspicienda^). 

Haec  de  cerebri  functionibus  monita  jam  sufficient 
ad  symptomata  dementiae  rite  explicanda. 


Explicatio  symptomatum  e  virihus  mentalibus 
abolitis  provenientium. 

In  iis,  qui  dementia  simplici  succubuerunt,  sequentia, 
uti  in  capite  de  autopsiis  vidimus,  post  mortem  inve¬ 
niuntur  : 


1)  Retzius  in  Mullers  archiv.  1836,  p.  362,  sq.  Fig.  I,  N®.  7. 

2)  Retzius,  1.  c.  p.  363. 

3)  W.  Rap,  ueber  die  Verrichtungen  des  5  Nerven  paars. 

4)  Diss,  de  Phoca,  p.  57,  Tab.  I,  fig.  2,  c. 

lo  Cranium  saepe  durum  ei  frontem  et  occiput  versus 
crassitie  auctum  ,  aliquando  ossium  tumores,  fungi  durae 
matris  et  hujus  membranae  inflammationis  praegressae 
signa. 

2o  Arachnitidis  et  submeningitidis  plerumque  mani¬ 
festa  indicia. 

30  Denique  semper  substantiae  corticalis  degeneratio, 
quae  constat  aut  in  ejus  colore  debito  pallidiore,  aut  in 
duritie,  aut  emollitione,  aut  in  ejus  atrophia.  Substantia 
medullaris  et  ventriculi  vulgo  sana  invenitur.  Excepta 
inflammatione  chronica  piae  meningis  ventriculos  obves- 
tientis,  quae  frequentissime  in  dementibus  occurrit,  in 
primis  inquibus,  uti  postea  videbimus,  paralytica  symp¬ 
tomata  praegressa  fuerint. 

Dementiae  naturam  minime  gentium  in  illis  vitiis  sub 
lo  enumeratis  esse  sitam ,  ex  illis  vero  unam  eandemque 
dementiae  causam  proximam,  quae  profecto  non  in  ossibus 
neque  in  dura  matre,  sed  in  substantia  corticali  sita  esse 
debet,  oriri  posse  facile  intelligilur. 

Arachnoideae  inflammatio,  de  qua  auctores  recentiores 
semper  loquuntur  et  cui  multa  symptomata  tribuunt , 
secundum  sententiam  aest  Promoloris  vix  admittenda 
est;  si  autem  ad  naturam  et  fabricam  ulriusque  mem¬ 
branae  attendamus,  facile  patebit,  auctores  externo  ad- 
spectu  deceptos  de  vera  inflammationis  sede  errasse. 
Arachnoidea  enim  est  membrana  tenuissima ,  quae  vasis 
vere  sanguiferis  caret,  atque  telae  cellularis  filamentis 

piae  meningi  plurimis  locis  adhaeret.  Si  arachnoideam 
Microscopii  ope  investigamus,  apparent  plura  quidem 
vascula,  sed  tantae  tenuitatis  sunt,  ut  certe  omnium  vaso¬ 
rum  longe  sint  tenuissima,  neque  adhuc  constat,  num  ad 
vasa  capillaria,  num  ad  lymphatica  reduci  debeant ,  saltem 
in  equi  arachnoidea,  cl.  Promotor  microscopii  ope  plura 
vasa  lymphatica,  nodulis  praedita,  atque  hic  illic  in  glo¬ 
mera  et  exiguarum  glandularum  species  conjuncta,  di¬ 
stincte  vidit,  quae  descripta  et  delineata  sunt  in Diss,  doct. 
Koker;  haec  vascula  manifeste  lymphatica  cum  aliis 
vasis  capillaribus  anastomosi  erant  conjuncta  i);  talia 
autem  in  homine  non  invenit  Gl.  Promotor,  in  quo  nihil 
nisi  vasa  serosa  tenuissima  detexit,  ut  igitur  dubitandum 
sit,  num  in  arachnoidea  humana  vasa  lymphatica  dentur. 
Licet  etiam  vasa  arachnoideae  non  lymphatica  sint,  in 
omni  casu  tantae  sunt  tamen  tenuitatis ,  ut  sanguinem 
numquam  ferant.  Idem  testantur  And  rallius,  Serre- 
sius,  Cruveilhierius  et  alii. 

Ex  hisce  igitur  efficere  debemus ,  arachnoideam  ipsam 
vix  primitiva  inflammatione  corripi  posse,  cui  opinioni 
etiam  anatomia  pathologica  non  adeo  oppugnat.  Si  enim 
accurate  et  attente  perscrutemur,  quae  post  mortem  re- 
periuntur,  inveniemus  inter  piam  meningem  et  arachnoi¬ 
deam,  serum  exsudatum,  quod  saepe  magis  albumioosum 


1)  J.  Koker,  de  subtiliori  membranarum  serosarum  fabrica.  Fig.  3, 
aa.  p,  55,  sq.  Traj.  ad  Rhenum,  anno  1828. 

et  spissum  est,  limpiditatem  amisit pallidumque  adeptum 
est  colorem ,  quo  fit ,  ut  ipsa  arachnoidea  jam  crassior 
facta  videatur,  illud  autem  revera  non  ita  esse  cl.  Pro- 
motor  vulnuscula  infligendo  et  aqua  diluendo  vel  et 
detrahendo  arachnoideam  saepe  detexit. 

Ex  quibus  omnibus  patet,  sic  dictam  Arachnitidem  po¬ 
tius  esse  inflammationem  paginae  externae  piae  meningis 
et  telae  cellularis  subarachnoideae. 

Hanc  affectionem  existere  posse  absque  substantiae 
corticalis  laesione  i)  illamque  igitur  causam  proximam 
dementiae  non  sistere,  patet  ex  observationibus,  quibus 
constat,  arachnitidis  sic  dictae  signa  aeque  bene  adesse 
in  illis,  qui  numquam  mentis  alienationem,  aut  alias  cere¬ 
bri  affectiones  passi  fuerunt,  ac  in  quibus  tale  quid  prae¬ 
cessit.  Sic  dictam  arachnitidem  existere  posse  absque  cere¬ 
bri  laesione,  explicatur  porro  fw/n  decursu  vasorum,  vasa 
scilicet  capillaria,  quae  substantiam  corticalem  adeunt, 
fere  sub  angulo  recto  a  majoribus  vasis ,  in  media  parte 
piae  meningis  decurrentibus,  decedunt,  dum  alia  vascula 
minima  telam  cellularem  arachnoideae  continuam  trans¬ 
currunt;  tum  irritabilitate  cerebri  minima;  tum  obser¬ 
vatione,  inflammationem  diversorum  organorum  facilius 
transire  ad  partes  ejusdem  naturae,  quam  quidem  ad 
iilas,  quae,  licet  primis  allectis  vicinae  sint,  structura 


1)  Cf.  F.  C.  Donders,  Dis»,  sistens  observationes  anatomico-patho 
logicas  de  centro  nervoso  ,  p.  15  ,  IG. 

autem  et  actione  ab  illis  differunt;  cl.  Promotor  de 
hisce  sequentia  egregie  monet  :  «altera  memorabilis  est 
qualitas,  quod  paries  vicinae,  sed  structura  et  actione 
diversae  raro  simul  eodem  inflammationis  gradu  affician¬ 
tur  ;  pleurae  costalis  inflammatio  quin  et  suppuratio 
musculos  subjacentes  non  afficit,  ita  ut,  detracta  tali 
pleura  morbosa ,  musculi  sani  appareant ;  peritonaeum 
inflammatum  musculares  intestinorum  fibras  vel  tunicam 
mucosam  in  suum  malum  non  semper  trahit;  et  e  contra  in 
enteritide  vel  et  sola  mucosae  membranae  inflammatione , 
saepe  peritoneum  integrum  et  sanum  offendimus;  lucu¬ 
lentius  hoc  conspici  potest  in  peritonei  hepar  investientis 
inflammatione,  hepatis  ipsius  structura  manente  integra. 

Partes  vero  ejusdem  naturae  facilius  et  frequentius 
in  consensum  rapiuntur,  pleuritis  peritonitidem  saepe  gi¬ 
gnit,  saltem  in  chronica  inflammatione,  et  vice  versa »  i). 

Sic  dictam  Araclinitidem,  si  in  dementium  cadaveri¬ 
bus  reperitur,  plerumque  dementiae  effectum  credo; 
illam  autem  nonnumquam  causam  remotam  hujus  morbi 
esse  posse  non  facile  negabo. 

Suhmeningitidem  i.  e,  inflammationem  paginae  in¬ 
ferioris  piae  meningis  numquam  dari  absque  delirio  vel 
mentis  alienatione,  cum  ex  anatomia,  tum  inprimis  ex 
anatomia  pathologica  constat,  multae  enim  observationes 


1)  J.  L.  C.  Schroeder  van  der  Rolk,  observationes  anatomico- 
pathologici  et  practici  argumenti.  Amstel.  1826,  Fasc.  l,  p.  27  et  28. 

cl.  Promoloris,  quarum  plures  etiam  ipse  observare  potui , 
hoc  prorsus  confirmant.  Illius  submeningitidis  signa, 
nempe  seri  collectionem  inter  gyros  et  piam  meningem  , 
aut  hujus  membranae  concretionem  cum  substantia  cor¬ 
ticali,  semper  in  dementibus  observari  nemo  igitur  mira¬ 
bitur.  Cum  autem  haec  membrana  sedes  non  sit  virium 
mentalium,  sponte  palet  dementiae  causam  proximam 
etiam  in  illa  non  esse  positam. 

Videamus  denique  de  mutatione  in  dementium  cada¬ 
veribus  ultimo  enumerata,  scilicet  de  substantiae  corticalis 
degeneratione,  quae  consistit  in  ejus  colore  debito  pal¬ 
lidiori,  duritie,  emollitione  et  atrophia  inprimis  ad  partem 
superiorem  et  anticam  observanda.  Illam  omnium,  quas 
indicavimus,  laesionum  esse  dementiae  causam  proxi¬ 
mam  statuimus.  Confirmatur  haec  opinio,  ciimQo^  quod 
constanter  occurrat  illa  degeneratio,  quando  dementia 
aliquos  fecerit  progressus,  tum  iis,  quae  supra  de  par¬ 
tis  anticae  et  superioris  substantiae  corticalis  functione 
monuimus;  probare  enim  conati  fuimus,  in  illa  sedem 
esse  animi  facultatum  superiorum,  aut  potius  hanc 
materiem  esso  instrumentum,  quo  virium  mentalium 
actiones  corpori  communicentur.  Facile  nunc  intelli- 
gitur  animum  obtundi  et  aboliri,  i.  e.  corpus  non  am¬ 
plius  illi  impetus  debitos  tradere  nec  ab  illo  accipere  posse , 
si  illius  organi,  cuius  ope  inter  ulrumque  communicatio 
locum  habet,  functiones  turbantur,  si  non  eam,  qua  in¬ 
diget  ad  suas  functiones  rite  perficiendas,  recipiat  san- 


guiiiis  copiam,  aut  si  in  illo  aliae  allatae  degenerationes 
obtinent.  Has  autem  mutationes  admodum  differre  pro 
majori  vel  minori,  qui  praecessit,  dementiae  gradu, 
quisque  perspiciet. 

Plexus  choroidei  vitia  tum  et  aliarum  partium,  quae 
post  dementiam  simplicem  observantur,  hujus  morbi 
effectus  sunt  salutanda. 

Ex  omnibus  adductis  igitur  constat ,  symptomata ,  quae 
e  viribus  mentalibus  imminutis  vel  abolitis  proveniunt, 
commodam  habere  explicationem  ex  iis,  quae  post  mor¬ 
tem  in  cadaveribus  inveniuntur. 

§  2. 

Explicatio  symptomatum  e  motu  aherrafnte 

provenientium. 

Ut  eundem ,  quem  in  symptomatibus  enumerandis 
secuti  sumus,  ordinem  servemus,  inquiremus 

I.  De  paralysi ,  quaenam  hujus  sit  causa  proxima. 
Auctores  recentiores  de  illa  magnopere  disputant.  Cal- 
meilius  testatur  se  nullas  constantes  mutationes  inve¬ 
nisse  in  cadaveribus  alienatorum,  qui  paralysi  affecti 
fuerant;  eam  effectum  credit  peri-encephalo-meningitidis 
chronicae  diffusae  i). 


1)  Calmeil,  m  Encyclogiaphie  des  Sciences  medicales  1841 ,  T.  23, 
p.  67. 

Parchappius  accusat  emoilitioriem  partis  medianae 


strati  corticalis  i)  et  huic  semper 


autem,  uti  mihi  videtur,  minus  recte  et  quidem  has  ob 
causas : 

lo  Emollitio  illa  saepe  occurrit,  licet  nulla  paralyseos 


symptomata  durante  vita  adfuerint  2). 


2o  Si  paralysis  praecesserit,  non  semper  illa  invenitur 
emollitio 


l)Parchappe,  in  suo  egregio  libro:  Recherches  sur  l’enc^- 
phale  ,  sa  structure,  ses  fonctions  et  ses  maladies.  Paris  1838 ,  T.  II, 
p.  97;  illius  emollitionis  sedem  sequentibus  verbis  describit:  « La 
coucbe  de  substance  grise,  qui  enveloppe  la  substance  fibreuse  du 
cerveau  est  constitude  par  deux  pians  immediatement  junxta-poses 
dans  la  plus  grande  partie  de  Tetendue  du  cerveau ,  separes  par  une 
bandelette  blanche  interposee  dans  les  circonvolutions  qui  terminent 
en  arriere  le  lobe  posterieur. 

Dans  1’etat  normal ,  les'  deux  pians  de  la  coucbe  corticale  ne  se  dis¬ 
tinguent  que  par  une  difference  de  coloration  ,  qui  devient  plus  trancbee 
au  contact  de  l’air.  Le  plan  externe  a  une  couleur  gris  de  perle  plus 
pure,  plus  foncee;  le  plan  interne  a  une  couleur  gris  jaunatre  ,  gris 
blanchatre ,  plus  terne  et  plus  claire.  Le  plan  interne  a  une  epaisseur 
plus  grande,  la  ligne  qui  le  separe  de  la  substance  blanche  a 
quelque  chose  d’inddcls ,  de  non  arrete.  II  semble  que  les  deux 
substances  se  fondent  Pune  dans  Tautre  sur  la  limite  intermediaire. 

L’exi8tence  de  ces  deux  pians  ne  peut  etre,  dans  1’ctat  normal, 
mecaniquement  constatee;  elle  est  seulement  apparente  aux  yeux. 

Le  ramoHssement  morbide  parait  avoir  son  siege  au  point  de  jonction 
des  deux  pians,  ou  plutot  dans  la  portion  interne  du  plan  externe.» 

2)  Dict.  de  med.  et  cbir.  pract.  p.  558.  Cl.  Promotor,  etiam  me- 
cum  plures  tales  communicavit  casus. 

3)  Parchappe,  1.  c.  p.  151,  ipse  citat  exemplum ,  in  quo  paralysis 
absque  emollione  adfuit. 

Calmell,  1.  c.  p.  43,  101. 

Kcl  homine,  1.  c.  p,  01,  02. 

3^  Licet  rarissima  sint ,  dantur  tamen  exempla,  eandem 
paralyseos  speciem  jam  adfuisse,  dum  nullum  adhuc  men¬ 
tis  alienationis  signum  observabatur ;  in  illis  casibus  certe 
substantiae  corticalis  degeneratio  adesse  non  potuerat  i). 

40  Major  minorve  paralyseos  gradus  non  majori  vel 
minori  emollitioni  semper  respondet  2). 

Delayius  in  suo  opere  duodecim  affert  paralyseos 
casus ,  in  quibus  omnibus  substantiae  medullaris  duritiem 
reperit. 

Fovillius  eiusdem  substantiae  mutationi  scilicet  duri¬ 
tiei,  emollitioni  etinprimis  fortiori  adhaesioni  diversorum 
stratorum  secum  invicem^)  paralyseos  causam  adseribit, 
dubito  autem,  quin  haec  substantiae  medullaris  degeneratio 
semper  inveniatur;  saltem  cl.  Pr omotor ,  Galmeilius^) 
et  alii  multos  commemorant  casus ,  in  quibus  tale  quid 
non  observarunt. 

Baylius^^),  Bouis sonius 7)  et  alii  paralyseos  causam 


1)  Dict.  de  med,  et  chir.  prat,  p.  501.  Encyclographie  des  Sciences 
med.  T.  23 ,  p.  69. 

2)  Hoc  frequenter  vidit  cl.  Promotor  et  etiam  mihi  ipsi  observare 
contigit. 

3)  J.  B.  Delaye,  Consideratioris  sur  une  espece  de  paralysie  qui 
affecte  particulierement  les  alienes.  Paris  ,  1824. 

4)  Dict.  de  med.  et  chir.  prat  p.  543. 

5)  Calmeil,  1,  c.  p.  383. 

6)  Bayle,  Nouvelle  doctrine  des  maladies  mentales.  Paris  1825, 
p.  52,  XIV— XVI. 

7)  Houisson,  clinique  de  Ia  maisoii  des  alienes  a  Montpcilicr 
1833,  p.  105. 

habent  serum  magna  copia  in  cavitate  arachnoideae  et 
ventriculis  lateralibus  exsudatum.  Huic  autem  non  sem- 
per  paralysin  esse  adscribendam  e  variis  cadaverum  sec¬ 
tionibus  patet;  mulli  enim  in  cadaveribus  nullum  serum 
invenerunt,  in  quibus  tamen  durante  vita  paralyseos 
saltem  initia  manifesta  aderant  i). 

Ex  omnibus  allatis  satis  constat,  non  se  per  unam 
eandemque  inveniri  mutationem ,  quae  paralyseos  causam 
efficit,  quod  me  judice  etiam  nequaquam  requiritur. 
Secundum  meam  sententiam  illa  motuum  difficultas,  quam 
in  mente  alienatis  observamus,  producitur  aut  insigni 
substantiae  corticalis  emollitione,  quod  autem  rarius; 
aut  functione  turbata  substantiae  medullaris  et  centro¬ 
rum  griseorum. 

Plures  enim  auctores,  qui  de  hac  affectione  egerunt, 
accurate  perlegi,  eorumque  observationes  inter  se  com¬ 
paravi  et  semper  hanc  theoriam  confirmatam  inveni ; 
insuper  physiologia,  quam  supra  de  cerebro  exhibuimus , 
illam  egregie  explicat.  Videamus  quo  modo  : 

lo  emollitio,  quae  substantiam  corticalem  magna  pro 
parte  destruit,  paralysi  ansam  praebere  possit;  illa  enim 
substantia  sedes  est  animi  facultatum  superiorum,  in  ea 
igitur  imperium  voluntatis  residet ;  si  nunc  organon , 
cujus  ope  voluntas  sese  manifestat,  destructum  est, 


1)  Parcliappo,  1.  c.  p.  143, 
Culiueil,  1.  c.  o])S.  XXXll. 

sponte  patet  ejus  actionem  in  corpus  impediri,  substan¬ 
tiam  medullarem  non  amplius  stimulum  accipere,  quem 
in  statu  normali  ad  musculos  conducit,  et  quo  illi  ad 
motus  voluntarios  perficiendos  indigent ;  paralysin  exinde 
commodam  habere  explicationem  unicuique  clare  pate¬ 
bit.  Non  autem  assenliri  possum  Parcbappio,  qui  sta¬ 
tuit  hujus  substantiae  emollitionem  semper  causam  fore 
motuum  difficultatis,  quae  in  mente  alienatis  conspici¬ 
tur;  supra  jam  indicavimus  ea,  quae  huic  opinioni 
pugnant;  credo  summum  tantum  emollitionis  gradum 
paralysin  producere  valere. 

Denique  monendum  est,  sic  dictam  paralysin  in  de¬ 
mentibus,  saltem  in  initio,  minime  dici  posse  paralysin 
perfectam ,  est  enim  potius  movendi  facultas  diverso  gradu 
impedita;  ita  v.  c.  dementes  saepe  uno  momento  humo 
decidunt  aut  praecipitantur,  in  cursu  vacillant  aut  titu¬ 
bant,  loquentes  balbutiunt;  licet  omnes  vires  intendant, 
atque  voluntas  igitur  bene  agat,  motus  tamen  bene 
dirigere  nequeunt,  neque  etiam  balbutiem  corrigere, 
ex  quo  patet  paralysin  hoc  in  casu  non  repetendam  esse 
a  substantiae  corticalis  destructione. 

Praeterea  adhuc  notandum  est,  plerumque  insignem 
piae  meningis  inflammationem  observari ,  quae  verosirni- 
liter  emollitionem  majorem  vel  minorem  substantiae  cor¬ 
ticalis  producit;  hinc  non  mirum,  Parchappiumin 
paralyticis  illis  post  mortem  saepe  hancce  emollitionem 
invenisse,  sed  perverse  illam  semper  causam  proximam 


habet,  hoc  solummodo  valet,  si  emollilio  insignem  at¬ 
tigerit  gradum. 

2o  Altera  et  quidem  frequentissima  paralyseos  causa 
quaerenda  est  in  functione  turbata  substantiae  medul¬ 
laris  et  centrorum  griseorum;  huc  referri  debent  prioris 
substantiae  durities  et  stricta  adhaesio  diversorum  stra¬ 
torum  secuna  invicem.  Supra  vidimus,  substantiam  me¬ 
dullarem  inservire  ad  stimulum,  voluntate  excitatum, 
ad  varia  centra  actionis,  quae  motui  inserviunt,  et  ad 
musculos  conducendum;  si  nunc  substantia  illa  mutatione 
fabricae  degeneret,  facile  intelligitur  ejus  vim  con¬ 
ducentem  imminui,  voluntatis  stimulum  non  rite  am¬ 
plius  pervenire  posse  ad  organa,  quibus  motus  perficiendi 
sunt  et  igitur  sensim  sensimque  movendi  facultatem 
pessum  dari. 

Denique  multum  hac  in  re  efficit  seri  copiosa  exsu¬ 
dabo  in  ventriculis  (quae  exitus  est  inflammationis  piae 
meningis  i)  illos  obvestientis) ,  ejus  pressione  partes  vi- 


1)  Praeter  hanc  seri  exsudationem ,  alia  praegressam  inflaniinationeni 
indicantia ,  in  illa  membrana  saepe  inveniuntur  ;  vulgo  scilicet  est 
crassior,  sic  a  tegmine  ventriculorum  saepe  pulpam  cerebralem  de 
pia  meninge  ita  abradere  possumus,  ut  baec  membrana  integra  magna 
pro  parte  denudetur  et  exponatur  tamquam  vesica  aqua  impleta  ,  quod 
in  sanis  non  facile  quis  perfieiet;  nonnumquam  granulis  tecta  est  ac 
si  arenulae  superficiei  adhaereant;  aliquando  pia  meulnx  tam  arcte 
parietibus  adhaeret,  ut  ab  interna  superficie  sine  dilaceratione  pulpae 
cerebralis  detrahi  nequeat.  Omnia  haec  inflammationis  praegressae 
signa  occurrere  posse  absque  seri  exsudatiouc  notabili  j)atet  ex  obser- 
Natinne  nostra  11. 

ciiiae  impediuntur,  quo  minus  bene  functiones  suas  pera¬ 
gere  possint,  comprimuntur  scilicet  tum  fibrae  medul¬ 
lares,  tum  centra  grisea,  quae,  uti  supra  indicavimus, 
motui  praesunt,  nempe  corpora  striata,  thalami  nervo¬ 
rum  opticorum  et  secundum  nonnullos  auctores  etiam 
cornua  Ammonis ;  exinde  paralysin  egregie  explicari 
posse,  quisque  assentietur. 

Quantum  pressio  seri ,  in  ventriculis  collecti,  valeat  ad 
symptomata  liujus  affectionis  producenda ,  probant  cada¬ 
veris  sectiones;  cl.  Promotor,  Baylius,  Bouisso- 
nius  et  alii  semper ,  si  ventriculi  seri  copia  admodum 
erant  expansi ,  paralysin  observarunt.  Insignem  seri  ex¬ 
sudati  onem  multum  efficere  debere,  concludimus  e  simi¬ 
litudine  symptomatum ,  quae  in  alienatis  paraliticis  con¬ 
spiciuntur ,  cum  iis ,  quae  in  hydrocephalo  observantur  i). 


1)  Quod  clare  patet  e  sequenti,  quam  Rostannus  hydrocephalo, 
exhibet  descriptione  :  Les  sens  sont  d’ahord  affaihlis ,  1’intelligence 
est  presque  nulle,  la  memoire  abolie;  il  existe  une  grande  indiffe- 
rence;  la  marche  est  chancelante  quelquefois  impossible.  Le  malade 
eprouve  souvent  de  la  somnolence ,  des  pesanteurs  de  tete ,  des  ver- 
tiges;  plus  tard  la  vue  se  perd  completement ;  les  yeux  sont  agites  dans 
divers  sens  ,  le  strabisme  se  declare  ,  le  globe  de  1’oeil  est  tourne  en 
has,  en  haut,  sur  le  cote;  la  pupille  est  dilatee,  les  angles  des  yeux 
sont  chassieux,  le  nez  est  le  siege  d’une  titillation  incommode  ,  la  pitui- 
taire  est  seche ,  1’odorat  se  perd  comme  la  vue.  L’ouie  ,  d’abord  tres 
fine  ,  devient  obtuse  et  se  perd  enfin.  L’articulation  des  mots  est  diffi¬ 
cile  ,  le  malade  chercbe  une  expression ,  la  trouve  avec  peine ,  la 
repete  sans  cesse ,  et  souvent  1’oublie.  La  moindre  pression ,  la  plus 
Idgere  secousse  imprimee  au  erane,  determinent  la  somnolence,  le 
coma  et  souvent  les  convulsioris.  (Rostan,  cours  de  med.  clin.  T,  11, 
p.  20R.) 

Insuper  nonnulla  symploinata,  quae  plerumque  in  pa¬ 
ralyticis  alienatis  observantur,  uti  visus  obnubilatio,  stra¬ 
bismus  externus ,  atque  palpebrarum  elevatio  dfficilis  e 
sero  in  ventriculis  exsudato ,  tantum  explicari  possunt. 
Visus  scilicet  obnubilatur  probabiliter  pressione  seri  in  su¬ 
perficie  thalamorum  opticorum  ,  quorum  stratum  superfi  • 
ciale,  uti  antea  vidimus,  cum  nervis  opticis  cohaeret; 
forsan  aliquando  pressione  ipsorum  nervorum  opticorum. 
Aliquando  etiam  ventriculus  tertius  seri  copia  admodum 
expanditur,  ita  ut  pressio  oriatur  directe  in  fundum 
hujus  ventriculi,  qua  subjacentes  comprimuntur  radices 
nervi  tertii  paris,  uti  hoc,  in  una  sectione,  clare  mihi 
demonstravit  Promotor;  compressione  nunc  harum  ra¬ 
dicum  inducitur  debilitas  utriusque  nervi  oculo  motorii , 
eo  effectu,  ut  strabismus  externus  majori  minorive  gradu 
oriatur,  cum  nempe  nervis  sexti  paris,  tali  in  casu  in¬ 
tegra  vi  bulbum  extus  trahentibus ,  resistere  musculi 
adductores  oculi ,  propter  diminutam  nervi  tertii  paris 
actionem ,  non  amplius  possint ;  frequentius  autem  et  citius 
effectus  observatur  paralyseos  levatorum  palpebrarum , 
qui  scilicet  musculi  ramos  etiam  a  nervo  oculo  motorio 
accipiunt;  gravitate  sua  et  actione  orbicularium  palpebra¬ 
rum,  qui  nervos  suos  e  nervo  faciali  accipiunt,  tunc  as- 
sidue-detrahuntur  palpebrae ,  ita  ut  difficile  bene  attolli 
possint ;  musculorum  enim  oculos  adducentium  debili¬ 
tatam  vim,  quodammodo  adbuc  corrigere  possunt  musculi 
obliqui  ,  qui  una  agentes  oculum  adducunt  seque  actioni 

musculi  abducentis  opponunt;  si  vero  levator  palpebra¬ 
rum  paralysi  afficiatur ,  nil  superest ,  quod  succurrere 
atque  contrahenti  orbicularis  vi  resistere  possit. 

Nonnumquam  ,  uti  in  capite  de  autopsiis  vidimus,  cen¬ 
tra  grisea  emollita  apparent ,  hoc  effectum  esse  inflamma¬ 
tionis  piae  meningis  ventriculos  obvestientis  omnino  credo. 

De  medullae  spinalis  mutationibus  in  paralyticis  alienatis 
non  bene  constat.  Broussaisius  dicit,  illam  in  paralysi 
generali  semper  degeneratam  occurrere  i).  Galmeilius 
testatur ,  se  semel  tantum  emollitionem  insignem ,  caete- 
rum  illam  semper  sanam  invenisse  2).  G  uislai niu s  etiam 
raro  emollitionem  invenit  ^). 

Gl.  Promotor  opinatur ,  medullam  in  nostro  morbo 
alicujus  esse  m.omenti;  observavit  scilicet  aegrum,  in  quo 
subparalitica  symptomata  conspiciebantur,  qui  decumbens 
artus  quidem  movere  poterat,  sed  vis  et  robur  ad  motus 
corporis  rite  perficiendos  deficiebant,  post  mortem  invenit 
signa  myelitidis  chronicae;  exinde  vir.  clar.  suspicatur, 
vim  motuum  forsan  in  medulla  esse  sitam,  idem  enim 
valet  de  tabe  sic  dicta  dorsali ,  uti  etiam  alii  notarunt. 
Haec  opinio  quodammodo  analomia  comparata  vero- 
similis  redditur;  constat  scilicet,  medullam  eo  crassitio- 
rem  esse,  quo  majori  vi  polleant  animalia;  experimenia 
autem  ulteriora  requiruntur  ad  rem  confirmandam. 

1)  Broussais,  de  rirritation  de  la  folie.  Brux.  1828,  p.  402. 

2)  Calmeil,  1.  c.  p.  414. 

3)  Guislain,  traite  des  phrenopathies.  Brux.  1835,  p.  178. 


11.  Epilepsia  si  adfuerit,  in  autopsiis  aest.  Promotor, 
praeter  mutationes  dementiae  proprias ,  fere  semper 
invenit  congestionis  et  ut  plurimum  inflammationis  lo¬ 
calis  signa  in  substantia  medullari  prope  corpora 
striata  et  thalamos  nervorum  opticorum;  quibus  affec¬ 
tionibus  vir  sagacissimus  epilepsiae  causam  proximam 
adscribit,  et  quidem  uti  mihi  videtur  magno  cum  jure, 
si  enim  morbose  irritentur  corpora  grisea ,  quae  directe 
motui  inserviunt ,  ab  illa  substantia  medullari ,  quae  sti¬ 
mulos  voluntatis  illis  tradere  solet,  non  mirandum  est,  motus 
tales  irregulares  oriri,  quales  conspiciuntur  in  epilepticis; 
illos  conscientiam  amittere ,  ex  eo  explicari  debet,  quod 
durante  accessu  congestio  sese  extendat  ad  vasa  piae 
meningis  et  substantiae  corticalis ,  haec  igitur  magno¬ 
pere  turgent  et  ideo  animi  functiones,  in  substantia 
corticali  residentes,  prorsus  opprimuntur. 

Opinionem  illam  plures  etiam  recenliorum  quodam¬ 
modo  complectuntur  uti  Brierius  B  oismon tensis  i), 
Bouchetius,  Cazauvieilhius  et  Fer  rusius  2]. 

Contenderunt  nonnulli  auctores  ,  accessus  epilepticos 
causam  debere  reactioni  arachnoideae  inflammatae  in 
cerebrum,  quod  autem  non  vero  simile  videtur,  nam  ex 
autopsiis  patet,  saepius  laesiones  substantiae  medullaris 
adfuisse  absque  membranarum  inflammatione. 


1)  In  Archives  generales  cie  medicine,  T.  19.  Fevrier  1829. 

2)  Parcliappe,  1.  c.  |).  201. 

Guislainius  epilepsiae  sedem  in  corporibus  olivari- 
bus,  Wenzelius  in  glandula  pituitaria  et  sic  alii  auc¬ 
tores  in  aliis  partibus  posuerunt;  quorum  autem  opiniones 
enumerare  et  refellere  minime  ad  banc  dissertationem 
pertinere  arbitror.  Solummodo  addere  volo,  Esquir ol¬ 
li  um  testari,  se  plerumque  medullae  affectiones  morbo¬ 
sas  invenisse  in  epilepticorum  cadaveribus  i). 

Supra  memoravimus  epilepsiam  saepe  praecedere,  et 
ex  illa  postea  dementiam  suscitari;  bujus  rei  non  diffi¬ 
culter  explicatio  est  exhibenda ,  quum  enim  accessus  epi¬ 
lepticus  talem  effectum  in  cerebro  producat,  ut  animi 
praesentiam  amittat  aeger,  omnino  statuere  possumus, 
hac  gravi  saepe  redeunte  irritatione,  griseam  materiem 
corticalem,  quam  animi  facultatum  superiorum  instru¬ 
mentum  esse  vidimus ,  insigniter  laedi.  Summa  enim 
provocatur  congestio  ,  qua  vasa  piae  meningis  et  substan¬ 
tiae  corticalis  opplentur,  quod  si  saepius  fiat ,  mirum  esse 
nequit  ex  his  congestionibus  repetitis  submeningitidem  et 
laesionem  substantiae  corticalis  sequi ,  ita  ut  animi  faculta¬ 
tes  hebescant  inque  dementiam  tandem  incidat  aeger; 
haec  laesio  e  singulo  jam  patet  insultu,  post  insultum 
enim  in  profundum  soporem  incidere  solet  aeger  propter 
congestionem  in  parte  corticali  aliquamdiu  superstitem. 

Uti  vero  Epilepsia  sensim  sensiraque  submeningitidem 
et  laesionem  in  corticali  materie  producit,  sie  etiam 


1)  Esqnirol,  1.  c.  T.  I,  p.  155. 

inversa  ratione  inflammatio  hujus  partis  corticalis,  si  ad 
medullarem  transeat,  epilepsiam  provocare  potest;  hinc 
illa  aliquando  accedit,  si  dementia  jam  diu  exstiterit, 
quales  etiam  observationes  mecum  communicavit  cl. 
Promotor. 

Dementes  epilepticos  saepe  paralysi  affici  ex  dictis 
satis  superque  liquet. 

III.  A  gitatio ,  si  universalis  sit,  ex  incitatione  totius 
systematis  cerebralis  vasorumque  irritatione  explicanda 
videtur.  Si  autem ,  quod  nonnumquam  in  dementibus 
observatur,  singulas  corporis  partes  teneat,  eam  e  con¬ 
gestione  vel  irritatione  ad  quandam  cerebri  partem  lo¬ 
calem  ,  vel  ad  medullam  oblongatam  et  spinalem  esse 
explicandam  suspicor. 

Convulsiones  generales  in  dementibus  e  congestione  in 
parte  medullari  cerebri  oriri  credo,  etenim  aest.  Pro¬ 
motor  mihi  affirmavit  se  in  hac  substantia  fere  semper 
congestionis  universalis  signa  invenisse ,  si  tales  convul¬ 
siones  mortem  praecessissent,  quod  etiam  mihi  obser¬ 
vare  contigit.  Si  singuli  artus  convulsionibus  afficiuntur, 
earum  causa  probabiliter  in  medulla  quaeri  debet;  si 
convulsiones  tantum  faciem  occupant,  forsan  congestio 
in  corporibus  olivariis  est  accusanda,  supra  enim  ani¬ 
madvertimus  ,  nervum  facialem  cum  his  corporibus  in¬ 
time  cohaerere. 

Flexorum  contractionem  cl.  Promotor  symptoma 
cmollitionis  pulpae  cerebralis  salutat,  eandem  sententiam 

Lallemandus,  Andrallius,  Rostannus  aliique  pro* 
ferunt.  Irritationem  perpetuam  substantiae  medullaris 
cerebri,  quae  emollitione  producitur,  huic  contractioni 
ansam  praebere  posse,  quisque  confiteri  debebit,  qui 
rite  hujus  substantiae  functionem  perspexerit. 

Causam  etiam  in  medulla  spinali  haerere  posse ,  patet 
e  casu  memorabili,  quem  communicat  Rullierus,  in 
quo  brachiorum  contractio  effectus  erat  emollitionis  me¬ 
dullae  i). 

§  4. 

Explicatio  symptomatum  e  sensationibus  ahet-- 
rantihus  provenientium. 

Insensilitas  uniTcrsalis,  quam  supra  indicavimus,  non 
observatur  nisi  in  summo  dementiae  gradu.  In  tali  enim 
casu  tantopere  cerebri  et  inprimis  substantiae  corticalis 
functiones  laeduntur,  ut  animus,  qui  hujus  ope  cum 
corpore  communicat,  nullas  prorsus  impressiones  acci¬ 
pere  possit,  nullaque  re  externa  amplius  afficiatur  atque 
igitur  doloris  sensum  non  percipiat;  ut  ita  talis  homo, 
caeterum  animalium  princeps,  vitam  degat,  omnibus 
aliis  inferiorem. 

Si  tantum  unus  aut  plures  sensus  hebescunt,  causa 


1)  Destruction  d’une  grande  partie  de  Ia  moelle  epiniere  avec  con¬ 
tracture  des  bras,  et  mobilite  parfaite  des  membres  inferieurs  par 
M,  Rullier,  in  Magendie  Journal  de  Phys,  T.  III,  p.  173. 

plerumque  haeret  in  fuuclioue  laesa  nervorum,  qui  sti¬ 
mulos  rebus  externis  allatos  ad  cerebrum  ducere  solent; 
quae  laesio  oblinetur  aut  pressione  praeternaturali  aut 
degeneratione  ipsius  nervi  quarum  varii ,  auctores  non¬ 
nulla  afferunt  exempla, 

.i  '  ^  '  ' 

Explicatio  symptomatum  ^  quae  fortuita  diximus. 

Color  faciei  pallidus  ex  observatione  cl.  Promo  toris 
indicat  conditionem  minus  activam,  jam  irritatio  cere¬ 
bri  vulgo  desiit  inque  exsudationem  serosam  transiit, 
qualis  exsudatio  se  colore  saepe  magis  minusve  oede- 
matoso  faciei  patefacit,  aliquando  color  inbruneum,  sub- 
fuscurn  vergit,  qui  color  observatur,  si  jam  generalis 
adsit  cachexia  et  emaciatio  cum  cute  integente  arida , 
qualis  autem  color  cutis  etiam  in  aliis  morbis  saepe 
observatur,  neque  symptoma  dementiae  dici  potest.  Ru¬ 
bor,  qui  nonnunquam  in  apice  narium  observatur ,  egregie 
explicatur  e  congestione  in  carotide  interna,  hujus  enim 
arteriae  rami  ethmoidales  cum  arteriis  nasalibus  e  caro¬ 
tide  externa  varias  anastomoses  ineunt,  quibus  fit  ut,  si 
congestio  adsit  in  cerebro,  hanc  participent  rami  arteriae 
facialis,  qui  nasi  apicem  adeunt,  quam  ob  rem  etiam 
homines,  qui  spiritu  vini  abuti  solent,  eodem  affieiuntur 
rubore;  tamen  ille  circumscriptus  narium  rubor  tantum 
in  chronico  et  passivo  casu  observatur,  ubi  congestio 

ct  inflammatio  meniugum  acutiori  gradu  adsint,  uti  v.  c. 
in  mania  et  aliquando  etiam  in  dementia  irritabili  tota 
facies  magis  rubet,  neque  adeo  circumscriptus  est  ru¬ 
bor;  saepe  tamen  in  dementia,  si  submeningitis  gravior 
adest,  accedit  plaga  leviter  rubra  supra  supercilia,  quod 
Promotor  saepe  se  observasse  mecum  communicavit, 
qui  rubor  ex  arteria  ophthalmica  aeque  facile  explicatur , 

t 

ex  carotide  cerebrali  sanguinem  accipiente. 

Inprimis  autem  momenti  est  notare ,  quod  oculi  scle- 
rotica  saepe  pallida  sit,  licet  chronica  in  cerebro  adsit 
congestio  et  meningitis,  ita  ut  ex  observationibus  cl. 
Pro  motoris,  quas  mihi  communicavit,  constetruborem 
scleroticae  fallax  omnino  .esse  signum  congestionis  vel  in¬ 
flammationis  cerebralis;  in  vehementissima  enim  cerebri 
irritatione  et  inflammatione  illam  pallidam  vidit  Promo¬ 
tor;  si  vero  exsudatio  serosa  adsit,  sclerotica  vulgo 
lactei  fere  coloris  esse  solet. 

Capilli  densi  et  cutis  crassa  commodam  habent  expli¬ 
cationem  e  continua  caput  versus  congestione. 

Oculi  splendore  orbati,  lacrymantes  et  visus  obfuscatio 
verosimile  repetenda  sunt  e  functione  laesa  aut  nervo¬ 
rum  ,  qui  oculos  adeunt  aut  thalamorum  opticorum  et 
corporum  quadrigeminorum.  Functiones  vitae  organicae , 
uti  monuimus,  vulgo  initio  dementiae  suam  integritatem 
conservant,  ratio  hujus  rei  egregie  autopsiis  indicatur. 
Nervus  scilicet  sympathicus  ejusqiie  ganglia  non  sohim 

sana  et  illaesa,  sed  etiam  uli  Pioellius  et  alii  monent, 

G* 

volumine  valde  adaucta  inveniuntur  in  cadaveribui 
eorum  ,  qui  nondum  diu  dementiam  passi  fuerant. 

Vires  digestrices  omnino  insigni  pollent  efficacia,  nam, 
licet  ingentem  ciborum  massam  dementes  devorare  pos¬ 
sint  et  alvi  permagna  adsit  tarditas ,  indigestio  tamen  illis 
rara  est. 

Alvi  tarditas  forsan  ex  experimentis  a  Budgeo  in¬ 
stitutis  quodammodo  explicari  potest,  vir  ille  scilicet 
testatur,  uti  supra  jam  monuimus,  non  solum  irritatio¬ 
nem  medullae  spinalis  i ) ,  sed  etiam  corporum  quadra- 
geminorum  et  striatorum  incitare  motus  intestinorum 
ibique  organon  centrale  motus  peristaltici  esse  quaeren¬ 
dum  2).  Si  nunc  in  dementibus  corporum  striatorum 
laedatur  functio,  intestinorum  motus  imminuerentur  et 
exinde  alvi  tarditas  produceretur.  Nexum  illum  cere¬ 
brum  inter  et  medullam  spinalem  et  nervum  sympathi¬ 
cum,  quem  inprimis  Valentins)  probare  pluribus  expe¬ 
rimentis  conatus  est,  praecipue  confirmant  observationes 
plurimae ,  quibus  constat ,  tum  in  mania ,  tum  saepe  in 
dementia  cum  cerebri  laesione  intestinorum  increscere 
insensibilitatem  pro  remediis,  tarditatemque  alvi ,  licet 
fames  saepe  canina  adsit  et  summa  voracitas. 


1)  Budge,  Untersuchnngen  ueber  das  Nervensyst.  Frankf,  1841, 
1  Hft.  p.  45. 

2)  L.  c.  p.  399,  sq. 

3)  De  functionibus  nervorum  cerebralium,  p,  G3. 

Cum  autem  omnia  in  corpore  harmonice  peragantur, 
et  nexus  intimus  existat  inter  systema  nervosum  animale 
et  vegetativum,  mirum  esse  nequit  cerebro  adeo  dege¬ 
nerato,  tandem  etiam  alia  laedi  organa  aut  generalem 
oriri  cachexiam;  monendum  tamen  est,  bonam  nutritio- 
nem  multum  hac  in  re  efficere;  observavit  enim  Promoto r 
gangraenam  pedum,  dorsi ,  aliaque  cachexiae  signa  multo 
rariora  esse  in  Nosocomio  Rheno-Trajectino ,  in  quo  de¬ 
mentes  nutrientibus  vescuntur  cibis ,  quam  in  nosocomio 
suburbano  Amstelodamensi,  in  quo  has  sequelas  saepissime 
observaverat  vir  clar. ,  quum  hic  cibus  animalis  nimis 
parce  porrigeretur;  idem  vitium  ante  plures  annos  in 
hujus  urbis  nosocomio  frequens  erat ,  sed  post  meliorem 
victum  numquam  amplius  accidit. 

Post  mortem  nonnunquam  in  organis  internis  graves 
offendi  mutationes,  dum  aegri  durante  vita  neutiquam 
de  aliqua  molestia  questi  fuerant ,  ex  supra  dictis  facile 
explicatur  e  substantiae  corticalis  in  illis  casibus  dege¬ 
neratione. 

§  6. 

Dementes  saepe  delirii  praegressi  quaedam  vestigia 
adhuc  conservare ,  interdum  imo  excitationis  manifesta 
indicia  exhibere,  exinde  repetendum  est,  quod  alia  pars 
substantiae  corticalis  jam  degenerata  sit ,  dum  alia  non¬ 
dum  eo  pervenerit. 

Exempla,  quae  Pinellius  et  Es quir ollius  attu¬ 
lerunt,  mentem  post  maniae  accessum  rediisse,  forsan 
explicanda  sunt  e  restituto  sanguinis  fluxu  ,  ubi  hic  antea 
fuerat  impeditus. 

Si  monomaiiia  praecesserit,  ideae,  quae  antea  domina¬ 
bantur,  in  initio  dementiae  saepe  manifeste  adhuc  detegi 
possunt;  in  illis  casibus  substantiae  corticalis  degeneratio 
nondum  summum  attigit  gradum. 

Nonnumquam  dementia,  uti  supra  indicavimus,  tan¬ 
tum  partialis  observatur,  ita  ut  una  modo  animi  facultas 
destructa  sit;  «vidit  Gl.  Promoto r  ex  inflammatione 
chronica  cerebri  locali  memoriae  insigne  decrementum , 
licet  reliquae  mentis  facultates  adhuc  integrae  essent. 

Nobilissimus  Lar  r  eius  ejusdem  fere  generis  casum 
memorabilem  communicat  i) :  miles  scilicet,  cujus  caput 
in  proelio  vulnerabatur  globo  sclopetario ,  cranium  ad 
latus  sinistrum  prope  regionem  temporalem  perforante 
et  ad  aliquam  distantiam  in  ipsam  cerebri  massam  pe¬ 
netrante,  exinde  non  aliam  molestiam  passus  erat,  quam 
memoriae  nominum  substantivorum  decrementum,  licet 
corpus  peregrinum  in  cerebro  remanserit ,  quia  trepanatio- 
nem  subire  noluit,  postquamadhucduodecim  annos  vixerat , 
phthisi  pulmonali  succubuit;  post  mortem  Larreius  in¬ 
venit  nullam  cerebri  mutationem,  nisi  duram  matrem 
inflammatione  locali  correptam  et  excavationem  in  sub- 


i)  I-aricy,  in  Majjcndic  Jomn.  de  Pliyaiologie.  T.  Vll,  [i.  1 — 10. 

stantia  corticali  et  medullari ,  in  qua  glans  sclopetarius 
reperiebatur.  ” 

Etiam  observantur  dementes ,  in  quibus  plurimae  animi 
facultates  abolitae  sunt,  dum  una  alterave  facultas  in¬ 
tegra  supersit.  Par  chappiu  s  i)  plures  tales  dementes 

observavit,  io  quibus  post  mortem  cerebrum  in  genere 

•  « 

atrophia  affectum  invenit ,  in  noiinullis  autem  locis  haec 

s  -  i  ..  f 

voluminis  imminutio  non  conspicua  erat.  '  "  '  .  i  ^  » 

Haec  omnia  rite  explicare  sub  hodierna  scientiae  con¬ 
ditione  nondum  licet,  forsan  ulteriores  phrenologicae 
indagationes  in  hac  re  majorem  afferent  lucem. 

Denique  momenti  adhuc  est,  notare  singulare  illud 
phaenomenon,  quod  tam  frequenter  in  morientibus  ob¬ 
servatur,  scilicet  dementes  brevi  ante  mortem  saepissime 
iterum  sibi  compotes  fieri,  atque  omnes  mentis  facul* 
tates  recuperare;  quae  symptomata  Jahnus^)  et  Fried- 
reichus^)  explicanda  esse  opinantur  ex  morbosa  irrita¬ 
tione  unius  alteriusve  cerebri  partis ,  et  ea  comparant  cum 
convulsionibus  ante  mortem;  haec  autem  explicatio, 
uti  mihi  videtur  omnino  falsa  est,  nam  si  irritatio  mor¬ 
bosa  esset,  orirentur  delirium,  inquietudo  et  idearum 
confusio,  numquam  autem  illa  continua  serenitas,  quae 
semper  adest,  quando  animus  brevi  ante  mortem  redit. 


1)  Parchappe,  1.  l.  p.  218, 

2)  Friedreicli,  Magazin  1830,  3  Hft.  p.  78. 

3)  Friedreicli,  Diagnostik,  pag.  365. 

Secundum  opinionem  autem  Gl.  Promotoris')  haec 
magis  debentur  actionibus  morbosis  propter  virium  de¬ 
crementum  sopitis ,  quo  fit  ut  animi  actio  non  am¬ 
plius  impediatur,  et  ille  igitur  libere  agere  possit. 


1}  J.  L.  C.  Schroeder  v.  d,  Kolk,  eene  voorlezing  over  het 
verschil  tusschen  doode  natuurkrachten ,  levenskrachten  en  ziel.  Utrecht 
1835 ,  p.  29  et  aqq. 


Caput  V. 


Denique  non  incongruum  mihi  visum  est ,  tres  huic 
dissertationi  addere  casus,  quos  in  Nosocomio  alienato¬ 
rum  hujus  urbis  observare  mihi  contigit.  In  duobus 
prioribus  dementia  satis  magnum  attigit  gradum  et  in 
utroque  cum  paralysi  fuit  complicata.  Tertius  affert  hi¬ 
storiam  aegri,  qui  .primo  mania  dein  incipiente  dementia 
laboravit. 

Eorum  descriptionem  breviter  exhibebimus. 

CASUS  I. 

J.  B.  vir  antea  laboriosus,  ferri  stannati  artifex,  unde 
abundantem  sibi  suisque  parare  victum  poterat,  jam 
ante  plures  annos  variis  animi  pathematibus  fuit  expo¬ 
situs,  conjugem  enim  atque  decem  liberos  ex  hoc  ma¬ 
trimonio  susceptos  brevi  temporis  spatio  amisit ,  (viduam 
rursus  uxorem  duxit,  quae  septem  liberos  sanos  ei  pe- 
perit).  Ante  quinque  annos  domum,  in  qua  jam  diu 
habitaverat,  relinquere  coactus  est,  coque  graviter  com- 

movebatur,  nova  ei  non  satis  placebat  habitatio,  inpri- 
mis  quod  ibi  opificium,  quo  vicium  quaerebat,  non  tam 
bene  exercere  poterat. 

In  melancholiam  igitur  incidit ,  durante  qua  satis  magna 
cerebri  irritatione  laborabat;  assidue  enim  in  summa 
agitatione  versabatur,  somnum  vix  capere  poterat  imo 
lectum  aufugiebat,  noctemque  in  pavimento  huius  alte- 
riusve  domus  partis  degere  solebat.  Plura  ad  suicidium 
tentamina  instituebat. 

Sanitate  magis  magisque  vacillante,  melancholia  in-= 
crescit,  labores  negligere  incipit,  sensim  seusimque 
stupore  et  ignavia  affectus  in  dementiam  incidit..  Vulgo 
taciturnus  est,  quae  dicit,  pauca  sunt  et  inconcinna ; 
de  anxietate  et  faucium  ingrata  sensatione  queritur  atque 
opinatur  se  pulmonibus  et  hepate  carere. 

Tandem  die  Ilo  mensis  Augusti  1841  ,  in  Nosocomium 
inductus  est;  jam  patuit  dementiam  jam  satis  magnum 
attigisse  gradum,  atque  simul  adesse  plura  symptomata 
paralytica.  Debilis  est  aeger,  facies  ejus  pallet,  nasi 
vero  acumen  magis  rubescit ,  oculi  sunt  languidi ,  splen¬ 
dore  orbati,  visus  est  obfuscatus,  strabismi  utriusque 
oculi  externi  indicia  magis  miiiusve  manifesta  obser¬ 
vantur,  palpebrae  superiores  dependent  ita  ut  ptosis 
species  adsit  i) ;  loquela  est  difficilis,  balbutiens,  dc- 


1)  IIoc  symptoma  diiraute  morl)i  decursu  demum  ortum  fuit,  autc 
>ero  ejus  invasum  non  aderat. 

cursus  vacillans ,  titubans ,  urina  involuntaria ,  alvus  tarda, 
appetitus  mediocris;,  caeterum  adhuc  queritur  de  diffi¬ 
cili  deglutitione  atque  de  defectu  .pulmonum  et  hepatis. 

Sub  usu  florum  amicae  primo  vires  quidem  paulatim 
refocillari  videbantur;  ad  finem  autem  jam  ejusdem 
mensis  et  ineunte  mense  septembri  iterum  collabi  incipit , 
oedema  pedum  et  alia  hydropis  symptomata  accidunt, 
appetitus  prorsus  est  deletus ,  loquelae  difficultas  augetur, 
reliqua  etiam  paralyseos  signa  admodum  increscunt,  ita 
ut  aeger  statum  erectum  servai^e  nequeat ;  denique  die 
70  Septembris,  accedentibus  insignibus  respirationis  mo¬ 
lestiis,  moritur  aeger. 


SECTIO  CADAVERIS. 

,  i 

Cranio  aperto  dura  meninx  immutata  conspiciebatur. 
Satis  magna  seri  copia  in  cavitate  cranii  collecta  erat. 
Arachnoidea  propter  serum  albuminosum  in  tela  cellu¬ 
lari  sub  arachnoidea  secretum,  penitus  turbida  videbatur. 

Pia  meninx  inprimis  in  fronte  et  vertice  tanta  tena¬ 
citate  materiei  corticali  erat  accreta,  ut  nullo  loco  detrahi 
posset  sine  dilaceratione  hujus  strati  corticalis. 

Substantia  corticalis  ipsa  ad  superficiem  emollita  erat 
et  plus  solito  rubebat.  Medullaris  substantia  nulla  ratione 
a  statu  sano  discedere  videbatur. 

Ventriculi  laterales  quam  maxime  sero  erant  expansi. 
Superficies  thalami  praecipue  sinistri  emollita  observa- 

batur.  Ventriculus  tertius  insigniter  sero  collecto  erat 
expansus  ,  ita  ut ,  cerebro  inverso  atque  ponte  varolii 
longitudinaliter  fisso,  clare  appareret,  radices  nervi 
tertii  paris,  ubi  supra  anticam  pontis  varolii  partem  in 
centro  fere  conveniunt,  compressas  fuisse.  Pia  meninx 
caeterum  ventriculos  obtegens  multo  erat  crassior  et 
tenacior. 

Cadaveris  sectio  ulterior  institui  non  poterat. 


EPICRISIS. 

Autopsia  inventa,  symptomata  quae  durante  vita  ob¬ 
servata  fuerunt,  egregie  explicant. 

Animi  pathemata  verosimiliter  irritationem  cerebri  et 
potissimum  partis  corticalis  supremae  provocarunt; 
haec  autem  causa  vix  sufficere  videtur  ad  totum  morbi 
decursum  explicandum;  notissima  enim  res  est,  quan¬ 
topere  animi  pathemata  deprimentia  in  ipsum  ifervum 
sympathicum  et  intestina  agant,  ibique  varia  ratione 
functiones  turbent,  ut  vulgo  alvus  fiat  tardior  atque  ex 
eadem ,  uti  videtur ,  inertia  plethora  oriatur  systematis 
venae  portarum,  quae  turbae  in  cerebrum,  jam  sua  vice 
primitive  animi  pathematibus  irritatum,  reagunt,  atque 
actiones  cerebri  abnormales  et  irritationem  ulterius  alunt , 
et  incitant,  aeque  ac  e  ventriculo  onusto  et  digestione 
labefactata,  somnum  inquietum,  aliquando  vero  augente 
irritatione  cerebri  insomnia  excitari  videmus;  continuata 

jam  irritatio  cerebri  in  ipsam  inflammationem  materiae 
corticalis  transiit.  Non  solum  enim  post  mortem  sequelae 
reperiebantur  inflammationis  telae  cellularis  subarach¬ 
noideae  et  paginae  superioris  piae  meningis  (sic  dictae 
Arachnitidis) ,  sed  etiam  hujus  membranae  paginae  infe¬ 
rioris,  ^qua  scilicet  concretio  cum  substantia  corticali 
fuerat  orta ;  inde  probabiliter  initio  morbi  aegri  agilitas 
atque  agrypnia  sunt  explicandae ,  progrediente  autem 
inflammatione  stratum  corticale  in  emollitionem  transiit 
et  exsudatio  insignis  seri  secuta  fuit,  qua  ventriculi 
magnopere  expansi  fuerunt.  Degeneratio  substantiae 
corticalis  egregie  dementiam  illustrat. 

Paralytica  symptomata  commodam  habent  explicatio¬ 
nem  e  seri  in  ventriculis  collectione,  qua  nempe,  cum 
fibrae  medullares,  tum  centra  grisea,  quae  motui  inser¬ 
viunt,  comprimebantur.  Strabismus  externus  et  ptosis 
manifeste  producebantur  seri  in  ventriculo  tertio  accu¬ 
mulati  pressione  in  nervum  tertii  paris.  Visus  obnubi¬ 
latio  repetenda  est,  tum  e  pressione  seri  in  thalamos, 
tum  ex  ipsorum  horum  organorum  emollitione. 

€  A  S  U  S  II. 

P.  0.  49  annos  natus  antea  miles,  die  23«  mensis 
Februarii  1842,  in  Nosocomium  hujus  urbis  inducitur; 
de  praegressis  nil  nobis  fuit  cognitum,  nisi  quod  jam 
diu  in  Nosocomio  urbis  Trajecti  ad  Mosam  aegrotans 

decubuisset ;  nunc  vero  sequentia  offert  svmplomata  : 
facies  tumida,  rubra,  genae  rubrae;  nasus  inprimis  et 
supercilia  colore  rubro  caeruleo  affecta,  oculi  injecti, 
pupilla  dextra  paulo  magis  quam  sinistra  dilatata ;  lo¬ 
quela  difficilis,  balbutiens  ,  incessus  vacillans,  sitis  magna, 
lingua  obsessa,  abdomen  tumidum,  alvus  tarda,  cibo¬ 
rum  appetitus  deletus;  dicit  se  magnam  acquisivisse 
hereditatem  et  esse  invulnerabilem;  caeteroquin  non 
multum  loquitur  et,  quae  dicit,  sunt  confusa  et  absque 
ullo  sensu;  saepe  imbecilliter  ridet;  memoria  est  deleta, 
ita  ut  ex  hisce  aliisque  signis  satis  patefiat  magnum  de¬ 
mentiae  jam  adesse  gradum,  cum  paralysi  incipiente 
complicatae. 

Alvo  debitis  remediis  ducta ,  facies  minus  inflata  est , 
loquela  minus  difficilis  et  in  genere  congestionis  caput 
versus  signa  paululum  imminuta  sunt. 

.  In  eadem  fere  mansit  conditione  usque  ad  mensem 
Aprilem,  quo  tempore  congestio  ad  caput  rursus  auge¬ 
tur,  facies  inprimis  post  pastum  admodum  rubet  et  sudat, 
carotides  satis  fortiter  pulsant;  hirudinibus  temporibus 
admotis  et  sub  usu  Tart.  pot.  stib.  cum  nitro  congestionis 
signa  iterum  paulisper  imminuuntur;  cibos  valde  ap- 
j)etit,  alvus  bene  respondet. 

Mensem  Septembrem  versus  collabitur  aeger,  pulsus 
debilis  est,  appetitus  imminutus,  incessus  magis  vacil¬ 
lans;  post  usum  infusionis  Flor.  Amicae  omnia  statirn 
emendantur  sym[)tomala. 

Hebdomadibus  autem  sex  aut  septem  praeterlapsis 
conditio  ejus  in  pejus  ruit;  valde  debilis  evadit; respiratio 
aliquantulum  molesta  est  ^  angulus  oris  ad  latus  sinistrum 
paululum  dependet,  loquela  intelligi  vix  potest,  alvum 
et  urinam  involuntarie  deponit,  pedes  truncum  diffi¬ 
culter  sustentare  possunt ,  ita  ut  subinde  in  terram  cadat; 
completa  tamen  paralysis  non  adest ,  nam  bracbiorum 
motus  bene  perficiuntur,  et  si  sedem  occupat ,  truncum 
perfecte  erectum  tenet.  Visus  est  bonus,  neque  strabis¬ 
mus  ,  neque  ptosis  observata  fuerunt. 

Die  00  mensis  Novembris  mane  convulsionibus  uti  vi¬ 
detur  affectus  e  lecto  decidit  et  cito  post  moritur  aeger* 

SECTIO  CADATERIS. 

Corpus  totum  bene  formatum ,  bene  nutritum ,  nulla 
praebebat  putredinis  vestigia,  faciei  lineamenta  regularia 
sunt. 

Externe  nil  peculiare  animadvertitur  praeter  cicatrices 
in  femore  dextro  rotundas,  albas,  penetrantes,  verosi- 
militer  ex  insitione  icboris  ulceris  syphilitici  cancrosi. 
Penis  perexiguus  est  et  contractus ,  praeputii  superior  pars 
ad  glandis  limites  usque  desumta,  inferior  in  plures 
lacinias  divisa,  hic  illic  perforata. 

Faciei  vasa,  in  primis  tamen  palpebrarum  sanguine 
turgebant,  dum  oculi  vasa  exsanguia  videbantur. 

Cranium,  Aperto  cranio,  ingens  sanguinis  copia  effluit; 

dura  mater  cum  cranio  laxe  tantum  cohaeret.  Sublata 
illa  membrana,  tota  superior  arachnoideae  superficies 
copiosa  materie  exsudata  tecta  deprehenditur.  Piae  me¬ 
ningis  vasa  sanguine  scatent;  quaedam  ex  hisce  ab  altero 
in  alterum  gyrum,  haud  interrupto  cursu,  tendunt, 
nec  cum  pia  meninge  interiora  versus  penetrant;  inter 
haec  vasa  alia  vero  piam  meningem  intra  gyros  co¬ 
mitantur. 

Pia  mater  cum  tota  cerebri  superficie,  praesertim 
autem  cum  parte  corticali  lobi  anterioris  intime  cohae¬ 
ret,  ita  ut  tolli  non  possit,  nisi  simul  cum  ea  desumatur 
lamella  materiei  gelatinosae,  in  quam  commutatum  erat 
superius  griseae  substantiae  stratum. 

Gyri  inprimis  anteriorum  loborum  parvi  et  compressi 
sunt.  Si  superiora  substantiae  corticalis  strata  emollita 
et  pallidiore  colore  ab  aliis  penitus  distincta  excipias, 
cerebrum  mollitie  sua  solita  destitutum  est  et  tam  so¬ 
lidum  factum,  ut  accuratissime  omnes  partes  cerebri 
earumque  limites  inspicientibus  appareant ,  (v.  c.  ner¬ 
vorum  origines  et  decursus  fibrarum  albae  substantiae 
facillime  distinguere  licet). 

Medullaris  inprimis  substantia  solidissima  et  durissima 
est,  multaque  offert  puncta  rubra. 

Quae  ventriculos  laterales  obvestit ,  pia  mater  crassitie 
aucta  est,  pluribusque  in  locis  granulationis  vestigia 
monstrat;  eandem  affectionem  invenimus  in  ventriculo 
quarto. 

Venae  plexuum  choroideorum  magnae  et  sanguine 
opplelae. 

Paulum  tantum  seri  in  ventriculis  offenditur;  cerebro 
autem  e  cranio  desumto ,  magna  seri  copia  ex  basi  cra¬ 
nii  et  cavitate  spinali  effluxit. 

Septi  crassities  maior  erat,  quam  quidem  solet.  Com¬ 
missura  mollis  inter  thalamos  penitus  deficiebat. 

Glandula  pinealis  lapidulos  multos  continet. 

Thorax  et  ahdomen  nil  praeternaturale  offerunt. 

Admodum  autem  memorabile  erat,  sanguinem  venosum 
in  pluribus  corporis  musculis  fuisse  effusum,  ita  ut, 
loco  effusi  sanguinis,  ipsi  musculi  quam  maxime  essent 
emolliti,  et  fere  soluti;  ita  in  musculis  pectoralibus, 
dorsalibus,  uti  latissimo,  cucullari,  longissimo  et  rhom¬ 
boideis,  insigni  gradu  inprimis  etiam  in  cervicalibus, 
uti  in  complexo,  aliisque;  inglutaeis  mediis  sub  maximo 
positis,  ubi  plura  vasa  sanguifera  et  venae  decurrant, 
omnium  maximam  invenimus  sanguinis  effusionem,  ut 
glutaei  medii  hoc  loco  penitus  essent  dilacerati  et  soluti ; 
minori  gradu  in  extremitatibus  observabatur ,  quibusdam 
autem  locis  in  musculis  brachii,  uti  et  in  tibialibus 
posticis  eadem  occurr'^bat  effusio;  haec  effusio  non  erat 
inter  musculos ,  sed  in  media  musculi  substantia,  ipsaque 
solutio  fibrae  illis  locis  demonstrabat,  iam  paulo  ante 
mortem  factam  fuisse  illam  effusionem;  erat  igitur  vera 
apoplexia  muscularis,  non  autem  effectus  laesionis  me¬ 
chanicae;  effusiones  enim  non  ita  in  superficie,  sed 

magk  in  profunditate  musculorum  et  sub  aliis  musculis 
integris  fortiores  erant;  ita  In  rhomboideis,  glutaeis 
mediis,  et  quidem  ubique  circa  decursum  venarum ,  ubi 
musculos  perforant. 


EPICRISIS. 


Dolendum  quidem  est,  quod  de  aegri  conditione,  anto 
eius  in  Nosocomium  receptionem,  nihil  nobis  cognitum 
sit,  ut  igitur  nesciamus,  quaenam  fuerit  morbi  causa, 
et  quamdiu  in  dementia  et  in  statu  subparalytico  jam 
versatus  fuerit  aeger.  Symptomata  tamen,  quae  in  illo 
observavimus,  cadaveris  sectione  luculenter  illustrantur. 

Dementia  scilicet  repetenda  est  ab  inflammatione  in¬ 
ferioris  paginae  piae  meningis,  unde  orta  est  substantiae 
corticalis  decoloratio,  cmollitio  et  atrophia,  inprimis 
in  ejus  parte  antica. 

Substantia  medullaris  indurata  verosimile  paralysin 

incompletam  produxit,  cui  et  sua  addidit  inflammatio 

\ 

piae  meningis  supra  corpora  striata.  Uti  in  praecedente 
casu,  sic  etiam  hic  praegressae  inflammationis  signa, 
tum  telae  cellularis  subarachnoideae  et  paginae  supe¬ 
rioris  piae  meningis,  tum  paginae  inferioris  huius  mem¬ 
branae  reperta  sunt. 

Nemo  miraliilur  insignem  sanguinis  copiam  inter  cra¬ 
nium  et  duram  meningem  re]iertain,  si  attenderit  ad 

congestionem,  quae  durante  vita  assidue  obtinuit,  et  ad 
vasorum  totius  corporis  laxitatem. 

Visus  obfuscatio,  strabismus  et  ptosis  in  hoc  casu  non 
observata  fuerunt;  ventriculi  etiam  nequaquam  sero  coi» 
lecto  erant  expansi. 


CASOS  Ilf. 

Die  26  mensis  Aprilis  anni  1841  ,  in  Nosocomium  ex-» 
ceptus  est  N.  J.  C.  .  .  . ,  Pharmacopala,  annos  natus  42; 
ex  affinibus  audivimus,  ultimis  septimanis  ante  introi¬ 
tum  in  Nosocomium  virum  illum,  caeterum  agilem  et 
in  suis  negotiis  perficiendis,  promlum  et  accuratum, 
sine  ulla  causa  saepius  suos  famulos  suspectos  ha¬ 
buisse  de  furtis  imaginariis  et  fictis ,  inprimis  post¬ 
quam,  propter  controversias  plures  in  suis  negotiis 
receptas,  valde  agitatus  fuerat,  quae  agitatio  et  su¬ 
spicio  transierunt  in  furorem  veliemenlissimum  per  6 
ultimos  dies  ante  eius  ingressum  in  Nosocomium  con¬ 
tinuantem. 

Die  sequenti  a  medico  aegrum  invidente  insanus , 
iratus,  furibundus  deprehenditur;  faciei  color  pallidus, 
labiorum  vero  lividus  est ,  a  vespere  praecedenti  inde 
nec  alvum  deposuit  aeger,  nec  urinam  misit;  per  totam 
fere  noctem  insane  clamavit. 

Praescribitur  decoctum  laxans,  applicantur  decem 

hirudines  temporibus,  post  eas  fomentationes  Schmuc- 
keri  capiti  imponuntur. 

Eo,  qui  proxime  hunc  secutus  est,  die  aeger  omnia 
prae  se  ferebat  submeningitidis  symptomata ;  furibundus , 
inquietus  est,  oculi  languentes  sunt,  oculorum  conjunc¬ 
tiva  ex  sanguine  multo  rubet,  facies  pallida,  pulsus 
lentus;  molestam  caloris  in  capite  sensationem  percipere 
videtur,  cum  frigida  fomenta  ei  valdopere  placeant ;  di¬ 
cit  aeger  se  vehementer  aegrotare. 

Praescribuntur  Tart,  pot,  stib.  gr.  XII,  pulveris  forma 
intra  nuchthemerum  assumenda. 

Ab  hoc  inde  die  per  plures  hebdomades  conditio 
aegri  eadem  fere  mansit,  nunc  multo  magis  saevior, 
nunc  paulo  placidior,  hirudines  saepe  repetuntur,  omni 
die  fomentatio  Smuckeri  capiti  applicatur,  perpetua 
derivatio  de  capite  tentatur  per  fonticulos  in  nucha  et 
suris;  nunc  clysmatis  ope,  nunc  decocti  laxantis,  jam 
pillularum  Aloelicarum  ope  alvus  ducitur.  Interim  Tart. 
pot,  stib.  vel  propinatur  vel  omittitur,  aegro  saepe  me¬ 
dicamenta  omnia,  quacunque  demum  forma  exhibita, 
in  genere,  imo  nonnumquam  cibos  et  potus  assumere 
negante,  cum  ex  nausea,  quam  post  Tartari  Emetici 
usum  passus  est,  veneficium  suspicaretur. 

Die  autem  24  mensis  Julii  aures  ambae  insigniter  ru¬ 
bere  et  tumere  coeperunt,  atque  ex  meatu  auditorio 
dextro  multum  puris  foras  effunditur;  haec  otorrhoea 
obtinuit  ad  mensis  Augusti  diem  27  usque.  Ipsa  du- 

ranle,  tum  diu  postquam  jam  cessaTerat,  aeger  multo 
melius  se  habuit ,  sique  dies  quosdam  excipias ,  in  quibus 
congestio  major  ad  caput  locum  habebat,  sese  mani¬ 
festans  vel  fronte,  vel  naso,  vel  auribus  rubentibus  et 
tumentibus,  in  genere  conditio  -melior  reddida  est;  ea 
quae  dicit,  a  sanitatis  norma  ferme  non  aberrant,  libros 
interdum  non  sine  animi  attentione  perlegit,  epistolas 
quasdam  satis  bene  componit  et  conscribit.  Verum  in¬ 
flammatio  interim  (die  21  m.  Octobris)  in  pedibus  exorta 
est ,  quam  secuta  est  gangraena.  Haec  medicina  adhi¬ 
bita  sanata  ulcera  plana  reliquit,  e  quibus  omnibus  se 
vehementes  dolores  pati  saepe  declarat  aeger. 

Die  flO  mensis  Decembris,  conditio  universe  quidem 
satis  bona  est ,  animi  vero  facultates  sensim  sensimque 
obtundi  videntur;  aeger  scilicet  saepe  deprehendebatur 
oblitus  parentum  suorum  mortis,  ac  in  genere  temporis 
notitiam  non  justam  habens,  inter  alia,  tempus,  quod 
in  Nosocomium  degit,  multo  longius  sibi  fingens,  quam 
cum  veritate  congruebat.  Multarum  rerum  ad  eum  per¬ 
tinentium  recordatio  nulla  est ,  atque  eos ,  qui  in  ejus 
vicinitate  vivunt,  vel  prorsus  non  agnoscit  aeger,  vel 
cum  aliis  confundit  hominibus;  saepe  quae  rapere  po¬ 
test,  corripit  et  celat.  Tempus,  quo  antea  quaedam  ei 
contigerant,  non  bene  determinat;  quaecunque  dicit,  in¬ 
concinna  sunt ,  nec  inter  se  valde  cohaerent. 

Clausis  jam,  uti  jussum  erat,  fonticulis,  et  nova  deri¬ 
vatione  de  encephalo  indicata  ab  aegri  conditione ,  die 

25  mensis  Februarii  1842  moxa  in  capite  applicata  est. 

Exceptis  excipiendis  (quae  ex  congestione  ad  caput 
saepe  nova  obtinente  explicanda  sunt ,  et  per  solita 
remedia  debellantur)  conditio  eadem  mansit  ad  28  mensis 
Septembris  diem.  Eo  die  longe  magis  inquietum  depre¬ 
hendimus  aegrum,  quaerentem  de  spectris  cujuscunque 
generis  mensae  impositis  deque  vocis  terrificis ,  quae  ex 
alto  ad  eum  pervenirent;  haec  omnia  sequentibus  diebus 
etiam  obtinere. 

Die  260  mensis  Octobris  aeger  inquietus  est,lacrymas 
fundit,  ejus  facies  rubet  et  in  genere  congestionis  caput 
versus  signa  valdopere  urgent;  imponuntur  hirudines 
octo  nuchis;  venae  sectionem  enim  dissuadere  videbatur 
pulsus  mollis,  non  acceleratus,  atque  facilis  horum 
aegrorum  collapsus.  Post  hirudinum  applicationem  qui¬ 
dem  paulo  magis  quietus  evasit;  dio  autem  insequenti 
hora  decima  matutina  accessu  apoplexiae  corripitur,  qui 
vespero  redit;  aeger  sui  inconscius  et  prorsus  paralyticus 
est;  pulsus  est  plenus,  frons  magnopere  calet  et  caro¬ 
tides  fortiter  pulsant. 

Praescribuntur  V.  S.  ad  unc.  XIV,  epithemata  frigida 
in  capite,  sinapismi  ad  suras  et  clysma. 

Die  28^  mensis  Octobris  :  duranto  nocte  adhuc  duos 
passus  est  accessus,  quos  uti  et  illos  praecedentis  diei 
vehementes  concomitabanlur  convulsiones ;  mane  non¬ 
nulla  verl)a  loquitur;  frons  caeterum  calet,  alvus  satis 
bone  respondet;  vespere  paululum  ad  se  rediit  aeger, 

tarde  quidem,  sed  bene  ad  quaestiones  propositas  respon¬ 
det;  memoria  autem  prorsus  abolita  est,  non  meminit 
eorum,  quae  ante  pauca  momenta  dixit  aut  vidit;  para¬ 
lysis  inprimis  latus  sinistrum  occupat;  alvus  et  urina 
involuntarie  efEuunt. 

Praescribuntur  V.  S.  ad  uncias  XII,  hirudines  Vlii 
pone  aures  et  decoctum  laxans. 

Tribus  sequentibus  diebus  conditio  continue  in  pejus 
ruit,  saepissime  redeunt  accessus  cum  fortibus  convul¬ 
sionibus  ,  respiratione  sensim  sensiraque  molestiori  red¬ 
dita,  moritur  aeger  die  2o  mensis  Novembris  sub  vehe- 
mentissimis  convulsionibus. 

SECTIO  CABAYEEIS. 

Latus  sinistrum  totius  corporis  multo  magis  rubet 
quam  dextrum;  caeterum  quod  ad  faciem  externam  nii 
peculiaro  invenitur. 

Cranio  a  cute  denudato,  nisi  ad  partem  posteriorem 
sinistram ,  fere  nulla  congestionis  signa  observantur.  Ex 
uno  tantum  vase  sanctorino  paululum  funditur  sanguinis. 
Effectus  moxae  sub  cute  non  sunt  conspicui.  Cranium 
durum,  ad  latus  sinistrum  inprimis  crassum  reperitur. 

Durae  matris  vasa  per  totam  superficiem  sanguine 
turgent. 

Item  in  pia  meninge  insignis  congestionis  signa  con¬ 
spiciuntur,  venae  inprimis  sanguine  magnopere  repletae 

sunt.  Satis  bene  detrahi  poterat  pia  meninx  a  cerebri 
gyris,  ita  ut  frustula  et  plagae  materiae  corticalis  non 
adhaererent. 

Substantia  corticalis  superficiem  ostendit  maculatam, 
praecipue  quidem  ad  faciem  superiorem;  minori  xero 
gradu  ad  inferiorem.  Color  ille  aqua  ablui  non  potest 
et  eo  magis  evidens  est,  quia  in  parte  antica  frontali  lobi 
antici  dextri  deficit  rubor,  colorque  conspiciebatur  na¬ 
turalis  ;  ad  Yerticem  vero  margine  satis  acuto  aderat 
idem  rubor.  Strato  corticali  inciso ,  insignis  rubor  of¬ 
fenditur. 

Substantia  medullaris  fortissimam  etiam  monstrat  con¬ 
gestionem  et,  excepto  corpore  calloso,  quaquaversum 
rubore  rosaceo  aequali  suffusa  videtur,  paucis  locis  pau¬ 
lulum  leviori  colore  variegante,  qui  color  aquae  instil¬ 
latione  non  evanescit;  ad  partem  inferiorem  idem  color 
conspicitur. 

Pia  meninx  ,  quae  ventriculos  obtegit  et  investit  in¬ 
crassata  et  granulata  observatur;  nullum  autem  serum 
in  illis  invenitur. 

Materies  grisea  corporum  striatorum  valde  rubet.  Tha¬ 
lami  colorem  etiam  maculatam  offerunt. 

Abdotnen.  Colon  transversum  inferiora  versus  plures 
habet  prolongationes;  in  colo  descendente  plures  con¬ 
spiciuntur  coarctationes.  Flexura  sigmoidea  elougata  et 
dilatata  apparet.  Intestina,  e  bile  in  illis  eflusa,  colore 
flavo  sunt  tincta. 

Renes  magnam  patiuntur  congestionem.  Pectus  e 
reliquas  coporis  partes  investigare  non  licuit. 


EPI  CRISIS. 

E  symptomatibus  enumeratis  satis  superque  apparet, 
aegrum  initio  mania  acuta  laboravisse,  quae  sensim  sen- 
simque  in  dementiam  transiit,  cujus  autem  tantum  initia 
adfuerunt.  Indagatio  accurata  post  mortem  maniam 
praegressam  perfecte  illustrat ,  superficies  enim  maculata 
strati  corticalis  indicat  illam  substantiam ,  facultatum 
superiorum  sedem,  inflammatione  gravi  correptam  fuisse; 
aegri  furor,  inquietudo  et  alia  maniae  signa  exinde 
facile  intelliguntur.  Faciem  illam  maculatam  substan¬ 
tiae  corticalis  semper  invenerunt  cl.  Promo tor,  F o- 
villius,  Parchappius,  Belhoramius  alii,  quando 
mania  vehemens  praecessit. 

Pars  antica  lobi  antici  hemisphaerii  dextri  adhuc  co¬ 
lore  debito  pallidiori  gaudebat ,  atque  igitur  inflamma¬ 
tionem  nondum  per  omnes  cerebri  partes  diffusam  mon¬ 
strabat. 

Autopsia  nulla  ostendit  signa,  quibus  dementia  illus¬ 
trari  possit,  quod  autem  non  mirandum  est,  tum  quia 
dementia  nondum  magnum  attigerat  gradum,  tum  quia 
propter  congestionem  generalem ,  leviores  mutationes  de¬ 
tegi  non  poterant. 

Congestio  universalis  cerebri  et  membranarum  salis 
apoplexiam  explicat. 

Convulsiones,  quae  accessus  comitabantur,  et  etiam 
separatim  observabantur,  egregie  ex  irritatione  et  in* 
flammatione  medullaris  substantiae  ex  rubore  aequali 
significata,  et  insigni  congestione  in  corporibus  striatis 
et  thalamis  nervorum  opticorum  explicantur. 


THESES 


I, 

Diversarum  corporis  partium  functiones  melius  illustrant 
indagationes  anatomico-pathologicae,  quam  experimenta 
in  animalibus  instituta, 

II. 

Nertd  motus  tantummodo  via  centrifuga  agunt,  sen¬ 
sus  vero  praeter  centripetam,  functionem  habent  ex- 
centricam. 

IIL 

Systema  phrenologicum  Gallii ,  a  multis  hodiernis 
auctoribus  magnopere  celebratum,  minimo  semper  ca¬ 
daveris  sectionibus  confirmatur. 

IV. 

Recte  monet  summus  Pinellius  :  «Les  personnes  de 
Pun  et  de  Pautre  sexe,  dou6es  d’une  imagination  ardente 
et  d^une  scnsibilit^  profonde,  celles  qui  sont  susceptibles 

des  passioiis  les  plus  fortes  et  les  plus  ^nergiques,  ont  une 
disposition  plus  prochaine  a  la  folie,  a  moins  qu’une 
raison  saine,  active  et  pleine  d’6nergie,  n’ait  appris  a 
contrebalancer  cette  fougue  impetueuse. » 

V. 

Animi  pathemata  frequenter  quidem  mentis  Alienationis 
causas  habeo  remotas,  numquam  autem  causas  proximas. 

VI. 

Nulla  dantur  symptomata  pathognomonica  febris  lar¬ 
vatae  apoplecticae.  Suspicionem  movere  possunt  prae¬ 
gressi  iique  genuini  febris  intermittentis  paroxysmi ,  epi¬ 
demica  quoque  constitutio  cognitaque  aegrotantis  ad 
intermittentes  proclivitas;  auget  suspicionem  deficiens 
symptomatum  aegrique  naturae  rerumque,  in  quibus 
versatur,  nexus;  diagnosis  vero  periodico  tantum  nititur 
eorundem  symptomatum  reditu. 

VII. 

Eiiteritis  folliculosa  febri  typhoideae  vel  ipsi  tvplio 
accedens  tonicorum  et  excitantium  administrationem  non 
vetat.  Primaria  scilicet  indicatio  ex  universa  virium 
conditione  peti  debet. 

VIII. 

Distinguimus  inter  peripneumoniam  biliosam ,  eam 
scilicet,  quae  polycholiae  originem  debet,  et  peripneu¬ 
moniam,  aliis  causis  ortam,  cum  complicatione  biliosa. 
In  hac  enim  antiphlogistica  cura  primas  tenet,  in  illa 
vero  secundas  partes. 

IX. 

Egregie  dixit  Sylvius:  «aliud  quid  esse  continue 
febricitare,  aliud  febre  continua  laborare.  » 

X. 

Non  concedimus  Rostanno  dicenti :  «Par  Petude  des 
signes  quhls  nous  presentent,  nous  sommes  parvenus  a 
determiner,  d’une  maniere  pour  ainsi  dire  mathematique, 
le  lieu,  Petendue,  la  nature  de  la  plupart  des  affections 
cerebrales;  et  ces  maladies,  nagueres  les  plus  obscures 
de  toutes,  sont  aujourd’hui  les  plus  claires.» 


XI. 


Nisus  ad  siiicidium  semper  ellectus  est  morbi  cujusdam 
corporei. 

XII. 

Xon  assenlire  possumus  Raciborsky  probare  conanti, 
coma  neque  ex  effusis,  neque  ex  cerebri  polyaeraia  esse 
explicandum,  sed  directe  pendere  ex  praegresso  delirio, 
quo  facto  vis  nervea  adeo  excitata  esset,  ut,  tandem 
exhausta,  delirium  sopor  exciperet. 

XIII. 

Auctores  Gallici  in  mento  alienatis  curandis  non  eatis, 
uti  mihi  videtur,  attendunt  ad  distinctionem  inter  maniam 
sympathicam  et  idiopathicam. 

XIV. 

Perverse  agunt,  qui  maniam  tantum  therapeutica  ra¬ 
tione  curare  velint,  ad  psychicam  vero  etiam  attendat 
medicus.  Celsi  effatum  «cogendus  est  (mente  cap¬ 
tus)  et  attendere  et  ediscere  aliquid,  et  meminisse» 
nonnumquam  alicujus  esse  potest  utilitatis. 

XV. 

Qui  in  mania  repetitas  instituunt  venae  sectiones, 
transitum  ejus  in  dementiam  valdoperc  promovent. 

XVI. 

Tartari  emetici  usus,  propter  vim  deprimentem,  tn 
maniacis  saepe  magnopere,  est  commendandus. 

XVIL 

Io  cerebri  inflammationibus  chronicis ,  licet  remissio 
omnium  symptomatum  per  plures  dies  continuet ,  pro¬ 
gnosis  semper  adhuc  maxime  dubia  manet. 

xvni. 

Non  admittenda  est  recentiorura  quorundam  conjec¬ 
tura  ,  intermittentium  febrium  causam  ac  sedem ,  esse  in 
liene  inflammato  ponendam. 

XIX. 

Improbanda  mihi  videtur  explicatio ,  quam  de  emphy¬ 
sematis  pulmonum  e  catarrho  sicco  pathogenia,  exhibet 
Laennec,  [Traite  de  Tauscultation ,  etc,  Brux.  1837, 
p,  97). 

XX, 

Quivis  obstetricator  semper  alta  mente  repositum  ha¬ 
beat  Ciceronis  effatum  illud  «Cujus  (Naturae scilicet) 

sollertiam  nulla  ars,  nulla  manus,  nemo  opifex  consequi 
potest  imitando.  {De  Nat.  Deor.  Lib.  II,  Gap.  32.) 

XXI. 

Matris  conservandae  causa,  caput  foetus  vivi  perforari 
omnino  licere  censeo. 


XXII. 

Non  concedimus  Kergaradeci o  sonum  sic  dictum  ute- 
rininum  placentae  adscribenti,  neque  Capuroni  ejus 
causam  in  foetus  circulatione  quaerenti ;  statuimus  vero 
illum  ab  utero  pendere  et  vasis ,  durante  graviditate 
mutatis,  produci. 

XXIII. 

Partis  laesae  debita  positio  multum  valet  in  sanandis 
vulneribus  musculorum  transversis. 

XXIV. 

Multi  Chirurgi,  veterum  scholae  adhuc  addicti,  ar- 
throcacias  rheumatismum  salutantes,  in  illis  semper  in¬ 
flictiones  excitantes  administrare  solent;  exinde  pliires 
gravissirnasque  noxas  aegrotantibus  aflerri  certo  credimus. 


AAN  MIJNEN  VRIEND 


a.  3. 

BIJ  ZIJNE  BEYORDERIKG  TOT  MED.  DOCTOK. 


Zeg ,  vriend  !  zou  thans  het  hart  niet  van  het  reinst  gerioegen 
Mij  gloeijen ,  mij  de  borst  van  vveelde  en  lusi  niet  zwoegen  , 
Nu  ,  in  dit  heuchMijk  uur ,  nu  ,  op  deez’  blijden  dag , 

’t  Promotie -loover  u  de  slapen  sieren  mag! 

Ja,  weelde  is  mij  ’t  geluk ,  dat  u  het  hart  doet  blaken  , 

En  wellust  mij  ’t  genot ,  dat  heden  gij  moogt  smaken  , 

En  meer  dan  iemand  deel  ik  in  de  zoete  vreugd , 

Die  ’t  hart  u  poop’len  doet  van  innig  ziels-geneugt. 

Geluk  dan  met  deez’  dag,  geluk  met  de  eerlaurieren , 
Gevlochten  om  uw  hoofd  en  ’t  feest ,  dat  gij  moogt  vieren, 
Geluk  ,  nu  gij  uw  werk  op  ’t  roemrijkst  ziet  bekroond , 

Nu  de  promotie -krans  uw’  vlijt  en  ijver  loont. 

En  nu  mijn  zielewensch  voor  heel  uw  volgend  leven !  — 

0 ,  moog’  de  Hoogste  Liefde  u  enkel  voorspoed  geven , 

Dat  staag  de  zon  van  heil  uw  levenspad  beschijn’, 

Spaar’  lang  de  Hemel  u  voor  die  u  dierbaar  zijn  ! 

En  bovenal ,  mijn  vriend!  ik  hoop,  dat  de  Eoogste  Goedheid 
U  eens  die  harte vreugd’  en  reine  ziele-zoetheid 
Moog’  schenken,  reeds  zoo  zoet  in  ’t  zalig  voorgevoel , 

De  hoogste  weelde  op  aard’!  —  Gij  weet ,  wat  ik  bedoel. 


En  nu  ,  ais  man  en  mensch  de  vvereld  infjetreden  , 

Geschitterd  ,  waarde  vriend  I  met  uwe  kundigheden  , 

Nu  moedig  voortgestreefd  op  d’  ingeslagen  baan  , 

De  toekomst  breng’  u  niets  dan  heil  en  zegen  aan  ! 

Ziedaar ,  mijn  beste  vriend  !  in  korte  en  lutfle  woorden , 

Mijn’  wensch  u  uitgedrukt.  Vergeef  mij  ,  dat  d’  akkoorden 
Der  lang  ontstemde  lier  zoo  zwak  zijn  en  zoo  stroef, 

Ik  voel  het,  dat  ik  n\v’  verschooning  zeer  behoef. 

En  nu ,  vaarwel ,  mijn  vriend!  waarheeii  u  ’t  lot  ook  voere , 
Dat  steeds  de  vriendschapsband  ons  aan  elkander  snoere, 

Die  lang  ons  reeds  verbond  ,  en  ,  wat  mijn  lot  moog’  zijn . 

Lhc  lot  zij  ’t  allentijd  meer  zegenrijk  dan  ’t  mijri*  / 


L  e  i  d  e  n  ,  December  1842. 


H.  C.  A.  THIEME,  C.  AZ. 

Jur.  Utr.  Cand. 

